দিল্লীত AAPৰ বিজয়ঃ ‘কেজৰিৱাল জিন্দাবাদ’ শ্ল’গানৰ মাজত ঝাড়ু দিলে কেটৰিণা কেঈফে– News18 assam\nদিল্লীত AAPৰ বিজয়ঃ ‘কেজৰিৱাল জিন্দাবাদ’ শ্ল’গানৰ মাজত ঝাড়ু দিলে কেটৰিণা কেঈফে!\nটিকটত জনপ্ৰিয় হৈ পৰা এটা ভিডিও!\nLast Updated : February 11, 2020, 17:34 IST\nদিল্লী বিধানসভা নিৰ্বাচনৰ ফলাফলৰ পিছত বলিউডৰ তাৰকা অভিনেত্ৰী কেটৰিণা কেঈফে ঝাড়ু দিয়া এটা ভিডিও ভাইৰেল হৈছে। আম আদমী পাৰ্টীৰ সদস্যসকলে এই ভিডিওটো শ্বেয়াৰ কৰিছে আৰু কৈছে যে, দিল্লী নিৰ্বাচনে কেটৰিণা কেঈফেও ঝাড়ু দিবলৈ বাধ্য হ’ল। এই ভিডিওত বগা সাজ পিন্ধি কেটৰিণাই হাতত ঝাড়ু লৈ সাৰিছে।\nপ্ৰকৃততে কেটৰিণা আৰু আপক লৈ প্ৰচাৰ কৰা এই ভিডিওটো কিছু পুৰণি। এই ভিডিওটো বলিউড তাৰকা অক্ষয় কুমাৰেও শ্বেয়াৰ কৰিছিল। প্ৰকৃত ভিডিওটোত অক্ষয়ে কেটৰিণাক সুধিছে, কি কৰি আছে কেটৰিণা? উত্তৰত কেটৰিণাই কয়, চাফাই কৰি আছো। ভিডিওটোৰ শেষত কেটৰিণাই অক্ষয়ক সেই ঝাড়ুৰে লাহেকৈ কোব এটা দিয়ে।\nএতিয়া সেই ভিডিওটো আপৰ সমৰ্থকে এনেকৈ ব্যৱহাৰ কৰিছে, "আজি দিল্লীত আপৰ বিজয়ৰ আনন্দত কেটৰিণাই শুভেচ্ছা দিছে। আম আদমী পাৰ্টীৰ জয়ৰ আনন্দত তেওঁ ঝাড়ু দিয়ে।"\nকেৱল ইমানেই নহয় টিকটকত যি ভিডিও শ্বেয়াৰ কৰা হৈছে তাত বেকগ্ৰাউণ্ডত কেজৰিৱাল জিন্দাবাদৰ শ্লোগানো লগোৱা হৈছে। ভিডিওটো ইমান ভালকৈ সম্পাদনা কৰা হৈছে যে যেতিয়া কেজৰিৱাল জিন্দাবাদ কয় তেতিয়া কেটৰিণাই লাহেকৈ হাঁহি দিয়ে।\nটিকটকত শ্বেয়াৰ কৰা ভিডিওঃ\nआज दिल्ली की जित में कैटरीना कैफ ने दी बधाई आम आदमी पार्टी की जीत की खुशी में... झाड़ू लगाकर मनाई खुशी..🤣#ek_bolo_india_with_shaheenbagh@Asmaparveen77 @pinkichaubey @Troll_Ziddi @DrMonikaSingh_ pic.twitter.com/wiMALQL7x6\nআচল ভিডিওটো অক্ষয়ে শ্বেয়াৰ কৰোতে তেওঁ লিখিছিল, ‘সূৰ্যবংশীৰ ছেটত স্বচ্ছ ভাৰত অভিযানৰ নতুন ব্ৰেণ্ড এম্বেছাদৰ লাভ কৰা হৈছে।’ হয় এয়া অক্ষয় আৰু কেটৰিণাৰ আগন্তুক ছবি ‘সূৰ্যবংশী’ৰ ছেটৰ।\nFirst published: February 11, 2020, 17:34 IST


তুমি কিয় এনে কৰিলা ০৪~ উপন্যাস- সঞ্জীত দাস\nগাৱঁলীয়া আলিব‍াট ওখোৰা-মোখোৰা। আলিবাটৰ দুয়োকাষে চাহ পাতৰ গছৰে ভৰপূৰ।চাহপাতৰ গছবোৰৰ মাজে মাজে ওখ ওখ কিছু গছ আছে। গাছৰ তলত দুই এজনী তিৰোতাই মুৰত টুকুৰি লৈ চাহপাত তুলি আছে। দুই এজন মানুহ আহি টুকুৰিবোৰৰ পৰা চাহপাতবোৰ পলিথিনত ভৰাই পেকেট কৰিছে, হয়তো চাহপাতবোৰ তিৰোতা কেইজনে মানুহ কেইজনৰ হাতত বিক্ৰী কৰিছে। মই আৰু দেউতাই আহি আছোঁ মামাহঁতৰ ঘৰলৈ। মই চাহ বাগান বহুত ভাল পাওঁ। বাগানৰ সেউজীয়াৰ মাজত বিলীন হ'ব খোজো। সৰু থাকোঁতে সৰু মামাৰ লগত আহি মই বাগানৰ সৌন্দৰ্য্যত আত্মবিভোৰ হৈ পৰিছিলো। কিমান ভাল লগা আছিল অতীতৰ সেই দিনবোৰ। বাগনৰ সেউজীয়া মাজত মই আজি আহি নিজকে যেন সুখী অনুভৱ কৰিছো। আমাৰ গাড়ীখন কিছুদূৰ আহি বাগানৰ মাজ প্ৰান্ত পালে। মই দেউতাক ক'লো\n: দেউতা গাড়ীখন অলপ ৰখাবচোন। বাগানৰ ফটো কেইটামান উঠোৱাও।\nমোৰ কথা শুনি দেউতাই গাড়ীখন এজোপা কৃষ্ণচূড়াৰ তলত ৰাখি দিলে। মই গাড়ীৰ ভিতৰৰ পৰা ওলাই আহিলো। ওলাই অহা মাত্ৰকে মোৰ গাত পছোৱা বতাহ এজাকে চুমি গ'ল। আমাৰ গাওঁ আৰু এই গাওঁৰ যেন বিচিত্ৰ্য আছে। মই চাৰিওফালে চকু ফুৰালো। মই যেনি ফালে চাওঁ সেই ফালেই সেউজীয়া মাথো সেউজীয়া। কেমেৰাটো উলিয়াই লৈ বাগানৰ কেইটামান ফোটো স্লিপ ল'লো। পছোৱা বতাহজাক বলি আছে মৃদু মৃদু কৈ। চৰাইবোৰে গাছৰ আঁৰৰ পৰা চিঞৰি আছে। গছৰ এটি দুটিকৈ পাত বতাহত উৰি আহি মাটিত পৰিছে। হঠাত মোৰ চকুত পৰিল কেইজনী মান ছোৱালীয়ে মোৰ ফালে চাই চাই হাঁহি আছে। সিহঁতৰ মূৰত প্ৰত্যকেৰে এটাকৈ টুকুৰি । মোক ফটো উঠোৱা দেখি হাঁহিব পাৰে চাগৈ। মই লাজুক লাজুক কৰি হাঁহি থকা ছোৱালী কেইজনীৰ এখন ফটো তুলিলো। মই ছোৱালী কেইজনীৰ লগত চিনাকি হ'ম বুলি ভাবি লাহে লাহে গৈ অ‍াছো সিহঁতৰ ফালে। এনেতে দেউতাই মোক গাড়ীৰ ভিতৰৰ পৰা মাতিলে।\n: বাবা তোৰ হৈছে নে? আহ আকৌ। পলম গৈছে।\nমই দেউতাৰ কথা শুনি ছোৱালীকেইজনী কাষলৈ ন'গলো। গুচি আহিলো গাড়ীৰ ওচৰলৈ। কেমেৰাটো গাড়ীৰ ভিতৰত থৈ। পকেটৰ পৰা মোবাইলটো উলিয়াই গাড়ী আৰু বাগানৰ সৈতে মোৰ এখন চেল্ফি মাৰিলো, মই চেল্ফি মৰা দেখি ছোৱালীকেইজনীয়ে আকৌ হাঁহিলে। মোৰ অলপ ছোৱালীকেইজনীৰ ওপৰত খং উঠিল। মই গাড়ীৰ ভিতৰত উঠি দেউতাক ক'লো\n: দেউতা ব'লক।\nদেউতাই গাড়ীখন start কৰি উঠি মোক ক'লে\n: বাগানৰ ফটো উঠালা নে বাবা।\nমোৰ খং খিনি দমাই দেউতাক ক'লো\n: উম উঠালো। এতিয়া ব'লক।\nআমি আহি থাকিলো বাগানৰ মাজে মাজে । কিছু দূৰ আহি অমাৰ গাড়ীখনে এইবাৰ বাগানৰ একেবাৰে সৰু ৰাস্তা এটা ল'লে। যিটো ৰাস্তাক বাগানীয়া সকলে লাইন বুলি কয়। আমাৰ মামাককাই এই বাগানতে কাম কৰিছিল। দেউতাই একসময়ত এই বাগানৰে বিষয়া আছিল। মামাহঁতৰ ঘৰ বাগানত নহয়। মামাহঁতৰ ঘৰ বাগানৰ পৰা অলপ আঁতৰত। বাগানৰ পৰা দুখন গাওঁ পাৰ হ'লেহে মামাহতঁৰ ঘৰ পায়। মামাহতঁৰ গাওঁৰ মানুহে ধান , আলু , কবি , মূলা আদি সময় অনু্যায়ী বিভিন্ন ধৰণৰ খেতি কৰে। আমাৰ গাড়ীখন বাগানৰ লাইনৰ পৰা আহি মামাহঁতৰ গাওঁৰ ৰাস্তা পালে। প্ৰায় দুইবছৰ হ'ল মই মামাহঁতৰ তাত নহা। আজি আহি গাওঁখন কিবা পৰিৱৰ্ত্তন পৰিৱৰ্ত্তন লাগিছে। আমাৰ গাড়ীখন আহি মামাহতঁৰ পদূলিত ৰ'ল। আৰু আইতাই আমাৰ বাবে পদূলিত বাট চাই আছে। ককা নাই ককা ঢুকোৱা তিনি বছৰ হ'ল। আইতাই মোক বহুত মৰম কৰে। দেউতাই একাশৰীয়া কৰি গাড়ীখন ৰখালে। মই গাড়ীৰ পৰা নামিলো। দেউতায়ো গাড়ীৰ পৰা নামি আহিল। মই আইতাক সাৱটি ধৰিলো। ডাঙৰ মাামী ওলাই আহিল সৰু মামাইয়ো ওলাই আহিল। মোক মামাই আহিয়েই ক'লে ।\n: আমাৰ ভাগিন দেখোন বহুত ডাঙৰ হ'ল।\nমামাৰ কথাত মোৰ লাজ লাগিল অলপ। দেউতাই গৈ আইতাক সেৱা এটা কৰিলে।\nসৰু মামাই ক'লে দেউতাৰ ফালে চাই ক'লে\n: ভিনিদেউ গাড়ীখন ভাল লাগিছে কিমান ল'লে।\n: ৬ লাখ মোটামুটি।\n: ভাগিনে গাড়ী চলাব জানে নে নাই।\nমামাৰ কথা দেউতাই ক'লে\n: জানে জানে আজি কালিৰ ল'ৰা হৈ গাড়ী চলাব নেজানিব নে?\nডাঙৰ মামীয়ে মূৰত ওৰণিখন লৈ দেউতাক ক'লে\n: ভিনিদেউ এতিয়া ইয়াতে থাকিব নে ভিৰতৰলৈ যাব।\n: উম ব'লা ব'লা\nআমি আটাইকেইজন ভিতৰত সোমালো ।


আলম আৰা (১৯৩১ চলচ্চিত্ৰ) - অসমীয়া ৱিকিপিডিয়া\n১৯৩১ filmসাঁচ:SHORTDESC:১৯৩১ film\nমুঞ্চী জাহীৰ (উৰ্দু)\nআদি এম. ইৰাণী\nফিৰোজশ্বাহ এম. মিষ্ট্ৰী\n১৪ মাৰ্চ ১৯৩১\nব্ৰিটিছ ভাৰত (বৰ্তমানৰ ভাৰত আৰু পাকিস্তান)\n₹৩৯০ নিযুত (৫.৪৭ মিলিয়ন ডলাৰ) (Adjusted)\n₹২.৮৯ শ কোটি (৪০.৫২ মিলিয়ন ডলাৰ) (Adjusted)\nআলম আৰা (অৰ্থ: বিশ্বৰ অলংকাৰ) হ'ল ১৯৩১ চনত নিৰ্মিত হিন্দী ভাষিক তথা ভাৰতৰ প্ৰথমখন সবাক চলচ্চিত্ৰ। চলচ্চিত্ৰখনৰ পৰিচালক আছিল অৰ্দেশিৰ ইৰাণী। অৰ্দেশিৰ ইৰাণীয়ে চলচ্চিত্ৰত শব্দৰ মহত্ব বুজিয়ে আলম আৰাক আৰু বহুতো সমকালীন সবাক চলচ্চিত্ৰৰ আগতে পূৰ্ণ কৰিছিল। আলম আৰাৰ প্ৰথম প্ৰদৰ্শন ১৯৩১ চনৰ ১৪ মাৰ্চত মুম্বাই (তেতিয়াৰ বোম্বে)ৰ মেজিস্তিক চিনেমাত কৰা হৈছিল। এই প্ৰথম ভাৰতীয় সবাক চলচ্চিত্ৰখন ইমানেই লোকপ্ৰিয় হৈ পৰে যে মানুহৰ ভিৰ নিয়ন্ত্ৰণ কৰিবলৈ পুলিচৰ সহায় ল'ব লগা হৈছিল।\n4 মুখ্য কলাকাৰ\nআলম আৰা হ'ল এজন ৰাজকুমাৰ আৰু এজনী অনাই-বনাই ঘূৰি ফুৰা ছোৱালীৰ প্ৰেম কাহিনী। আলম আৰা জোছেফ ডেভিদৰ এখন পাৰ্চী নাটকৰ ওপৰত আধাৰিত। জোছেফ ডেভিদে পাছলৈ ইৰাণীৰ ফিল্ম কোম্পানীত লেখক হিচাপে কাম কৰিবলৈ লয়। চলচ্চিত্ৰখনৰ কাহিনী এটা কাল্পনিক, ঐতিহাসিক কুমাৰপুৰ নগৰৰ ৰাজপৰিয়ালৰ ওপৰত আধাৰিত। চলচ্চিত্ৰখনৰ মূল চৰিত্ৰ হ'ল এজন ৰজা আৰু তেঁওৰ দুজনী দন্দুৰি পত্নী দিলবহাৰ আৰু নৌবহাৰ। দুয়োৰে মাজত যুদ্ধ তেতিয়া আৰু বাঢ়ি যায় যেতিয়া এজন ফকীৰে (ৱাজিৰ মহম্মদ খান) ভৱিষ্যতবাণী কৰে যে ৰজাৰ উত্তৰাধিকাৰীক নৌবহাৰে জন্ম দিব। খঙাল দিলবহাৰে প্ৰতিশোধ ল'বৰ কাৰণে ৰাজ্যৰ মুখ্যমন্ত্ৰী আদিলক (পৃথ্বীৰাজ কাপুৰ) প্ৰেমৰ প্ৰস্তাব দিয়ে, কিন্তু আদিলে সেই প্ৰস্বাব নাকচ কৰে। খঙতে দিলবহাৰে আদিলক কাৰাগাৰত বন্দী কৰি দিয়ে আৰু তেঁওৰ জীয়ৰী আলম আৰাক (জুবেইদা) নিৰ্বাসিত কৰে। আলম আৰাক অনাই-বনাই ঘূৰি ফুৰা এটা মানৱ জাতিয়ে লালন পালন কৰে। যৌৱনত ভৰি দিয়াৰ পাছত আলম আৰাই পুনৰ ৰাজমহললৈ উভতি যায় আৰু ৰাজকুমাৰৰ (মাষ্টৰ ৱিট্থল) সৈতে প্ৰেমত লিপ্ত হয়। অৱশেষত দিলবহাৰে নিজৰ শাস্তি লাভ কৰিলে, ৰাজকুমাৰ আৰু আলম আৰাৰ বিয়া হয় আৰু আদিল কাৰাগাৰৰ পৰা মুক্ত হয়।\nএই চলচ্চিত্ৰখন নিৰ্মাণ কৰিবলৈ অৰ্দেশিৰ ইৰাণীয়ে এখন ইংৰাজী চলচ্চিত্ৰ "শ্ব' বোট" (Show Boat, 1929)ৰ পৰা অনুপ্ৰেৰণা পাইছিল।\nচলচ্চিত্ৰ আৰু ইয়াৰ সংগীত দুয়োক্ষেত্ৰতে ব্যাপকৰূপে সফলতা প্ৰাপ্ত হৈছিল। চলচ্চিত্ৰখনৰ গীত "দে দে খুদা কে নাম পৰ" ভাৰতীয় চিনেমাৰ প্ৰথমটো গীত আছিল যিটো অভিনেতা ৱাজিৰ মহম্মদ খানে গাইছিল। চলচ্চিত্ৰখনৰ সেই গানটো লোকৰ মাজত বহুত জনপ্ৰিয় হৈ পৰিছিল। সেই সময়ত ভাৰতীয় চলচ্চিত্ৰত পাৰ্শ্ব গায়ন পদ্ধতি আৰম্ভ হোৱা নাছিল, সেইকাৰণে এই গীতটোক হাৰম'নিয়াম আৰু তবলাৰ সংগীতৰে সৈতে বাণীবদ্ধ কৰা হৈছিল।\nচলচ্চিত্ৰখনে ভাৰতীয় চলচ্চিত্ৰত ফিল্মী সংগীত আৰম্ভণি কৰিছিল। চলচ্চিত্ৰ পৰিচালক শ্যাম বেনেগালে চলচ্চিত্ৰখন চৰ্চা কৰি কৈছে, "এইখন কেৱল এখন সবাক চলচ্চিত্ৰই নাছিল বৰং এইখন আছিল এখন কথা ক'ব পৰা আৰু গাব পৰা এখন চলচ্চিত্ৰ য'ত ক'ব কম লাগে কিন্তু গাব অধিক লাগে। এই চলচ্চিত্ৰখনত বহুতো গীত আছিল আৰু এইখনে চলচ্চিত্ৰত গানৰ দ্বাৰা কাহিনী কোৱা আৰু বঢ়োৱা পৰম্পৰাৰ সুত্ৰপাত কৰিছে।"\nটানাৰ ধ্বনি প্ৰণালী প্ৰয়োগ কৰি, অৰ্দেশিৰ ইৰাণীয়ে শব্দ ৰেকৰ্ডিং বিভাগ নিজেই নিয়ন্ত্ৰণ কৰিছিল। চলচ্চিত্ৰখনৰ চিত্ৰগ্ৰহণ টানাৰ একাকী-প্ৰণালী কেমেৰাৰ দ্বাৰা কৰা হৈছিল যিয়ে শব্দবোৰ প্ৰত্যক্ষভাৱে ফিল্মত ৰেক'ৰ্ড কৰা হৈছিল। কিয়নো সেইসময়ত ছাউণ্ডপ্ৰুফ ষ্টুডিঅ' উপলব্ধ নাছিল, এইকাৰণে হূলস্থূলৰ পৰা ৰক্ষা পাবলৈ বেছিভাগ চিত্ৰগ্ৰহণৰ কাম ৰাতি কৰা হৈছিল। চিত্ৰগ্ৰহণৰ সময়ত মাইক্ৰ'ফোন অভিনেতাবোৰৰ লগত লুকাই ৰখা হৈছিল। \nমুখ্য কলাকাৰ[সম্পাদনা কৰক]\nআলম আৰাৰ এটি দৃশ্য\nআলম আৰাৰ অন্য এটি দৃশ্য\n"আলম আৰা"ত মাষ্টৰ ৱিট্থল আৰু জুবেইদা, ১৯৩১\nঅৰ্দেশিৰ ইৰাণীয়ে "আলম আৰা"ৰ ৰেক'ৰ্ডিঙ কৰি থকা সময়ত, ১৯৩১\nবাতৰিকাকতত "আলম আৰা"ৰ বিজ্ঞাপন, ১৯৩১\n↑ The 'First' talkies film www.indiamarks.com.\n↑ 3.0 3.1 Talking images, 75 years of cinema The Tribune, March 26, 2006, Retrieved:2008-08-04\n↑ Alam Ara- first song Archives, www.saregama.com.\nৱিকিমিডিয়া কমন্সত আলম আৰা সম্পৰ্কীয় মিডিয়া ফাইল আছে।\nআলম আৰা (১৯৩১ চলচ্চিত্ৰ) সম্পৰ্কে ইণ্টাৰনেট মুভি ডাটাবেছত থকা তথ্য।\n"https://as.wikipedia.org/w/index.php?title=আলম_আৰা_(১৯৩১_চলচ্চিত্ৰ)&oldid=310692"ৰ পৰা অনা হৈছে\nএই পৃষ্ঠাখন ১১ জানুৱাৰী, ২০২২ তাৰিখে ১৯:৫৩ বজাত অন্তিম সংশোধন কৰা হৈছিল।


স্থাপত্য - অসমীয়া ৱিকিপিডিয়া\nএংকৰ ৱাটৰ নক্সা\nমাজভাগত মূল মন্দিৰটোৰে সৈতে এংকৰ ৱাটৰ নক্সা\nপৃথিৱীৰ সৰ্ববৃহৎ মন্দিৰ এংকৰ ৱাট\nস্থাপত্য বা বাস্তুকলা (ইংৰাজী: Architecture) হৈছে অট্টালিকাৰ আৰ্হি প্ৰস্তুত, নিৰ্মাণ আৰু সুশোভিতকৰণৰ বিষয়ৰ অধ্যয়নৰ সৈতে জড়িত বিজ্ঞানৰ এক শাখা। ই প্ৰক্ৰিয়া আৰু পৰিকল্পনা, ডিজাইনিং আৰু ভৱন বা অন্যান্য গাঁথনি নিৰ্মাণ দুয়োৰে সৈতে জড়িত। অট্টালিকাৰ ভৌতিক ৰূপত স্থাপত্যৰচনাক প্ৰায়ে সাংস্কৃতিক প্ৰতীক আৰু শিল্পকৰ্ম হিচাপে গণ্য কৰা হয়। ঐতিহাসিক সভ্যতাসমূহৰ প্ৰায়ে তেওঁলোকৰ স্বাক্ষৰবহনকাৰী স্থাপত্যৰ সাফল্যৰ সৈতে চিনাক্ত কৰা হয়।\nপ্ৰাগৈতিহাসিক যুগতে আৰম্ভ হোৱা এই প্ৰথাক সাতখন মহাদেশৰ সভ্যতাসমূহৰ বাবে সংস্কৃতি প্ৰকাশ কৰাৰ উপায় হিচাপে ব্যৱহাৰ কৰা হৈছিল। এই কাৰণে স্থাপত্যক কলাৰ এক প্ৰকাৰ বুলি গণ্য কৰা হয়। স্থাপত্যবিদ্যাৰ গ্ৰন্থসমূহ প্ৰাচীন কালৰ পৰাই ৰচনা কৰা হৈছিল। স্থাপত্য তত্ত্বৰ ওপৰত প্ৰাচীনতম উপলব্ধ পাঠ হৈছে ৰোমান স্থাপত্যবিদ ভিট্ৰুভিয়াছৰ প্ৰথম শতিকাৰ গ্ৰন্থ 'ডি আৰ্কিটেক্টাৰা'। এই গ্ৰন্থমতে এটা ভাল অট্টালিকাই স্থিৰতা, উপযোগিতা আৰু সৌন্দৰ্যক মূৰ্ত ৰূপত প্ৰকাশ কৰে। বহু শতিকাৰ পিছত লিয়ন বাটিষ্টা এলবাৰ্টীয়ে তেওঁৰ ধাৰণাবোৰ আৰু অধিক বিকশিত কৰিছিল আৰু সৌন্দৰ্যক তেওঁলোকৰ অনুপাতত পোৱা অট্টালিকাৰ এক বস্তুনিষ্ঠ গুণ হিচাপে দেখি তেওঁ অনুপ্ৰাণিত হৈছিল। জৰ্জিঅ ভাছাৰীয়ে তেওঁৰ 'লাইভছ অৱ দ্য মোষ্ট এক্সেলেন্ট পেইণ্টাৰছ, স্কাল্পাটৰছ এণ্ড আৰ্কিটেক্টছ'ত কিছুমান বিখ্যাত চিত্ৰশিল্পী, ভাস্কৰ্যশিল্পী আৰু স্থাপত্যবিদৰ বিষয়ে লিখিছিল আৰু ষোড়শ শতিকাত কলাৰ শৈলীৰ ধাৰণা আগবঢ়াইছিল। ঊনবিংশ শতিকাত লুই চুলিভানে ঘোষণা কৰিছিল যে "ফৰ্মে ফাংচন অনুসৰণ কৰে"। "ফাংচন"-এ ধ্ৰুপদী "উপযোগিতা" সলনি কৰিবলৈ আৰম্ভ কৰিছিল আৰু ইয়াত কেৱল ব্যৱহাৰিকই নহয়, বৰঞ্চ নান্দনিক, মানসিক আৰু সাংস্কৃতিক মাত্ৰাও অন্তৰ্ভুক্ত বুলি বুজা গৈছিল। বহনক্ষম স্থাপত্যৰ ধাৰণা বিংশ শতিকাৰ শেষৰ ফালে প্ৰৱৰ্তন কৰা হৈছিল।\nস্থাপত্যশিল্প মৌখিক স্থানীয় স্থাপত্য হিচাপে আৰম্ভ হৈছিল যি পৰীক্ষণ আৰু ত্ৰুটিৰ পৰা সফল প্ৰতিলিপিলৈ বিকশিত হৈছিল। গ্ৰীক আৰু ৰোমান স্থাপত্যই নাগৰিক গুণাগুণৰ প্ৰতি মনোনিৱেশ নকৰালৈকে প্ৰাচীন নগৰীয় স্থাপত্য কলা শাসকসকলৰ ৰাজনৈতিক শক্তিৰ প্ৰতীক ধৰ্মীয় গাঁথনি আৰু ভৱন নিৰ্মাণত ব্যস্ত আছিল। ভাৰত আৰু চীনা স্থাপত্যই সমগ্ৰ এছিয়াত প্ৰভাৱিত ৰূপ আৰু বিশেষকৈ বৌদ্ধ স্থাপত্যই বিভিন্ন স্থানীয় ৰূপ লৈছিল। ইউৰোপীয় মধ্যযুগত, ৰোমানেস্ক আৰু গথিক কেথেড্ৰেল আৰু এবেৰ সমগ্ৰ ইউৰোপীয় শৈলীৰ উদ্ভৱ হৈছিল আনহাতে নৱজাগৰণে নামৰ দ্বাৰা পৰিচিত স্থপতিবিদসকলৰ দ্বাৰা ৰূপায়ণ কৰা ধ্ৰুপদী ৰূপৰ পক্ষপাতী আছিল। পিছলৈ স্থপতিবিদ আৰু অভিযন্তাসকলৰ ভূমিকা পৃথক হৈ পৰে। প্ৰথম বিশ্বযুদ্ধৰ পিছত আধুনিক স্থাপত্যৰ আৰম্ভণি হৈছিল। ই এক অৱন্ত-গাৰ্ড আন্দোলন হিচাপে মধ্যবিত্ত আৰু শ্ৰমিক শ্ৰেণীৰ প্ৰয়োজনীয়তা পূৰণৰ ওপৰত গুৰুত্ব দিয়া এক নতুন যুদ্ধোত্তৰ সামাজিক আৰু অৰ্থনৈতিক ব্যৱস্থাৰ বাবে উপযুক্ত এক সম্পূৰ্ণ নতুন শৈলী বিকশিত কৰিব বিচাৰিছিল। আধুনিক কৌশল, সামগ্ৰী আৰু সৰলীকৃত জ্যামিতিক ৰূপৰ ওপৰত গুৰুত্ব দিয়া হৈছিল। ইয়াৰ ফলত উচ্চ-উচ্চ বিশাল গগনচুম্বী সংৰচনাৰ পথ প্ৰশস্ত হৈছিল। বহুতো স্থপতিবিদ আধুনিকতাবাদৰ প্ৰতি মোহভঙ্গ হৈছিল যাক তেওঁলোকে ঐতিহাসিক আৰু নান্দনিকবিৰোধী বুলি গণ্য কৰিছিল আৰু উত্তৰ-আধুনিক আৰু সমসাময়িক স্থাপত্য বিকশিত কৰিছিল।\nবৰ্তমান সময়ত স্থাপত্য নিৰ্মাণৰ ক্ষেত্ৰখন জাহাজৰ নক্সাৰ পৰা আভ্যন্তৰীণ সজ্জালৈকে সকলোবোৰ অন্তৰ্ভুক্ত কৰিবলৈ বিজ্ঞান আৰু কলাৰ সুকীয়া শাখা হিচাপে বিবেচনা কৰা হয়।\n↑ "architecture". Encyclopedia Britannica. https://www.britannica.com/topic/architecture.\n↑ Pace, Anthony (2004). "Tarxien". In Daniel Cilia. Malta before History – The World's Oldest Free Standing Stone Architecture. Miranda Publishers. ISBN 978-9990985085.\n↑ "7 Things I Learned About "Home" from Talking to Architects on Every Continent" (en ভাষাত). Apartment Therapy. https://www.apartmenttherapy.com/cultural-architecture-homes-36642082। আহৰণ কৰা হৈছে: 2020-12-05.\n"https://as.wikipedia.org/w/index.php?title=স্থাপত্য&oldid=281624"ৰ পৰা অনা হৈছে\nএই পৃষ্ঠাখন ১০ জুন, ২০২১ তাৰিখে ১৮:০৭ বজাত অন্তিম সংশোধন কৰা হৈছিল।


সোঁৱৰণি! জোনবাইক বেজী খোজা দিনবোৰ, তৰা লেখি ভাগ-বতৰা কৰা দিনবোৰ, বুকুতে গোঁজ পাতি বহা আইতাৰ সাধুৰ ৰাজকোঁৱৰ, নৰাৰ পেঁপা বজাই লেচেৰি বুটলা দিনবোৰ... হেৰাই, এইবোৰ দিন হেৰাই যায়। প্রেম হেৰাই, বন্ধুত্ব হেৰাই, সম্পর্ক হেৰায়। সময়ৰ বয়স হয়। সময়ে বোকোচাত বান্ধি লৈ যায় সকলো। থাকি যায় মাথোঁ সোঁৱৰণি। অতীত এই জীৱনৰ সেউজীয়া সোঁৱৰণি, উৱলি যোৱা বেৰৰ ফাঁকেৰে সোমাই অহা এমুঠি জিলমিল জোনাক। শব্দৰ হাতত ধৰি সোঁৱৰণিৰ জখলাৰে নামি আহে মোৰ জোনাক, নীৰৱে... সংগোপনে...\nঅন্তিম চাহ কাপ\nআপোনাৰ সৈতে মোৰ অন্তিম চাহ কাপ! (... সেই যে মছলা দিয়া চাহ কাপ!!)\nক’ৰপৰা জানো আৰম্ভণি কৰোঁ! শেষ নো ক’ত হৈছিল তাকেই পাহৰিলোঁ! দুৱৰি বন উঘালিবৰ দৰে এঠাইত ধৰি টান মাৰি দিছোঁ আৰু শিপাদাল আগুৱাই গৈ আছে এজোপা দুৱৰিৰ সৈতে আন এজোপা লগ হৈ দীঘল হৈ গৈ থকাৰ দৰে! শেষ কৰিবলৈ আৰু কিমান দূৰ আগুৱাব লাগিব সেই বিষয়েও মই নিশ্চিত নহয়! ঠিক চেঁচু বিচাৰি পমদালৰ পিছে পিছে মাটি খান্দি গৈ থকাৰ দৰে। (শেষ কৰিব বিচাৰিছো নে আৰম্ভণি, সেইয়াও যি নিশ্চিত নহয়!)\nআচলতে কি জানে, শেষ কৰিম বুলিও শেষ কৰিব নোৱাৰা কথাবোৰৰ বাবেই পুনৰাই আৰম্ভ হয় নতুন কথাবোৰ। পুৰণি কথাবোৰেই কিজানি নতুন সাজ পিন্ধে! হয়তো এইয়াও মোৰ অজুহাতেই! (‘কিয়’ বুলি সুধিব জানো?)\nকথাবোৰ দুপৰ টেঙাৰ পাতৰ দৰে!\nশেষ বুলি পেলাই থ’লেও পাত একোখিলাৰ পৰাই জন্ম হয় অনেক পোখা! কথাবোৰো... কামিহাড়ে বেঢ়ি ৰখা এমুঠিমান মাটি(!) সেমেকিব আৰম্ভ কৰিলেই ঠন ধৰি উঠে পুনঃ! বুজিও ৰ’দক আঁতৰাই থোৱাটোও মোৰ অজুহাতেই কিজানি! (‘কিয়’, সেইয়া আপুনি বুজি পায়! নহয়নে?)\nএনেকুৱাও হ’ব পাৰে__ আপোনাৰ ভাল লাগে দুপৰ টেঙা। মাজে মাজে দুই এখিলা পাত চিঙি পেলাই থয় আপোনাৰ পচন্দৰ ঠাইত। অথবা এনেকুৱাও হ’ব পাৰে__ শিপাৰে সৈতে উঘালি পেলাই দিলে আপুনি কেতিয়াও যাব নিবিচৰা কোনোবা বাৰীৰ চুকত নতুবা ৰ’দে পুৰি ছাই কৰি পেলাব পৰা ঠাইত! ভাল লগা কথাবোৰহে দুপৰ টেঙাৰ পুলি হ’ব পাৰে! নহয় জানো? (কি যে বেবেৰিবাং মোৰ কথা ন’?)\nশীত কেতিয়া গুচি গ’ল গমেই নাপালো। শেৱালিৰ সুবাসো কতো নাপালো। ফাগুনৰ পচোৱাজনীও আহি গুচি গ’ল। পলাশ, শিমলুৰ ফালে মনেই কৰা নহ’ল। অথচ মদাৰৰ ৰঙবোৰ মোৰ কাষতে ঠিকেই দেখিলো। হয়তো ফুলিলো মদাৰৰ দৰে... মদাৰ হৈ! (আপুনি বোলে এইবাৰ এজোপা হাস্নাহানা ৰুইছে? নহয় বুলি নক’ব আক’ এতিয়া!)\n“গছ হ’লে শিপা উঘাল খায়। কষ্ট হয়। মেটেকা হ’বলৈ শিকিব লাগে।” শিকো বুলিও বহুত কথাই শিকা নহ’ল জানে। নকৰো বুলিও কৰা কামবোৰ বাঢ়ি যোৱাৰ দৰে কৰিবলগীয়া অথচ নকৰা কামবোৰ কমি গ’ল। নতুনকৈ শিকিছো নিজক সামৰিবলৈ। শিকিছো নিজৰ তুচ্ছতাক মানি ল’বলৈ। (সন্মুখত আপুনি, মূৰ দাঙি স্বাভিমানেৰে ঠিয় হোৱা ওখ পর্বত!)\n... এইয়া চাওক, আকৌ পাহৰিলো কি ক’ব খুজিছিলো! আচলতে কথাবোৰ কেতিয়াবা এনেকুৱা হয়__ আমি ক’ব খোজো কিবা এটা, কওঁ আন কিবা; বুজাব খোজো কিবা এটা, বুজে আন কিবা এটা! আপোনাৰ কেতিয়াবা এনেকুৱা হয়নে? (হয় বুলি জানো। এনেয়ে সুধিলো।)\nকেতিয়াবা এনেকুৱা হয় নেকি আপোনাৰ__ দুৱাৰ মুখত অনুভৱ কৰে কাৰোবাৰ উপস্থিতি? শুনা পায় কাৰোবাৰ ভৰিৰ চিনাকী খোজ? অথচ দুৱাৰ খুলি দেখিছে সন্মুখত শূন্য কৰিড’ৰটোৰ বাদে কোনো নাই! (নহয় যেন লাগে। ওলোটাই মোক নুসুধিব দেই মোৰ তেনেকুৱা হয় নেকি বুলি।) চাৰপ্রাইজ!!\nমন যায় জানে! মন যোৱাৰ নো আৰু কি আগ কি গুৰি! এতিয়া যদি বৰ লুইতত এটা জাপ, পিছ পাকতে হিমালয়ত গেৰুৱা বসন! ভৰ দুপৰীয়া যদি ‘গম কা খজানা’, দুপৰ ৰাতি ‘মাছলৈ গৈছিলোং’! কেতিয়াবা মন যায় ‘ৱাছিং পাউদাৰ নির্মা’ৰে গোটেইবোৰ ধুই-ধাই নিকা কৰি পেলাওঁ! হাঃ হাঃ হাঃ । ৰিস্ক ল’বলৈও যে কোনো নাই! (বলিয়ালিবোৰ জানো কেতিয়া এৰিব পাৰিম!)\nভাবো কেতিয়াবা। এই ভবা কামটোৱেই যি মই ভালকৈ কৰিব পাৰো চাগে’। (হাতে-কামে হ’লে একো নাই।) এইযে আমিবোৰ! মানুহ হ’বলৈ নিশিকিলো। নিজে কিবা কৰাতকৈ লুটি-পুতি, ঠগ-প্রৱঞ্চনা কৰি খাবলৈ শিকিলো। ওপৰলৈ উঠিব শিকিলো ঠিকেই পিছে কাৰোবাক লগতে লৈ নহয় কাৰোবাক গছকি থৈ হে। মানুহৰ বাবে আমি মানুহ হ’ব নিশিকিলো। কোনোবা যদি কলিতা হ’ল কোনোবা চুতীয়া, কোনোবা যদি আহোম হ’ল কোনোবা কোঁচ, কোনোবা যদি ব্রাক্ষ্মণ হ’ল কোনোবা কছাৰী, মিৰি, বড়ো, দফলা...! ফৰফৰাই ইংৰাজী ক’লে স্মার্ট!... আৰু কোনোবা ধেকেৰী হ’ল, গাঁৱলীয়া হ’ল, অকৰা হ’ল! চেহঃ! (ভাবিছে চাগৈ এইবোৰ কথা মোৰ মুখত শোভা নাপায়! জানো।)\nএইয়া চাওঁক, আপোনাৰ খবৰেই সোধা নাই মই! কুশলে আছে নে? অৱশ্যে কেতিয়াবা মন থাকিলেও সোধা নহয়। ভয়তে। আপুনি যদি কৈ উঠে ‘এতিয়া মই ভীষণ ব্যস্ত জানা, খবৰ-বাতৰি পিছে পৰে হ’ব!’ হয়তো বুজিও নুবুজি অর্থহীন কথা কিছুমানে ভিৰ কৰিব! আৰু......! তাতোকৈ ভাবি লওঁ আপুনি কুশলে আছে, নেদেখা জনৰ আগত মূৰ দোৱাও সময়ক কুশলে ৰাখিবলৈ! এনেকৈয়ে দিনবোৰ পাৰ হয়। আজিৰ সময়ৰপৰা এৰি থৈ অহা কালিৰ দূৰত্ব বাঢ়ি গৈ থাকে। লাহে লাহে। সন্তপর্ণে। (বছৰবোৰো আগুৱাব এনেকৈয়ে! সময়ৰ বয়স হয়।)\nকেতিয়াবা কি মন যায় জানে? (নক’লেনো বাৰু কেনেকৈ জানিব!) খং উঠিলে চিঞৰিবৰ মন যায়। দুখ লাগিলে সজোৰে কান্দিবৰ মন যায়। আৰু কেতিয়াবা খুউব কথা ক’বলৈ মন যায়! ...ওহোঁ, একোৱেই কৰা নহয়গৈ। মন গ’লেও যে কিছুমান কাম কৰিব নোৱাৰি। মন গ’লেও লুইতত জাপ দিব নোৱাৰাৰ দৰে ন’! হাঃ হাঃ হাঃ । (পাগল বুলি ভাবি নাহাঁহিব দেই এতিয়া।)\nৰে’ল এখন গুচি গ’ল এইমাত্র। ভাব হয় উকিটোৰ স’তে যেন ক্রমে আতৰি গুচি গৈ আছে কিবা এটা! আনফালে এম্বুলেঞ্চ এখন পাৰ হৈ গ’ল সশব্দে চাইৰেণ বজায়। বুকুখন ধপধপাই অজানিতে! এনেকুৱা সময়ত সৰুফুটীয়া মৰমলগা ছোৱালী এজনীলৈ বৰকৈ মনত পৰে। লগ পাইছিলো দোভাগ নিশা, হস্পাতালৰ আই চি ইউৰ লাউঞ্জত বহি থাকোতে। আগ বাঢ়ি আহি সুধিছিল “তোমালোকৰ কোন আছে বা?” দুই এটা কথা পাতি সহজ হৈছিল মোৰ সৈতে। পুৱতি নিশালৈ হুকহুকাই কান্দিছিল তাই। আগবাঢ়ি গৈ ওচৰতে নিৰৱে বহিছিলো। নাকৰ পানী উজাই উজাই তাই কৈছিল __ “জানে বা, বাবাৰ হাত-ভৰিকেইটা বান্ধি থৈছে বে’ডত! এক সপ্তাহ হৈ গ’ল, তেনেকৈয়ে আছে। হেৰাই গৈছে বা__ ঢোলত চাপৰ মৰা সেই বিহুৱা বাবা, গাঁৱত ভাওনা হ’লেই খোলটো লৈ নামঘৰলৈ ওলাই যোৱা বাবা! কি জানে বা, আচহুৱা দ্রেছ এটা পিন্ধি, মুখত মেক-আপ লৈ যেতিয়া বাবাই ভাওনাৰ আৰম্ভণিতে ‘সূত্রধাৰ’ৰ নাচ নাচে মই খুউব হাঁহো। ভাওনাৰ শেষত ভালেকেইদিনলৈ মই হাত-ভৰি জোকাৰি বাবাৰ আগত সূত্রৰ ভাও দি দেখুৱাও, বাবাই তেতিয়া মোক হাঁহে পাগলীজনী বুলি!”\nতাই হাঁহিছিল কথা কৈ কৈ! বৰ অসহায় অনুভৱ কৰিছিলো। ফুটফুটীয়া বেলুন ফ্রক এটা পিন্ধি ময়ো গুচি গৈছিলো পথাৰৰ মাজে মাজে, বিলৰ পাৰে পাৰে দীঘল বাট এটাৰে দেউতাৰ আঙুলিত ধৰি... শৈশৱলৈ! লাহেকৈ তাইৰ মূৰত হাত বোলাই দিছিলো। ‘মৌনতাই শ্রেষ্ঠ ভাষা’ বুলি কোৱা কথাষাৰ চাগৈ মিলি পৰিছিল এইখিনিতে! (মৌনতাতকৈ স্পর্শই হে বেছি কথা কয় যেন বোধ হয় মোৰ!)\nচাওঁকচোন কথাবোৰে কেনেকৈ পোখা মেলিছে! অথচ আপোনাক ক’ব খোজা কথাষাৰেই এতিয়ালৈ কোৱা হোৱা নাই। কি বা আছিল! পাহৰিলো! থাকক, কিছুমান কথা নোকোৱাকৈয়ে। কথাবোৰো এদিন এনেকৈয়ে নিৰৱ হৈ পৰিব। এইবোৰ একো নহয় হে, বয়স হৈছে গতিকে কথাবোৰ পাহৰা হৈছো। হাঃ হাঃ হাঃ । (আৰম্ভণি কৰিবলৈ শেষ হোৱাটো জৰুৰী।)\nকবিতা শুনিব? আসঃ! কিমান দিন যে শুনা নাই সেই কবিতাবোৰ! প্রিয় গানবোৰ!\n“... ভালপোৱাৰ বাবে শংখবোৰে আহি অপেক্ষা কৰে বালিচৰত,\nভালপোৱাৰ বিষাদৰ তৰা খহে ৰাতিৰ আকাশত,\nভালপোৱাৰ বাবে ঘৰৰ মূধচত জোনে কান্দে...\n... ভোকাতুৰ শিশুহঁতে ফালি পেলায় ফুটপাথত প্রেমৰ বৃহৎ কবিতা,\nবেশ্যাবোৰে ভেঙুচালি কৰে ক্লীৱ দেউতাকহঁতক,\nভিক্ষাৰীবোৰে থুৱাই দিয়ে দেশৰ সংবিধানত...!”\n“নাহোঁ বুলিয়েই নাহিলা, অহা হ’লে ভাল লাগিল হেঁতেন\nনহা বাবে ৰৈ গ’ল আৰু এদিনৰ অপেক্ষাৰ অভিমানী উছাহ!\nকাইলৈ দেওবাৰ আহিবা তো?\nগুলপীয়া বেলিৰ বুৰুজত বহি কিছু কথা পাতিম, কিছু গুণগুণ।\nনাহোঁ বুলি নহাকৈ নাথাকিবা\nভালপোৱা জীৱনৰ ধ্রুপদী দুৱাৰ।\nখিৰিকি খুলি খেলিম ৰৈ থকাৰ খেল... ।”\nভালেদিনৰ বিৰতিৰ পিছত শুনিলো প্রিয় কবিৰ কবিতা, এইয়াই শেষ! (শেষ বুলি আচলতে একো নাই।) তথাপিও শেষ হৈ আহিছে কিবা এটা। খুউব ধীৰে ধীৰে। যদিও এৰিব পৰা নাই সৰু সৰু কথাবোৰ ভগাই লোৱাৰ অভ্যাস, আয়াসতে ওফৰাই দিব পৰা হোৱাগৈ নাই উপেক্ষাবোৰ, তথাপি নতুনকৈ যেন শিকিছো গঢ় দিবলৈ কিছু অভ্যাস! অর্থহীন আৱেগৰ জোলোঙাটো খালী কৰি সামৰি থোৱাৰ অভ্যাস; মন গ’লেই নিজতে নিজক হেৰুৱাৰ অভ্যাস! (সেউজীয়া দলং খনেৰে আপুনি এদিন গুচি যাব হাস্নাহানাৰ সুবাসৰ পিছে পিছে... নতুন অভ্যাস এটাৰ দৰেই!)\nকেৱল আহিবলগীয়া দিনবোৰলৈ বুলিয়েই নহয়, আপোনাৰ ‘আজি’লৈ শুভকামনাবোৰ সদায়েই থাকিব। হাস্নাহানাৰ সুবাসেৰে সুবাসিত হওঁক চৌপাশ। সন্মুখত আপোনাৰ প্রিয় ঋতুৰ সেউজীয়া আলিবাট!\nPosted by তুলিকা নির্মলীয়া at 05:47\nকবিতা (72) গদ্য (17) গল্প (19) চিঠি (2)\nভালপোৱা, ভাললগা, প্রেম ইত্যাদি...\nপ্রেম! প্রেমৰ পৰিধি, প্রেমৰ সংজ্ঞা... একো নাজানো! ভাব হয় ভালপোৱা ভাললগাবোৰ যেন বতাহতেই ওপঙি থাকে, উশাহত যেন লৈ ফুৰো ভালপোৱা, ম...\nকেনে আছা সখী ? আজিও একেই নে অনিৰুদ্ধলৈ থকা তোমাৰ হেঁপাহ ? লেখি জুখি, জুখি মাখি মৰমবোৰক নাম দিলা ত্যাগ ! কি আছিল তাত ? দ...\nআদৰুৱা হেঁপাহবোৰে উজুটি খায় সন্দেহবোৰ বাৰু কিয় সঁচা হয়? আৰু সপোনবোৰ মিছা? অপেচৰী ছোৱালীজনীলৈ চেৰেংকৈ মনত পৰিল সিদিনা শ...\nজীৱন... গজলৰ দৰে\n(১) “ জব ক ’ ই বাত বিগৰ যায়ে জব ক ’ ই মুস্কিল পৰ যায়ে , তুম দে না সাথ মেৰা অ ’ হ ’ মনাৱা... ” এনেকৈয়ো কেতিয়াবা মন...\nসপোন গুঠি গুঠি ৰাতিটো শেষ হয় টোপনিবোৰ উজাগৰে থাকে ! আঙুলিমূৰত হিচাপ শীত যাবৰে হ’ল গৰম কাপোৰ নালাগে দিয়ক ! আইৰ অসুখ মাহত দুটামান দিন যোগ ...\nঅপৰাধ: তোক ভালপোৱাৰ দোষত দোষী মই শাস্তি: তোক পাহৰিব নোৱাৰাটো এতিয়া বিচাৰি নাহিবি অপৰাধৰ উৎস, কিজানিবা বাঢ়ি যায় অপৰাধ ফাগুন...\nজীৰিলি জীৱনৰ জিলিঙনি\nউদাস দুপৰীয়াবোৰৰ দৰে ৰাতিবোৰো কেতিয়াবা বৰ কিবাকিবি যেন লাগে! ভাতকেইটা খাই উঠি হীৰকে বিচনাতে বাগৰ দি আছে। টোপনি অহা নাই। হে’ডফোনডাল ক...\nভালপোৱা আৰু এযোৰ জোতা\nঅসম আর্হিৰ ঘৰ এটা। সন্মুখত আটোনটোকাৰিকৈ কৰা সৰু ফুলনি এখন। চোতালখনত দুবৰি বনৰ দলিচা! নঙলামুখৰ দুয়োফালে একোজোপা কৃষ্ণচূড়া। ফুলনিখন আৰু...\nঅই পুতলী কেনে আছ তই? মনত পৰেনে তোৰ কেতিয়াবা আমি কৰা ধেমালিবোৰলৈ? সময় উলিয়াই আহিবি এদিন উভটি যাম পুৰণি দিনলৈ! বুইছ,ধান ...\nঅনুভববোৰে শিপা মেলে এনেদৰে...\n(১) বুকুৰ অৰণ্যত আহিছিল জিৰাবলৈ এজনী চৰাই , ভাগৰ পলুৱাই এদিন গুচি গ ’ ল ডেউকা কুবাই। পাতবোৰ কঁপি থাকিল ধপধপন...\n@tulikanirmolia. Watermark theme. Theme images by ozgurdonmaz. Powered by Blogger.


মিনাল দাখৱে ভোঁচলে\nমেৰী ক্লাৱৱালা যাদৱ\nয়ুমলেম্বম গম্ভিনী দেৱী\nলক্ষ্মী নাৰায়ণ ত্ৰিপাঠী\nবিনয় মজুমদাৰ বঙালী ভাষাত হাংৰি আন্দোলনৰ প্ৰখ্যাত কবি। তেওঁৰ জন্ম ১৯৩৪ চনৰ ১৭ ছেপ্তেম্বৰ। মৃত্যু ২০০৬ চনৰ ১১ ডিচেম্বৰত। ২০০৫ চনৰ বঙালী ভাষাৰ সাহিত্য অকাডেমি বঁটা লাভ কৰিছিল।\nবিনালক্ষ্মী নেপ্ৰাম এগৰাকী মানৱসেৱা কৰ্মী, লেখিকা আৰু সমাজসেৱিকা৷ তেওঁ উত্তৰ-পূব ভাৰত বিশেষকৈ মণিপুৰৰ হিংসা আৰু সন্ত্ৰাসৰ বিৰুদ্ধে জনমত গঠন কৰাৰ প্ৰচেষ্টা চলাই আহিছে৷ হিংসাৰ বলি হোৱা মহিলা আৰু পৰিয়ালসমূহৰ আৰ্থিকভাৱে স্বাৱলম্বী কৰি তুলিবলৈকো তেওঁ ...\n১৯৭৫ চনত বিনিতা বালীয়ে দিল্লী বিশ্ববিদ্যালয় অধীনস্থ লেডি শ্ৰীৰাম কলেজ অৱ ৱমেন ৰ পৰা অৰ্থনীতিত স্নাতক ডিগ্ৰী অৰ্জন কৰিছিল। তাৰপিছত তেখেতে যমনালাল বাজাজ ইনষ্টিটিউট অৱ মেনেজমেণ্ট ষ্টাডিছৰ পৰা এমবিএ ডিগ্ৰী লাভ কৰে। পৰৱৰ্তী সময়ত এটা জলপানি লাভ কৰি ...\nবিনেশ ফোগাট এগৰাকী ভাৰতীয় মহিলা মল্লযোদ্ধা। গীতা ফোগাট আৰু ববিতা কুমাৰীৰ দৰে সফল আন্তঃৰাষ্ট্ৰীয় মল্লযোদ্ধা তেওঁৰ সম্বন্ধীয় ভগ্নী। এই দুই ভগ্নীয়ে কমনৱেলথ পদক লাভ কৰিছে। বিনেশ ফোগাট কমনৱেলথ আৰু এছিয়ান গেমছ উভয়তে স্বৰ্ণপদক অৰ্জন কৰা প্ৰথমগৰাকী ...\nবিনোদ কৃষন, হৈছে এগৰাকী পদাৰ্থ বিজ্ঞানী, এগৰাকী জ্যেষ্ঠ অধ্যাপক, আৰু বাংগালোৰস্থিত ভাৰতীয় জ্যোতিপদাৰ্থবৈজ্ঞানিক প্ৰতিষ্ঠানৰ বিজ্ঞানৰ "ডিন"। তেখেত প্লাজমা পদাৰ্থ বিজ্ঞানৰ গৱেষণা আৰু শিক্ষণৰ সৈতে জড়িত। তদুপৰি, তেখেত ৰাষ্ট্ৰীয় বিজ্ঞান একাডেমী, ভা ...\nবিনোদ খান্না এজন ভাৰতীয় অভিনেতা, প্ৰযোজক আৰু ৰাজনীতিবিদ। তেখেতে দুবাৰ ফিল্মফেয়াৰ বঁটা লাভ কৰিছিল। ৰাজনৈতিক ক্ষেত্ৰত গুৰদাসপুৰ সমষ্টিৰ পৰা দুবাৰকৈ সাংসদ নিৰ্বাচিত হৈছিল। ২০০২ চনৰ জুলাইত বিনোদ খান্না অটল বিহাৰী বাজপায়ীৰ মন্ত্ৰীসভাত সাংস্কৃতিক আৰ ...\nবিনোদিনী দাসী এগৰাকী কলকাতাৰ বঙালীভাষী প্ৰখ্যাত মঞ্চ অভিনেত্ৰী আছিল, যাক নটী বিনোদিনী বুলিও জনা যায়। ১৯১৩ চনত প্ৰকাশ পোৱা তেওঁৰ আত্মজীৱনী ‘আমাৰ কথা’ত উল্লেখ কৰা মতে ১২ বছৰ বয়সতে তেওঁ অভিনয় আৰম্ভ কৰিছিল আৰু ২৩ বছৰ বয়সত অভিনয় জীৱনৰ সামৰণি মাৰিছিল।\nবিনায়ক নৰহৰি "বিনোৱা" ভাবে ; ভাৰতৰ এজন স্বাধীনতা সংগ্ৰামী, আৰু অহিংসা আৰু মানৱ অধিকাৰ কৰ্মী আছিল। ভূদান আন্দোলনৰ বাবে জনাজাত ভাবেক আচাৰ্য বুলি মতা হৈছিল। মহাত্মা গান্ধীৰ প্ৰধান শিষ্য ভাবেৰ প্ৰতি শ্ৰদ্ধা জনাই ভাৰত চৰকাৰে তেওঁক ১৯৮৩ চনত ভাৰতৰ সৰ্ব ...\nবিন্দু নানুভাই দেশাই এগৰাকী ভাৰতীয় অভিনেত্ৰী; যাৰ জনপ্ৰিয় নাম হৈছে বিন্দু । আশীৰ দশকত জনপ্ৰিয়তাৰ এক সুকীয়া স্থানত আৰোহণ কৰা বিন্দুৱে চাৰিটা দশক ব্যাপি থকা নিজৰ সুদীৰ্ঘ কেৰিয়াৰত প্ৰায় ডেৰ শতাধিক ছবিত অভিনয় কৰিছে। তেখেতে এতিয়ালৈকে সাতটা ফিল ...\nবিন্দুমালিনী নাৰায়ণস্বামী বা চমুকৈ বিন্দু মালিনী এগৰাকী ভাৰতীয় কণ্ঠশিল্পী, সুৰকাৰ আৰু গ্ৰাফিক ডিজাইনাৰ। ২০১৮ চনত তেওঁ কানাড়া ছবি নাথিচাৰামীত তেওঁৰ মাৱাভি মনৱে গীতৰ বাবে শ্ৰেষ্ঠ মহিলা নেপথ্য কণ্ঠশিল্পী শিতানত ৰাষ্ট্ৰীয় চলচ্চিত্ৰ বঁটা লাভ কৰে। ...\nবিন্নী য়াংগা এগৰাকী ভাৰতীয় সমাজ কৰ্মী আছিল। তেওঁ ভাৰতীয় ৰাষ্ট্ৰীয় পৰিকল্পনা আয়োগৰ সদস্য আছিল আৰু ওজু ৱেলফেয়াৰ এছোচিয়েচনৰ প্ৰতিষ্ঠাতা। ওজু ৱেলফেয়াৰ এছোচিয়েচন অৰুণাচল প্ৰদেশত অৱস্থিত এক বেচৰকাৰী সংগঠন আৰু ই সমাজৰ দুৰ্বল শ্ৰেণীৰ কল্যাণৰ বাব ...\nবিবেক দেবৰয় ৰ ১৯৫৫ চনৰ ২৫ জানুৱাৰিত তেখেতৰ জন্ম হৈছিল। ব্যক্তিগত জীৱনত তেওঁ এজন অৰ্থনীতিবিদ। নতুন দিল্লীত অৱস্থিত চেন্টাফৰ পলিচি ৰিচাৰ্চ নামৰ প্ৰতিষ্ঠানত তেওঁ ২০০৭ চনলৈ অধ্যাপকতা কৰিছিল। চিংগাপুৰ ৰাষ্টীয় বিশ্ববিদ্যালয়তো তেওঁ প্ৰবাসী অধ্যাপক হি ...\nবিভা চৌধুৰী এগৰাকী ভাৰতীয় পদাৰ্থ বিজ্ঞানী। তেওঁ মূলতঃ কণা পদাৰ্থ বিজ্ঞান আৰু মহাজাগতিক ৰশ্মিৰ ওপৰত গৱেষণা চলাইছিল। আন্তৰ্জাতিক জ্যোৰ্তিবিজ্ঞান সংঘয়ে ২০১৯ চনত ইকুয়েটৰ তাৰকামণ্ডলৰ দক্ষিণত অৱস্থিত চেক্সটান তাৰকামণ্ডলৰ এটা তৰা এইছডি ৮৬০৮১ৰ নাম সলন ...\nবিভূতি নাৰায়ণ ৰায় হৈছে এগৰাকী ভাৰতীয় সাহিত্যিক, সামাজিক চিন্তক, অনুবাদক আৰু শিক্ষাবিদ। ৰায়ে ১৯৭১ চনত এলাহাবাদ বিশ্ববিদ্যালয়ৰ পৰা ইংৰাজী সাহিত্যত স্নাতকোত্তৰ সম্পন্ন কৰে। ১৯৭৫ চনত উত্তৰ প্ৰদেশ কেডৰত ভাৰতীয় পুলিচ সেৱাত যোগদান কৰে। তেওঁ বিভিন্ ...\nবিভূতিভূষণ বন্দ্যোপাধ্যায় আছিল এজন জনপ্ৰিয় ভাৰতীয় বঙালী লেখক তথা আধুনিক বঙালী সাহিত্যিক। তেওঁ মূলতঃ উপন্যাস তথা চুটিগল্প লিখি খ্যাতি অৰ্জন কৰিছিল। তেওঁৰ আত্মজীৱনীমূলক উপন্যাস পথেৰ পাঁচালী আৰু অপৰাজিত আছিল সকলোতকৈ বেছি পৰিচিত। অন্যান্য উপন্যাসস ...\nবিমলা বুটি হৈছে এগৰাকী ভাৰতীয় পদাৰ্থ বিজ্ঞানী। তেখেতেৰ গৱেষণাক্ষেত্ৰ হৈছে প্লাজমা পদাৰ্থ বিজ্ঞান। ভাৰতীয় ৰাষ্ট্ৰীয় বিজ্ঞান একাডেমী ৰ সভ্য হোৱা তেখেত হৈছে প্ৰথমগৰাকী ভাৰতীয় মহিলা পদাৰ্থ বিজ্ঞানী। বিমলা বুটিয়ে নবেল বিজয়ী ভাৰতীয় পদাৰ্থ বিজ্ঞা ...\nঅৰুণোদয় বিমলা -ৰ জনপ্ৰিয় নাম হৈছে বিমলাক্কা বুলি কোৱা হয়। তেলঙ্গানা ৰাজ্য গঠন কৰাৰ সময়ত তেখেতে যুটীয়া কাৰ্যবাহী সমিতি এখনৰ নেতৃত্ব দিছিল।\nবিশাখা হৰি এগৰাকী ভাৰতীয় কণ্ঠশিল্পী। তেওঁ ভাৰতীয় শাস্ত্ৰীয় সংগীতৰ কৰ্ণাটিক শাস্ত্ৰীয় সংগীতৰ লগত জড়িত। তেওঁ বিশেষকৈ হৰিকথাৰ ব্যাখ্যাকাৰ আৰু কাথাকলাক্ষেপামৰ কথক হিচাপে জনাজাত। তেওঁ এগৰাকী ৰাজকীয় চনদপ্ৰাপ্ত হিচাপৰক্ষক বা চাৰ্টাৰ্ড একাউণ্টেণ্ট।\nবিৰাট কহলি এজন ভাৰতীয় ক্ৰিকেট খেলুৱৈ। মিডল অৰ্ডাৰত খেলা সোঁহতীয়া বেট্‌ছমেনজন বৰ্তমান ভাৰতীয় টেষ্ট ক্ৰিকেট দলৰ অধিনায়ক। ২০০৮ চনত মালয়েছিয়াত অনুষ্ঠিত ১৯-অনুৰ্দ্ধ বিশ্বকাপ ক্ৰিকেট প্ৰতিযোগিতাত জয়লাভ কৰা ভাৰতীয় দলৰ তেওঁ অধিনায়ক আছিল। ঘৰুৱা ক ...\nবীণা ৰায় এগৰাকী, বিশেষকৈ ভাৰতীয় চলচ্চিত্ৰ জগতৰ ক’লা-বগা যুগৰ অভিনেত্ৰী। তেওঁক আনাৰকলী, ঘুঙ্ঘট, তাজমহল আদি ক্লাচিক ছবিত কৰা অভিনয়ৰ বাবে বহুল ভাবে জনা যায়। ঘুঙ্ঘট ছবিয়ে তেওঁলৈ শ্ৰেষ্ঠ অভিনেত্ৰীৰ ফিল্মফেয়াৰ বঁটা কঢ়িয়াই আনিছিল।\nবীৰবল ভাৰতৰ বুন্দেলখণ্ডত এজন ব্ৰাহ্মণ পণ্ডিতৰ ঘৰত জন্মগ্ৰহণ কৰে৷ তেওঁ মহেশ দাস, বীৰবল বা ৰাজা বীৰবল নামেৰেও পৰিচিত। সম্ৰাট আকবৰৰ সান্নিধ্য লাভ কৰি তেওঁ বীৰবল উপাধি পাইছিল। বীৰবলৰ অৰ্থ হ’ল- জ্ঞানী। তেওঁৰ উপস্থিতি বুদ্ধি, পাণ্ডিত্য, ৰসিকতা আদি সৰ্ব ...\nবুটা সিং এগৰাকী ভাৰতীয় ৰাজনীতিবিদ আৰু ভাৰতীয় জাতীয় কংগ্ৰেছৰ জ্যেষ্ঠ নেতা আছিল। তেওঁ ভাৰত চৰকাৰৰ বিভিন্ন পদবী যেনে কেন্দ্ৰীয় গৃহমন্ত্ৰী, কৃষি মন্ত্ৰী, গ্ৰামোন্নয়ন মন্ত্ৰী, সংসদীয় পৰিক্ৰমা মন্ত্ৰী, ক্ৰীড়া মন্ত্ৰী, যোগান, গ্ৰাহক পৰিক্ৰমা আৰু ...\nআখটাৰীবাঈ ফৈজাবাদী জনপ্ৰিয়ভাবে বেগম আখটাৰ এগৰাকী ভাৰতীয় কণ্ঠশিল্পী তথা অভিনেত্ৰী। তেওঁক হিন্দুস্তানী শাস্ত্ৰীয় সংগীতৰ গজল, দাদৰা আৰু থুমৰি ধাৰাৰ অন্যতম শ্ৰেষ্ঠ কণ্ঠশিল্পী হিচাপে গণ্য কৰা হয়। তেওঁক মল্লিকা-এ-গজল বুলি অভিহিত কৰা হয়। ১৯৭২ চনত ক ...\nবেগম কোডছিয়া ঐজাজ ৰচুল এগৰাকী ভাৰতীয় ৰাজনীতিবিদ, লেখক তথা সমাজকৰ্মী আছিল। তেওঁ ভাৰতৰ সংবিধানৰ খচৰা প্ৰস্তুত কৰা সংবিধান সভাৰ একমাত্ৰ মুছলিম মহিলা সদস্য আছিল। ২০০০ চনত ভাৰত চৰকাৰে তেওঁক দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে।\nবেগম হজৰত মহল অৱধ ৰাজ্যৰ বেগম আৰু ভাৰতৰ স্বাধীনতা সংগ্ৰামী আছিল। তেওঁ অৱধ ৰাজ্যৰ শাসনকৰ্তা নৱাব ৱাজিদ আলি শ্বাহৰ দ্বিতীয় পত্নী আছিল। নৱাব ৱাজিদ আলি শ্বাহে তেওঁক তেওঁৰ ৰাজপ্ৰাসাদত লগ পাইছিল। ১৮৫৭ চনৰ ভাৰতীয় বিদ্ৰোহৰ সময়ত তেওঁ ব্ৰিটিছ ইষ্ট ইণ্ডি ...\nৰোকেয়া সাখাৱাত হোচেইন ব্ৰিটিছ ভাৰতত জন্মগ্ৰহণ কৰা এগৰাকী নাৰীবাদী চিন্তাবিদ, শিক্ষাবিদ তথা সমাজ সংস্কাৰক। তেওঁক ভাৰতীয় উপমহাদেশৰ নাৰী জাগৰণৰ অগ্ৰদূত বুলি গণ্য কৰা হয়। যুক্তিবাদী জীৱ হিচাপে পুৰুষ আৰু নাৰীৰ সমাধিকাৰৰ হকে তেওঁ মাত মাতিছিল। তেওঁৰ ...\nবেজান দাৰুৱালা এগৰাকী ভাৰতীয় জ্যোতিষ স্তম্ভলেখক। তেখেতে আহমেদাবাদত ইংৰাজীৰ অধ্যাপক হিচাপেও কাম কৰিছিল। পাৰ্ছী বংশোদ্ভৱ হোৱা সত্ত্বেও তেখেত হিন্দু দেৱতা গণেশৰ নিষ্ঠাবান ভক্ত আছিল। তেখেতৰ জ্যোতিষ পদ্ধতিসমূহ হল বৈদিক জ্যোতিষ, পশ্চিমীয়া জ্যোতিষ, আই ...\nবেবী হালদাৰ এগৰাকী ভাৰতীয় লেখক। তেওঁৰ উচ্চ প্ৰশংসিত সৃষ্টি কৰ্মটি হল - ২০০৬ চনত প্ৰকাশ হোৱা তেওঁৰ আত্মজীৱনী আলো আঁধাৰি, যত ঘৰুৱা কৰ্মীৰূপে তেওঁৰ ৰুঢ় জীৱনটো বৰ্ণিত হৈছে। কিতাপখন ১৩টা বিদেশী ভাষালৈ অনুবাদ হৈছে।\nবেবে নানকী শিখ ধৰ্মৰ প্ৰতিষ্ঠাপক আৰু প্ৰথম শিখগুৰু গুৰু নানকৰ জ্যেষ্ঠ ভগ্নী আছিল। বেবে নানকী শিখ ধৰ্মৰ এক গুৰুত্বপূৰ্ণ ধৰ্মীয় চৰিত্ৰ। তেওঁক শিক্ষকসকলৰ প্ৰথম গুৰুশিখ বুলি জনা যায়। তেওঁ প্ৰথম বাৰৰ বাবে ভাতৃ গুৰু নানকৰ "আধ্যাত্মিক বিশিষ্টতা" হৃদয় ...\nবৈজয়ন্তী চাৰী হৈছে এগৰাকী ভাৰতীয়-আমেৰিকান গণিতজ্ঞ। তেখেতে ৰিভাৰচাইডত থকা কেলিফৰ্ণিয়া বিশ্ববিদ্যালয়ত গণিত বিষয়ত অধ্যাপনাৰত। তেখেতে উপস্থাপন-তত্ত্ব আৰু কোৱাণ্টাম বীজগণিত সম্পৰ্কে গৱেষণা কৰিছে। চাৰীয়ে মুম্বাই বিশ্ববিদ্যালয়ৰ পৰা স্নাতক, স্নাতক ...\nবৈষ্ণৱী মহন্ত ভাৰতীয় চলচ্চিত্ৰ আৰু টেলিভিচনৰ অভিনেত্ৰী গৰাকী মুকেশ খান্নাৰ দূৰদৰ্শনত প্ৰচাৰিত টেলিভিচন ধাৰাবাহিক শক্তিমানত গীতা বিশ্বাসৰ চৰিত্ৰত অভিনয় কৰাৰ বাবে সুপৰিচিত। তেওঁ বলিউডৰ বিভিন্ন চলচ্চিত্ৰ যেনে বোম্বাই কা বাবু, চৈফ আলি খানৰ বিপৰীতে ...\nবৌৱা দেৱী এগৰাকী ভাৰতীয় চিত্ৰশিল্পী। তেওঁ বিহাৰৰ মিথিলা অঞ্চলত প্ৰচলিত লোক চিত্ৰকলা মধুবানী চিত্ৰশিল্পৰ লগত জড়িত। ই এটি ঐতিহ্যমণ্ডিত মৌলিক শিল্প। এই চিত্ৰকলা হাতৰ আঙুলি, কাঠি, ব্ৰাচ, নিব-কলম, জুইশলা কাঠি আদি ব্যৱহাৰ কৰি তৈয়াৰ কৰা হয়। প্ৰাকৃতি ...\nব্ৰহ্মগুপ্ত আছিল এজন ভাৰতীয় জ্যোতিৰ্বিজ্ঞানী আৰু গণিতজ্ঞ। হৰ্ষবৰ্ধনৰ ৰাজত্বত তেখেত উজ্জ্বয়িনীৰ জ্যোতিষ্ক পৰিদৰ্শন কেন্দ্ৰৰ অধ্যক্ষ্য আছিল। তেখেতে নিজে লিখি যোৱা মতে তেখেতৰ জন্মবৰ্ষ খ্ৰীষ্টপূৰ্ব ৫৯৮। চাৱড়া ৰাজবংশৰ শাসনকালত ভিল্লামালা তেখেতৰ জন্ ...\nবৰাহ-মিহিৰ প্ৰাচীন ভাৰতৰ গুপ্ত সাম্ৰাজ্যৰ সমসাময়িক এজন বিখ্যাত দাৰ্শনিক, জ্যোতিৰ্বিজ্ঞানী, গণিতজ্ঞ আৰু কবি। তেওঁ পঞ্চসিদ্ধান্তিকা নামৰ এটি মহাসংকলনগ্ৰন্থ ৰচনা কৰিছিল, যʼত তেওঁৰ জীৱনকালৰ সময়ৰ গ্ৰীক, মিছৰীয়, ৰোমান আৰু ভাৰতীয় জ্যোতিৰ্বিজ্ঞানৰ সা ...\nবৰ্খা দত্ত এগৰাকী ভাৰতীয় টেলিভিছন সাংবাদিক, লেখিকা আৰু বাতৰিৰ সূত্ৰধাৰ। বৰ্তমান তেওঁ তিৰংগা টিভিত কৰ্মৰত। ইয়াৰ আগতে তেওঁ সুদীৰ্ঘ ২১ বছৰ কাল এনডিটিভিৰ লগত জড়িত আছিল। ২০১৭ চনৰ জানুৱাৰী মাহত তেওঁ এনডিটিভিৰ পৰা ওলাই আহে। ১৯৯৯ চনৰ ভাৰত আৰু পাকিস্তা ...\nভাগ্যশ্ৰী পটৱৰ্ধন হৈছে এগৰাকী ভাৰতীয় অভিনেত্ৰী আৰু সমাজকৰ্মী। তেখেতে ফিল্মফেয়াৰ বঁটা লাভ কৰিবলৈ সক্ষম হৈছে। হিন্দী ছবিৰ জগত আৰু টেলিভিছনৰ জগতত ভাগ্যশ্ৰী এক সুপৰিচিত আৰু প্ৰতিষ্ঠিত নাম। ১৯৮৯ চনত মুক্তি লাভ কৰা হিন্দী ছবি মেইনে প্যাৰ কিয়াৰ জৰিয় ...\nভানাজা আয়েংগাৰ আছিল এগৰাকী ভাৰতীয় গণিতজ্ঞ আৰু শিক্ষাবিদ। অন্ধ্ৰ প্ৰদেশত থকা তিৰুপতিস্থিত পদ্মাৱতী মহিলা বিশ্ববিদ্যালয়মৰ তেখেত উপাচাৰ্য আছিল। "অন্ধ্ৰ মহিলা সভা স্কুল অৱ ইনফৰমেটিকছ"ৰ তেখেত এগৰাকী অন্যতম প্ৰতিষ্ঠাতা আছিল। ১৯৮৭ চনত ভাৰত চৰকাৰে তেখ ...\nভানু আথাইয়া এগৰাকী ভাৰতীয় কষ্টিউম ডিজাইনাৰ। তেওঁ ১৯৫০ৰ দশকৰ পৰা প্ৰায় ১০০খন চলচ্চিত্ৰৰ কষ্টিউম ডিজাইন কৰিছে। তেওঁ ১৯৫৬ চনৰ চি.আই.ডি. বোলছবিৰ বেশভূষা তৈয়াৰ কৰি তেওঁ কষ্টিউম ডিজাইনাৰ হিচাপে পৰ্দাপন কৰিছিল। তাৰ পিছত তেওঁ বিখ্যাত নিৰ্দেশক গুৰু দত ...\nমাংগাভানু -ৰ জনপ্ৰিয় নাম হৈছে ভানুপ্ৰিয়া । তেখেত এগৰাকী ভাৰতীয় অভিনেত্ৰী, কুচিপুড়ি নৃত্য পটিয়সী আৰু ভয়ছ আৰ্টিষ্ট। তেখেতে তেলুগু, তামিল, মালয়ালম, কন্নড় আৰু হিন্দী ছবিত অভিনয় কৰিছে। ১৯৮৩ চনৰ পৰা ১৯৯৬ চনলৈকে প্ৰায় এক দশকজুৰি বৰ্তি থকা মূলস ...\nভামা শ্ৰীনিবাসন হৈছে এগৰাকী ভাৰতীয় গণিতজ্ঞ। তেখেতক সাধাৰণতে জনা যায় সসীম গোটৰ উপস্থাপনা তত্ত্ব লৈ আগবঢ়োৱা অৱদানৰ বাবে। তেখেতৰ অৱদানসমূহক নিউথাৰ বক্ততাৰে ১৯৯০ চনত সন্মানীত কৰা হয়। ১৯৮১ চনৰ পৰা ১৯৮৩ চনলৈকে তেখেতে এছছিয়েছন ফৰ অমেইন মেথেমেটিক্স ...\nভালচন্দ্ৰ ভানাজী নামদে এজন মাৰাঠী ভাষাৰ ভাৰতীয় লেখক, কবি, সমালোচক আৰু ভাষাবিদ। কুশলা উপন্যাসেৰে সাহিত্যিক জীৱনৰ পাতনি মেলা নামদেই মাৰাঠী সাহিত্যক এক নতুন মাত্ৰা দিছিল। ইয়াৰ পাছতে তেওঁ ক্ৰমান্বয়ে বিঢাৰ, হুল, জৰীলা আৰু ঝুল নামৰ চাৰিখন উপন্যাস লি ...\nভাৰতী মুখাৰ্জী হল এগৰাকী ভাৰতীয় আমেৰিকান লেখক আৰু বাৰ্কলেৰ কেলিফৰ্নিয়া বিশ্ববিদ্যালয়ৰ ইংৰাজী বিভাগৰ অধ্যাপক। তেওঁ কেইবাখনো উপন্যাস, চুটি গল্প সংকলন আৰু তথ্যভিত্তিক সাহিত্য লিখিছে।\nভাৰতী শিৱাজী হল মোহিনীঅট্টমৰ ভাৰতীয় শাস্ত্ৰীয় নৃত্যশিল্পী, কৰিঅগ্ৰাফাৰ আৰু লেখক। প্ৰদৰ্শন, গৱেষণা আৰু প্ৰচাৰৰ মাধ্যমেৰে কলাৰ ক্ষেত্ৰত আগবঢ়োৱা অৱদানৰ বাবে ভাৰতী শিৱাজীক জনা যায়। তেওঁ চেণ্টাফৰ মোহিনীঅট্টমৰ প্ৰতিষ্ঠাপক। এই নৃত্য প্ৰতিষ্ঠানটোৱে ম ...\nভাৰ্গিজ কুৰিয়েন এগৰাকী অভিযন্তা আৰু সামাজিক সংগঠক। এখেতক "ভাৰতৰ শ্বেত বিপ্লৱৰ জনক", আৰু "ভাৰতৰ দুগ্ধ মানৱ" হিচাপে জনা যায়। এখেতে সংগঠিত কৰিছিল পৃথিৱীৰ সৰ্ববৃহৎ কৃষি বিকাশ কাৰ্যসূচী "ভাৰতৰ দুগ্ধ বিপ্লৱ"। এই কাৰ্যসূচীয়ে ভাৰতৰ দুগ্ধ উৎপাদনক পৃথিৱ ...\nভি মোহিনী গিৰি এগৰাকী ভাৰতীয় সমাজ সেৱিকা আৰু কৰ্মী । তেওঁ নতুন দিল্লীত অৱস্থিত গিল্ড অব চাৰ্ভিছ নামৰ সংগঠনটোৰ সভানেত্ৰী। ১৯৭৯ চনত প্ৰতিষ্ঠিত এই সংগঠনটোৱে মহিলা আৰু শিশুৰ শিক্ষা, কৰ্মসংস্থাপন আৰু আৰ্থিক সবলীকৰণৰ হকে কাম কৰি আহিছে। ১৯৭২ চনত তেওঁ ন ...\nভেংকটৰমন লক্ষ্মীবাই হৈছে এগৰাকী ভাৰতীয় গণিতজ্ঞ। তেখেতে বষ্টনস্থিত নৰ্থ-ইষ্টাৰ্ণ বিশ্ববিদ্যালয়ত গণিতৰ অধ্যাপক। তেখেতে বীজগণিতীয় জ্যামিতি, বীজগণিতীয় গোটৰ তত্ত্ব, উপস্থাপন তত্ত্ব আদি সম্পৰ্কে গৱেষণা কৰিছে। "ফ্লেগ ভেৰাইটি" আৰু "স্কাবাৰ্ট ভেৰাইটি" ...\nবিশ্বনাথন শান্তা জনপ্ৰিয়ভাৱে ভি. শান্তা এগৰাকী ভাৰতীয় কৰ্কট ৰোগ বিশেষজ্ঞ আৰু চেন্নাইত অৱস্থিত অদ্যাৰ কৰ্কট ৰোগ প্ৰতিষ্ঠানৰ অধ্যক্ষ আছিল। তেওঁ বিশেষকৈ ভাৰতৰ কৰ্কট ৰোগীসকলৰ সহজলভ্য আৰু কম খৰচী চিকিৎসা প্ৰদান কৰিবলৈ আগবঢ়োৱা অৱদানৰ বাবে জনাজাত। তে ...\nভিখাজী ৰুষ্টম কামাৰ জন্ম হৈছিল ২৪ ছেপ্টেম্বৰ, ১৮৬১ চনত বোম্বেৰ এতিয়াৰ মুম্বাই এটা ডাঙৰ আৰু চহকী পাৰ্ছী পৰিয়ালত। তেওঁৰ পিতৃ-মাতৃ ছৰাবজী ফ্ৰেমজী পেটেল আৰু জাইজীবাই ছৰাবজী পেটেল চহৰখনত সুপৰিচিত আছিল। পিতৃ ছৰাবজী পেটেল প্ৰশিক্ষণপ্ৰাপ্ত উকীল আৰু কৰ্ ...\nপণ্ডিত ভীমসেন যোশী এগৰাকী এজন বিশ্ববিখ্যাত ভাৰতীয় শাস্ত্ৰীয় সংগীত শিল্পী। তেওঁ মূলত শাস্ত্ৰীয় সংগীতৰ খেয়াল গায়ক হিচাপে বেছি পৰিচিত। ইয়াৰ উপৰিও তেওঁ ভজন, থুমৰি, দাদৰাৰ দৰে শাস্ত্ৰীয় সংগীতৰ অন্যান্য ধাৰাতো জনাজাত আছিল। ভাৰতৰ সংগীত জগতত তেওঁ ...


কেৱল নিতুমনী,অখিলেই নহয় ! মৈনবৰীৰ তিনিবছৰীয়া কণমানিৰ দৰে সমগ্ৰ পশ্চিম অঞ্চলৰ কণমানি ওলাই আহিব: – The Fast News Assam\nHome / Editorial / কেৱল নিতুমনী,অখিলেই নহয় ! মৈনবৰীৰ তিনিবছৰীয়া কণমানিৰ দৰে সমগ্ৰ পশ্চিম অঞ্চলৰ কণমানি ওলাই আহিব:\njohirul January 29, 2019\tEditorial Leaveacomment 430 Views\nবৰপেটা মৈনবৰী সত্ৰ বিতৰ্ক লৈ শাসকগোষ্ঠীৰ কিছু নেতাই বিতৰ্কৰ সুত্ৰপাত ঘটোৱাৰ পাছতে সত্ৰাধিকাৰ ও সত্ৰাধিকাৰৰ পুত্ৰই যি স্পষ্ট মত দাঙি ধৰি অসমবাসীৰ মাজত আহিবধৰা চিৰাল ফাঁটৰ মাজত তালি ঢাপলি (জোৰা,সংযোজন) মাৰি অসমীয়া জাতীয় ঐক্যত এক শক্তিশালী ভুমিকা পালন কৰিলে ,এয়া নি:সন্দেহ ভাৱে অসম অসমীয়াৰ মাজত চিৰযুগমীয়া হৈ ৰ’ৱ । আনহাতে ব্যক্তিগত মতবিৰোধৰ সুযোগতে হওঁক অথবা অসমীয়া জাতীয় ঐক্যৰ স্বাৰ্থতে হওক বিতৰ্কৰ সুযোগত অসমীয়া এক ব্যক্তিগত টিভি চেনেলৰ মুখ্য সম্পাদক নিতুমনী শইকীয়াই মৈনবৰী এখন সম্ভাৰ্দ্ধনা সভাত উপস্থিত হৈছিল । বহুতেই চিটিৰ শীত-তাপ নিয়ন্ত্ৰিত কক্ষত বহি কাকত, মেগাজিন অথবা টিভিৰ পৰ্দাত উক্ত অঞ্চল সমূহৰ লোকসমাজৰ জীৱনলৈ কৰা উপলুঙা প্ৰচাৰ তাহানিৰ পৰাই চলি আহিছে । হয়তো কামবোৰ নভৱাকৈ অথবা কাৰোবাৰ মৌখিক স্বাৰ্থজনিত ব্যাখ্যাৰ পৰাই কৰে । ইয়াক আমি ভ্ৰান্ত ধাৰণা বুলি ধৰিব পাৰি ।\nকিন্তু যেতিয়া উক্ত শীত-তাপ নিয়ন্ত্ৰিত কক্ষৰ বৰমূৰীয়া সকলৰ দুই এজনে অসমৰ পশ্চিম অঞ্চল পৰিভ্ৰমণ কৰে তেতিয়াই সিহঁতৰ ভ্ৰান্ত ধাৰণাবোৰৰ আতৰি এখন বাস্তৱ চিত্ৰ চাবলৈ সক্ষম হয় আৰু বহুতে তেতিয়া নিজৰ অতীত কৰি অহা অমাৰ্জিত কামৰ বাবে একাত্ম ভাৱেই বিবেকৰ ধ্বংসনত নিজকে ক্ষমা কৰিব নোৱাৰে আৰু সচা চিত্ৰ দাঙি ধৰিবলৈ চেষ্টা কৰে আৰু তেতিয়াই লাগে অথন্তৰ । বহু জোলখোৱাই আকৌ সিহঁতক মিঞাৰ দালাল বুলি তুচ্ছ-তাচ্ছিল্য নকৰা নহয় । উদাহৰণ হিচাপে কৃষক নেতা অখিল গগৈয়ে যথেষ্ট, যেতিয়া গগৈয়ে পদযাত্ৰা কৰি উক্ত চৰাঞ্চলক আদি কৰি বিস্তিৰ্ণ ঠাই ক্ষেত্ৰ অধ্যয়ন কৰি নিজৰ দুই এটা মতামত দাঙি ধৰিব ধৰিলে (?) তেতিয়াৰ পৰাই এচামে অখিল গগৈৰ সলনি মিঞাৰ দালাল, উপাধি সলাই অখিল উদ্দিন, অখিল মিঞা, মুখত দাড়ি মূৰত টুপি পিন্দাই কাৰ্টুন আদিৰে থকা সৰকা আজিও কৰে । সেয়ে হয়তো সেই সকল বৌদ্ধিক মহলেও হয়তো বহু সময়ত বহু কথাই সামাজিক চাপৰ বাবে ক’ৱ নোৱাৰি মুখবুজি সহ্য কৰে বা বহি থাকিবলৈ বাধ্য হয় ।\nসিদিনা নিতুমনীয়ে যেতিয়া মৈনবৰী গৈছিল ,তাত যোৱাৰ পাছত তেওঁ বুজিব পাৰিছিল বিগত সময়ৰ অপবাদবোৰ যে আচলতে বেছি অংশই আছিল মিছা । মৈনবৰীৰ দৰে চৰাঞ্চলৰ লোকে হেজাৰ লাঞ্চনা বঞ্চনা মূৰপাতি লৈওঁ গঞা ৰাইজৰ তিনি বছৰীয়া কন্যাৰ বিহু নৃত্যক স্বচক্ষুৰে প্ৰত্যক্ষ কৰি ভিতৰত আৰ দি ৰাখিব বিচৰা কথাবোৰো জনসভাত মুখফুটি কবলৈ বাধ্য হৈ পৰিছিল উক্ত পশ্চিম অসমৰ মুছলমান সমাজৰ লুকাই ফুৰা বহু সচা ইতিহাস আৰু তাৰ বাবেই হয়তো নিজৰ ডিঙিৰ গামোচা খুলি তিনিবছৰীয়া নৃত্য প্ৰদৰ্শন কৰা কণমানিৰ ডিঙিত দিছিল । তেওঁও যাতে বহুতৰ দৰে এই অঞ্চল সমূহ পৰিভ্ৰমণ কৰি উভতি যোৱাৰ পাছত কোনো দিনে পাহৰি নাযায় তাৰ এক দস্তাবেজ ৰাখি থৈ গ’ল আৰু উদাত্ব কণ্ঠে কৈ গ’ল যে- মই কেতিয়াও গাদ্দাৰী নকৰোঁ আপোনালোকৰ লগত ।\nএতেকে আমাৰ কথা হৈছে- কেৱল সেই কণমানিয়েই নহয় বা মৈনবৰী বাসী ৰাইজেই নহয় ; বৰং সমগ্ৰ অসমৰ পশ্চিম অঞ্চল হাজাৰ হাজাৰ কণমানি লুকুৱাই আছে যিয়ে সমগ্ৰ অসমবাসীৰ লগত শীত-তাপ নিয়ন্ত্ৰীত কক্ষত থকা ছাৰ-ম্যেমৰ মনমগজৰ পৰিৱৰ্তন কৰিব পাৰিব । দুৰ্ভাগ্য যে সিহঁতে আন্তৰিকতাৰে এই অঞ্চলৰ লোকে যেতিয়াই আপোনাৰ সন্ধানত বিভিন্ন কাৰ্য্যসূচীত মাতে সিহঁতে আহিবলৈ সময়ৰ অভাৱ হয় বা নাহে । আমি অনুৰোধ কৰিম সংকুচিত মনেৰে নহয় এক স্বাভীমানি মনেৰে আপোনাসবে আহক মনৰ বিনিময় কৰক এই অঞ্চলৰ সুৰু সুৰা যিকোনো অনুষ্ঠান প্ৰতিষ্ঠানত জনোৱা আমন্ত্ৰণত । তেতিয়া হয়তো আৰু অধিক উৎসাহিত হ’ব এই অঞ্চলৰ ডাল-দৰিদ্ৰ জনতাই আৰু অসম অসমীয়া জাতিৰ স্বাভীমানো বাঢ়িব ।\nকেৱল নিতুমনী নহয় ,হাজাৰ হাজাৰজনৰ মন মোহিত কৰিব পৰা মৈনবৰীৰ তিনিবছৰীয়া কণমানিৰ দৰে সমগ্ৰ পশ্চিম অঞ্চলৰ কণমানি ওলাই আহিব আৰু ক মা-দেউতা ও অভিভাৱকেও আগুৱাই দিব লাগিব ।\nPrevious আছুৰ পতাকা বিতৰ্ক :\nNext Mahindra in dilemma over timing of switchover to BS-VI trucks


ৰিছাৰ্চ এণ্ড এনালাইছিছ ৱিং - অসমীয়া ৱিকিপিডিয়া\n(অনুসন্ধান আৰু বিশ্লেষণ ৱিংৰ পৰা পুনঃনিৰ্দেশিত)\nৰিচাৰ্চ এণ্ড এনালাইছিছ ৱিং\nআলোক যোশী, Secretary (R)\nপ্ৰধান মন্ত্ৰীৰ কাৰ্যালয়\n* Aviation Research Centre\nৰিচাৰ্চ এণ্ড এনালাইছিচ উইং (ইংৰাজী: Research and Analysis Wing সংক্ষেপে RAW বা R&AW) হৈছে ভাৰত গণৰাজ্যৰ বাহ্যিক চোৰাংচোৱা সংস্থা। ১৯৬৮ চনত ইয়াৰ প্ৰথম সঞ্চালক ৰামেশ্বৰ নাথ কাওৰ নেতৃত্বত ইয়াক গঠন কৰা হয়। ১৯৬২ চনৰ ভাৰত-চীন যুদ্ধ আৰু ১৯৬৫ চনৰ ভাৰত-পাকিস্তান যুদ্ধৰ সময়ত ইণ্টেলিজেন্স ব্যুৰ'ত (IB) (উল্লেখযোগ্য যে IB য়ে সেই সময়ত বাহ্যিক আৰু আভ্যন্তৰীণ দুয়োটো দিশ চোৱাচিতা কৰিছিল) ভালেমান দুৰ্বলতাই দেখা দিছিল। এই দুৰ্বলতাসমূহে ভাৰত চৰকাৰক বাহ্যিক চোৰাংচোৱাৰ দিশটো চোৱাচিতাৰ বাবে RAW ৰ দৰে স্বাধীন সংস্থা এটা গঠন কৰাৰ বাবে বাধ্য কৰায়।\nRAW ৰ মুখ্য কাম হ'ল বাহ্যিক চোৰাংচোৱাগিৰি আৰু সন্ত্ৰাসবাদ ৰোধ কৰা। ইয়াৰ উপৰিও বিদেশী চৰকাৰ, প্ৰতিষ্ঠানসমূহৰ তথ্য সংগ্ৰহ কৰি বিশ্লেষণ কৰা। লগতে ই ভাৰতৰ পাৰমাণৱিক প্ৰকল্পসমূহৰো সুৰক্ষাৰ দায়িত্বত আছে। ইয়াৰ মুখ্য কাৰ্যালয় নতুন দিল্লীত অৱস্থিত।\n1.1 ১৯৩৩ ৰ পৰা ১৯৬৮ লৈ\n1.2 ১৯৬৮ ৰ পৰা বৰ্তমানলৈ\n১৯৩৩ ৰ পৰা ১৯৬৮ লৈ[সম্পাদনা কৰক]\nRAW ৰ গঠনৰ আগতে বাহ্যিক চোৰাংচোৱাগিৰিৰ ভাৰ আছিল ব্ৰিটিছ চৰকাৰে গঠন কৰা ইণ্টেলিজেঞ্চ ব্যুৰ' (IB) ওপৰত। ১৯৩৩ চনত বিশ্বত ৰাজনৈতিক উত্থান-পতনৰ উমান পাই ব্ৰিটিছ চৰকাৰে IB ৰ দ্বায়িত্ব বৃদ্ধি কৰি ভাৰতৰ সীমান্ততো চোৰাংচোৱাগিৰিৰ ভাৰ অৰ্পণ কৰে।\n১৯৪৭ চনত, স্বাধীনতাৰ পিছত সঞ্জীৱী পিল্লায়ে IB ৰ সঞ্চালকৰ দ্বায়িত্ব ভাৰ গ্ৰহণ কৰে। ব্ৰিটিছ চৰকাৰে ভাৰত এৰি যোৱাৰ পিছত উচ্চ প্ৰশিক্ষণপ্ৰাপ্ত মানৱ সম্পদৰ অভাৱত পিল্লায়ে IB ক এম আই ৫ (ইংৰাজী: MI5)ৰ আৰ্হিত চলাবলৈ চেষ্টা কৰিছিল। ১৯৪৯ চনত পিল্লায়ে বাহ্যিক চোৰাংচোৱাৰ কাৰণে এক সৰু প্ৰচেষ্টা হাতত লৈছিল, কিন্তু ১৯৬২ চনৰ ভাৰত-চীন যুদ্ধৰ ব্যৰ্থতাই ইয়াক বিফল বুলি প্ৰমাণ কৰিলে। এই বিফলতাই প্ৰধানমন্ত্ৰী জৱাহৰলাল নেহৰুক সুকীয়াভাৱে বাহ্যিক দিশটো চোৱাচিতাৰ বাবে নতুন এটি সংস্থা গঠনৰ বাবে আদেশ দিবলৈ বাধ্য কৰায়। ১৯৬৫ ৰ ভাৰত-পাকিস্তানৰ যুদ্ধৰ পিছত জেনেৰেল জয়ন্ত নাথ চৌধুৰীয়েও নতুন সংস্থা এটি গঠনৰ ওপৰত গুৰুত্ব দিয়ে। এইদৰে ১৯৬৬ চনৰ শেষভাগত এটি সুকীয়া সংস্থা গঠনৰ ধাৰণাটোৱে মজবুতকৈ শিপাবলৈ আৰম্ভ কৰে।\n১৯৬৮ ৰ পৰা বৰ্তমানলৈ[সম্পাদনা কৰক]\n১৯৬৮ চনত ইন্দিৰা গান্ধী প্ৰশাসনে সিদ্ধান্ত ল'লে যে দ্বিতীয় এটি পূৰ্ণাংগ সংস্থা গঠন কৰা অপৰিহাৰ্য হৈ পৰিছে। সেই সময়ৰ IB ৰ উপসঞ্চালক আৰ এন কাওৱে(R. N. Kao) নতুন সংস্থাটোৰ বাবে এখন ব্লপ্ৰিণ্ট তৈয়াৰ কৰিলে। কাওক ভাৰতৰ প্ৰথম বৈদেশিক চোৰাংচোৱা সংস্থা RAW ৰ প্ৰধান হিচাপে নিয়োগ কৰা হয়।\n↑ Raman, B. (7 March 2000). "South Asia Analysis Group: Papers: The Kargil Review Committee Report". South Asia Analysis Group. http://www.southasiaanalysis.org/%5Cpapers2%5Cpaper108.html। আহৰণ কৰা হৈছে: 28 September 2009.\n↑ 2.0 2.1 2.2 2.3 "B-Net:Reference Publications:India, Intelligence and Security:Encyclopedia of Espionage, Intelligence, and Security (2004)". Findarticles.com.2June 2009. http://findarticles.com/p/articles/mi_gx5211/is_2004/ai_n19126352/। আহৰণ কৰা হৈছে: 11 October 2009. [সংযোগবিহীন উৎস]\n↑ 3.0 3.1 "Federation of American Scientists". Fas.org. http://www.fas.org/irp/world/india/raw/index.html। আহৰণ কৰা হৈছে: 11 October 2009.\n↑ 4.0 4.1 4.2 John Pike. "Global Security". Global Security. http://www.globalsecurity.org/intell/world/india/raw.htm। আহৰণ কৰা হৈছে: 11 October 2009.\n↑ "RAW: India's External Intelligence Agency – Council on Foreign Relations". Cfr.org. http://www.cfr.org/india/raw-indias-external-intelligence-agency/p17707। আহৰণ কৰা হৈছে:2July 2012.\n↑ "Research and Analysis Wing (RAW) – India Intelligence Agencies". Fas.org. http://www.fas.org/irp/world/india/raw/index.html। আহৰণ কৰা হৈছে:2July 2012.\n↑ Sainis, Sunil (March–April 2002). "Obituary:Rameshwar Nath Kao (1918–2002)". Volume 4(5) (Bharat Rakshak Monitor). http://www.bharat-rakshak.com/MONITOR/ISSUE4-5/sainis.html। আহৰণ কৰা হৈছে: 28 September 2009.\n"https://as.wikipedia.org/w/index.php?title=ৰিছাৰ্চ_এণ্ড_এনালাইছিছ_ৱিং&oldid=190300"ৰ পৰা সংকলিত\nএই পৃষ্ঠাখন ১০ ফেব্ৰুৱাৰী, ২০১৯ তাৰিখে ১৪:২৮ বজাত অন্তিম সংশোধন কৰা হৈছিল।


প্ৰথম প্ৰেমৰ অংগনবাদী আবেগ-দিগন্ত বৰা – ফটাঢোল\nপ্ৰথম প্ৰেমৰ অংগনবাদী আবেগ-দিগন্ত বৰা\nপ্ৰেমৰ ক্ষেত্ৰত মই মানুহটো বহুদিনলৈকে ৰসায়ন বিজ্ঞানত পঢ়া সেই নিষ্ক্ৰীয় মৌলকেইটাৰ দৰে আছিলোঁ৷ প্ৰেম কি, খায়নে সানে একো মাথা-মুণ্ড পোৱা নাছিলোঁ৷ তথাপিতো গাঁৱৰে ছোৱালী এজনীৰ সৈতে মোক যোৰা দি দি জোকাইছিল বহুতে৷ এনেকুৱাই জোকাইছিল যে মোৰ ‘জীনা হাৰাম’ কৰি দিছিল সেই সময়ত৷ ফলত উৰহৰ খং ভগা ঢাৰিখনত কোবোৱাৰ দৰে মোৰ ছোৱালীজনীলৈকে অদ্ভুত খং উঠিছিল৷ দেখিবলৈকে মন নোযোৱা হৈছিল তাইক বাপেক্কে৷ তাই মোক মাতিবও খুজিছিল৷ তাইক দেখিলে মোৰ ভয় লগা হৈছিল৷ বাটে ঘাটে ক’ৰবাত পালেও তাইৰ ফালে নোচোৱাকৈ মই আনফালে চাইছিলোঁ৷\nন’ ডাউট, ছোৱালীজনী ধুনীয়া আছিল৷ কিন্তু প্ৰেমৰ ক্ষেত্ৰত ধুনীয়াতকৈ বেলেগ কিবা এটা লাগে, যিটো তাইৰ ওচৰত পোৱা নগৈছিল৷ হায়াৰ চেকেণ্ডাৰী চায়েন্স’ত ষ্টেণ্ড কৰিলেই যে মেডিকেল বা ইঞ্জিনীয়াৰিঙৰ চীট কেইটা তেওঁলোকৰ প্ৰেমত উবুৰি খাই পৰিব সেইটোতো নহয়! ষ্টেণ্ড কৰাৰ বাদেও তেওঁলোকৰ আৰু কিবা এটা থাকিব লাগিব! সেই কিবা এটা কিন্তু ষ্টেণ্ড নকৰা এটাৰো থাকিব পাৰে! মোৰ ক্ষেত্ৰতো যাৰ সৈতে মোক যোৰা দি জোকাই থকা হৈছিল, তাইৰ ওচৰত কিবা এটা বিচাৰি পোৱা নাছিলোঁ, যিটো তাইতকৈ কম ধুনীয়া বুলি কোৱা এগৰাকীৰ ওচৰতহে পাইছিলোঁ বা দেখিছিলোঁ, তাকো বহুদিনৰ মূৰত৷\nবি এ পঢ়ি থাকোঁতেহে প্ৰেমৰ সুৰসুৰণি এটা মই অনুভৱ কৰিছিলোঁ৷ তাকো ওপৰত উল্লেখ কৰা দ্বিতীয় গৰাকীৰ লগতহে৷ তাইক মোৰ ভাল লাগিছিল৷ তাহাঁতৰ ঘৰৰ মানুহবোৰো মোৰ ভাল লগা হৈছিল৷ সিহঁতৰ বাটটোত, পদূলিটোত খুটি এটা পুতি অনবৰতে মোৰ মনটো এৰাল দি থৈছিলোঁ৷ সিহঁতৰ লেৰেলা গৰুজনীকো মোৰ মৰম লাগিছিল, তাইৰ লেতেৰা গোবৰখিনি দেখিওযে সুখী হৈ পৰিছিলোঁ মই! সিহঁতৰ ক’লা কুকুৰটোকো চালে চাই থাকিবৰ মন গৈছিল৷ সুবিধা পালেই সিহঁতৰ ঘৰলৈ যাবলৈ মন গৈছিল৷ ঘৰলৈ নগ’লেও পদূলিৰ ফালে গ’লেও মনটো মোৰ ৰোমাণ্টিক হৈ পৰিছিল৷ খাওঁতে, বহোঁতে, উঠোঁতে কেৱল তাই, তাই আৰু তাই হৈ পৰিছিল৷\nএদিনৰ কথা৷ আঘোণ মহীয়া পথাৰত মাহঁতক দুপৰীয়া চাহ দিবলৈ গৈছিলোঁ। সেইদিনা বহল বঙিয়াটোৰপৰা নামি পথাৰৰ আলিয়েদি তললৈ চাই চাই গৈ থাকোঁতে কেতিয়ানো মাহঁতৰ ওচৰ পালোঁগৈ ধৰিবই পৰা নাছিলোঁ৷ মাহঁতে পথাৰৰ আলিত বহি ৰবাব টেঙা এটা বখলিয়াই লৈছিল তেতিয়া৷ তেতিয়াহে কোন কোন আছে বুলি চাই পঠাইছিলোঁ এডৰা মাটিৰ আঁতৰৰপৰা৷ কিন্তু এইয়া কি! নিজৰ চকুকে বিশ্বাস কৰিব পৰা নাছিলোঁ মই৷ পথাৰৰ আলিত মাহঁতৰ লগতে তাই বহি আছিল৷ অচিনাকি লাজ এটাত মই কোঙা হৈ গৈছিলোঁ৷ চাহখিনি দি যেনেতেনে ঘৰলৈ পলাব বিচাৰিছিলোঁ৷ যেনেতেনে পলাই সাৰিব বিচাৰিছিলোঁ মই সেইদিনা! প্ৰেমৰ এয়াই আচৰিত গুণ! কাষত বিচাৰি বিচাৰি হাবাথুৰি খায়, অথচ কাষত পালেও মুচকচ যায়! মাহঁতক চাহখিনি দিবলৈ বেগাই যাওঁতেই পথাৰৰ আলিত পৰি থকা ধানত জোটপোট খাই পৰি গৈছিলোঁ৷ হাঁহি হাঁহি মা আগবাঢ়ি আহিছিল, খুৰী আহিছিল! তায়ো আহিছিল মোক তুলিবলৈ! মনটো কিবা কিবি লাগি গৈছিল৷\nসেইদিনা একেলগে একেটা আলিতে বহি চাহ খাইছিলোঁ, তিওৱা বুট আৰু চকোৱা চাউলৰ মিক্সাৰ খাইছিলোঁ৷ সিহঁতৰ পথাৰ আমাৰ মাটিৰ গাতে লাগি আছিল, সেই কথাটো প্ৰথম জানি মনটো ৰোমাঞ্চিত হৈ পৰিছিল৷ আহিবৰ সময়ত নাটকীয়ভাৱে তাই মোৰ লগতে যাওঁ বুলি কৈছিল৷ মাকেও সন্মতি দিছিল৷ মোৰ বুকুখনহে বেমাৰী গাড়ীৰ ইঞ্জীন লৰাদি লৰিব ধৰিছিল৷ বহুত দিনে ভাৱি থকা কথাটো সেইদিনাই ক’ম বুলি ঠিৰাং কৰি পেলাইছিলোঁ। পথাৰৰ আলিটোৰে অগা-পিছাকৈ দুয়ো আহি আছিলোঁ৷ আধা ৰাস্তা পাৰ হ’লোঁ, কথাটো ক’বই নোৱাৰিলোঁ৷ বঙিয়াটোত উঠিলোঁ৷ কথাটো কোৱা নহ’ল৷ জৰীজোপাৰ তলতে ৰৈ কথাটো ক’ম বুলি সংকল্প ল’লোঁ৷ সেইমতে জৰীজোপাৰ তলত তাইক ৰ’বলৈও ক’লোঁ৷ তাই ৰৈ গৈছিল৷ মই ক’লোঁ,\n: তোক কথা এটা ক’ম, বেয়া পাবিনেকি?\n: নাপাওঁ, ক৷\nতাই তলমূৰ কৰি ক’লে।\n: বস্তু এটা দিম ল’বি?\n: মোৰ ভয় লাগে৷ কেনেকৈ দিবি?\nতাই সংকোচ মনেৰে ক’লে।\nবুকুখনে ধান বনাদি বানিছিল৷ বহুপৰ একোকে ক’ব পৰা নাছিলোঁ৷ তাইৰ মাততহে সম্বিত ঘূৰি আহিছিল৷\nথোকাথুকি মাতেৰে মই ক’লোঁ,\n: সন্ধিয়া পদূলিলৈ ওলাই আহিবি৷ তাতে দিম৷\n: দাদাহঁতে দেখিব!\n: কেনেকৈ দিম তেন্তে?\n: তহঁতৰ কুকুৰটো সদায় সন্ধিয়া আমাৰ চুৱাপাতনিত জোপ মাৰি থাকেহি৷ মই হাত ফুৰাই ফুৰাই খুউব মৰম কৰোঁ তাক৷ আজিও আহিব৷ তাৰ ডিঙিতে ৰচী এডাল লগাই বান্ধি দিবি৷ মাথো চিঠিত মোৰ নামো নিলিখিবি, তোৰ নামো নিদিবি৷\n: চোৰাংচোৰাই পালেও তেতিয়া ধৰিব নোৱাৰিব।\nতাই তপৰাই উত্তৰ দিলে।\nতাইৰ বুদ্ধি পচন্দ হৈছিল৷ সেই দিনতে মস্ত এক প্ৰযুক্তিৰ সহায়ত গোপনীয়তা লীক নোহোৱাকৈ দুটি মনৰ আদান প্ৰদান কৰিব পাৰিছিলোঁ৷ আজিৰ প্ৰযুক্তি ইমান উন্নত হৈছে যদিও আমাৰ সেই ফাপৰে ধৰা প্ৰযুক্তিৰ সৈতে ফেৰেই মাৰিব নোৱাৰিব! কোনো এফ বি আই, চি বি আই আদি লগোৱা হ’লেও আমাৰ সেই গোপনীয়তা ধৰা পেলাব নোৱাৰিলেহেঁতেন চাগে! আজিকালি যিবোৰ উন্নত প্ৰযুক্তিৰ দোহাই দি মানুহক পুতলা সজাইছে, তাক জানিবলৈ বাকী নাই আৰু! কাকো হোৱাটচএপ, মেচেঞ্জাৰত মনৰ কথাটোকে খুলি ক’ব নোৱাৰি, পচন্দ হ’লে আপত্তি নাই, পচন্দ নহ’লে পাছদিনা স্ক্ৰীণশ্বত মাৰি এনেকুৱাই এফ বি, হোৱাটচএপ ভিজাই দিব নহয়, কৈলাস পৰ্বতত থকা মহাদেৱেও seen আৰু like মাৰি দি কাৰোৰে আগত মুখ উলিয়াব নোৱাৰা অৱস্থা কৰি দিয়ে! মুঠতে ইয়াৰ পৰা এটা কথাই পতিয়ন যোৱা যায় যে, প্ৰেমৰ পৌৰাণিক কৌশলবোৰ আধুনিক কৌশলতকৈ বেছি ফলপ্ৰসু!\nকিছুমান কোড নং আমি নিজে সৃষ্টি কৰিছিলোঁ তেতিয়া, যিবোৰ বুজি পাবলৈ কাৰোৰে তাকত নাছিল৷ পদূলিৰ মুখতে ভৰিৰ বুঢ়া আঙুলিৰে মই যেতিয়া লিখিছিলোঁ AA4BA বুলি তাই তেতিয়াই এনালাইচিচ কৰি উলিয়াই লৈছিল খবৰটো, “আজি আবেলি ৪ বজাত আহিম” বুলি! ফলত ৪ বাজি এক মিনিটো পাৰ হোৱা নাছিল, তাই কিন্তু আহি হাজিৰ হৈ গৈছিল সময়ত!\nএইদৰে আমাৰ প্ৰেম কোভিড-১৯ৰ গতিত চলি আছিল৷ আমাৰ দুৰন্ত গতিক ৰুধিবলৈ ভেকচিনেই ওলোৱা নাছিল তেতিয়ালৈকে৷\nসেইদিনা বন্ধবাৰ আছিল৷ কেবাদিনো একেৰাহে বৰষুণ দি থকাৰ বাবে আমি ৰাস্তাত একো কোড দিব পৰা নাছিলোঁ৷ দিলেও অলপ পাছত অহা বৰষুণজাকে কোড মচি পেলাইছিল৷ ফলত তিনিদিনমান আমি ইজন সিজনৰ পৰা বিছিন্ন হৈ পাগল হৈ পৰিছিলোঁ৷ এনেদৰে অপেক্ষা কৰোঁতে কৰোঁতে এদিন সুবিধা পাই গৈছিলোঁ, তাইক চিঠি এখন দিবলৈ৷ একেৰাহে বৰষুণ দি থকাৰ বাবে আমাৰ ঘৰৰ অমিতা এজোপা সৰি পৰিছিল৷ গছত বহুতো অমিতা আছিল৷ মায়ে অমিতাবোৰ ছিঙি যাকে তাকে বিলাই দিছিল৷ মোনা এটাত ভৰাই কেইটামান সিহঁতৰ ঘৰলৈ নিবলৈও মোৰ হাতত তুলি দিছিল৷ মোৰ আনন্দৰ পাৰ নোহোৱা হৈছিল৷ দিম দিম বুলি ভাবি থকা চিঠিখন দিবলৈ মন উত্ৰাৱল হৈ পৰিছিল৷ লগে লগে কটাৰী এখন লৈ অমিতা এটা এৰাই দুফাল হ’ব নোৱাৰাকৈ কাটি তাৰ ভিতৰতে চিঠিখন সযত্নে ভৰাই তাইৰ ঘৰ পাইছিলোঁগৈ৷ প্ৰথম মাক ওলাই আহিল৷ মই আহত হ’লোঁ৷ তাৰ পাছতে ভায়েক আহিল, মই নিহত হ’লোঁ৷ মাকে মোক মোনাত কি আনিছোঁ সুধিছিল৷ মই অমিতা অনাৰ কথা কৈছিলোঁ৷ মাকে মোক বহিবলৈ কৈছিল৷ মই বহা নাছিলোঁ৷ এইবাবেই বহা নাছিলোঁ, কাৰণ মোৰ হাতত এটা বোমা আছিল৷ সন্ত্ৰাসবাদীয়ে কেতিয়াও সঠিক স্থানত স্থাপন কৰিবলৈ অনা বোমাটো আধাবাটতে পুলিচ বা সেনাক দি নিদিয়ে৷ মোৰ ক্ষেত্ৰতো তেনে হ’ল৷ মোনা মোৰ হাততে থাকিল৷ মাকে মোক বহিবলৈ ক’লে৷ মই বহিলোঁ৷ তেনেতে মুখত মিচিকিয়া হাঁহি এটা লৈ তাই ওলাই আহিল৷ বেৰখনৰ ফালে চাই মই মুখৰ ভিতৰতে গুণগুণলোঁ,\n“কহুৱা বন মোৰ অশান্ত মন\nআলফুল হাতেৰে লোৱা সাবটি”৷\n‘বৰ ভাল গাইছ’ বুলি মাক ভিতৰলৈ সোমাই গ’ল৷ মোৰ নিচেই কাষলৈ আহি তাই ভুনভুনাই গালে,\n“বলিয়া মন, কিয় উচাটন?\nকালিৰ সুৰুযে আনিব পুৱাটি!!”\nলগে লগে অমিতাৰ পেটত থকা চিঠিখনৰ কথাটো ক’লোঁ মই৷ মোৰ পৰা মোনাখন থাপ মাৰি লৈ তাই ভিতৰ সোমাল৷ মই চকীতে বহি পৰিলোঁ৷\nপাঁচ মিনিট গ’ল, তাই নাহিল৷ সাত মিনিট গ’ল, কোনো ওলাই নাহিল৷ দহ মিনিট গ’ল, মোনাত থকা অমিতাৰ বোমাটো ফুটি থাকিল৷\n: অমিতাটোৰ ভিতৰৰ পৰা তই এইখন কি কাগজ উলিয়ালি,\nবুলি মাকে তাইক পুলিচৰ দৰে জেৰা কৰিব ধৰিলে৷ তাই যিমানে ক’লে যে ‘একো নাই’, সিমানেই মাকে আগতকৈও জোৰত তাইক জেৰা কৰিবলৈ ধৰিলে৷ বাহিৰত মোৰ চকুৰ আগত সৰিয়হৰ ফুল এখিনিয়ে ভাৰত নাট্যম নাচিবলৈ ধৰিলে৷ থকথককৈ মই কঁপিবলৈ ধৰিলোঁ৷ জীয়েকে ভুল স্বীকাৰ নকৰাত এটা সময়ত মাক অতিষ্ঠ হৈ-\n“সেই কুকুৰটো ক’ত গ’ল”\nবুলি দপদপাই মোৰ ফালে অহাৰ সঠিক উমান যেতিয়া পালোঁ, তেতিয়াই মই দৌৰিবলৈ আৰম্ভ কৰিলোঁ৷ সেই যি দৌৰিলোঁ, একেবাৰে জানটোৰ পাৰৰ জৰীজোপাৰ তল নোপোৱালৈকে সেই গতি অব্যাহত থাকিল৷ সেইদিনা আবেলিলৈ গাঁৱৰ অল ইণ্ডিয়া ৰেডিঅ’ৰ সংবাদদাতা সকলে সেই বাতৰিটো ভাইৰেল কৰি পেলাইছিল৷ মই এমাহলৈ ঘৰতে আত্মগোপন কৰিলোঁ, আৰু তাই বহুদিনৰ বাবে মোমায়েকৰ ঘৰলৈ গুচি গৈছিল৷\n« জেফ্ৰিৰ গল্প আৰু মই-হেমন্ত কাকতি\nগ্ৰন্থ, গ্ৰন্থ অধ্যয়ন, গ্ৰন্থমেলা ইত্যাদি- অদিতি গোস্বামী »\nহাঃ হাঃ তাাাাামা এইটোম


পুনৰ চৰ্চাত আচাৰ্য পংকজ পাঠক! আলফাৰ সেনাধ্যক্ষ পৰেশ বৰুৱাৰ চিকিৎসা কৰিবলৈ সাজু হৈছে পংকজ পাঠক; ফেচবুক পোষ্টযোগে পৰেশ বৰুৱাক দিলে 'কাহ'ৰ ঔষধৰ পৰামৰ্শ, পিছে পংকজ পাঠকে কিয় দিলে এই পৰামৰ্শ? ভাইৰেল হৈ পৰিছে পোষ্টটো...\nক্ষেত্ৰীত (Khetri) মাজনিশা শোকাৱহ পথ দুৰ্ঘটনা (Tragic Road Accident) সংঘটিত হয়\nক্ষেত্ৰীত (Khetri) মাজনিশা শোকাৱহ পথ দুৰ্ঘটনা (Tragic Road Accident) সংঘটিত হয়। ৩৭নং ৰাষ্ট্ৰীয় ঘাইপথৰ ক্ষেত্ৰীৰ কৈলাশীলত দুখন ট্ৰাক ভয়ংকৰভাবে দুৰ্ঘটনাত পতিত (Trucks Colided)। থিতাতে নিহত হেণ্ডিমেন (One Person Died)। ট্ৰাকৰ চেপাত উদ্ধাৰ কৰে হেণ্ডিমেনজনক।\nবিজয়া নাৰ্চাৰীৰ সন্মুখতে সংঘটিত হয় এই ভয়ংকৰ দুৰ্ঘটনাটো (Horrific Road Accident)। ক্ষেত্ৰী আৰক্ষীয়ে (Khetri Police) দুৰ্ঘটনাস্থলীত উপস্থিত হৈ মৃতদেহটো উদ্ধাৰ কৰি মৰণোত্তৰ পৰীক্ষাৰ বাবে প্ৰেৰণ কৰে।\nনগাঁও অভিমুখী AS 01 GC 1844 নম্বৰৰ ট্ৰাক খনে WB 31 A 1599 নম্বৰৰ ট্ৰাকখনক পিছফালৰ পৰা প্ৰচণ্ড জোৰে খুন্দা মৰাৰ ফলতে সংঘটিত হয় দুৰ্ঘটনাটো।\nPhoto & Input: আৰফান আলী\nআৰু পঢ়কঃ https://khatangkhobor.com/news/assam/pankaj-pathak-health-advice-to-paresh-baruah-social-media-viral-post-in-assam/9002/\nTags: AssamKhetriKhetri PoliceKhoborOne Person DiedTragic Road AccidentTrucks Colidedঅসমক্ষেত্ৰীক্ষেত্ৰী আৰক্ষীখবৰথিতাতে নিহত হেণ্ডিমেনদুখন ট্ৰাক ভয়ংকৰভাবে দুৰ্ঘটনাত পতিতশোকাৱহ পথ দুৰ্ঘটনা


Azee in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\n51 लोगों ने इस दवा को हाल ही में खरीदा\nAzee Xl 100 Mg Dry Syrup Azee 500 Mg Injection Azee 200 Mg Dry Syrup Azee 1000 Mg Tablet Azee Xl 100 Mg Dry Syrup Azee Xl 200 Mg Dry Syrup और विकल्प देखें\nAzee 250 Mg Tablet Azee 500 Mg Tablet\nसदस्य इस दवा को ₹32.42 में ख़रीदे।\nSYRUP Pack Size: 15 ML\n51 लोगों ने इस दवा को हाल में खरीदा\nAzee ৰ মূল্য আৰু পেকৰ চাইজ - Azee Price and Pack Size in Assamese - Azee ar mulya aaru pakor size\nAzee XL 100 Mg Dry Syrup ₹34.1 दवा खरीदें\nAzee 500 Mg Injection ₹189.7 दवा खरीदें\nAzee 200 Mg Dry Syrup ₹41.5 दवा खरीदें\nAzee 1000 Mg Tablet ₹51.5 दवा खरीदें\nAzee XL 100 Mg Dry Syrup ₹62.6 दवा खरीदें\nAzee XL 200 Mg Dry Syrup ₹90.9 दवा खरीदें\nAzee 250 Mg Tablet ₹104.1 दवा खरीदें\nAzee 500 Mg Tablet ₹107.0 दवा खरीदें\nAzee की जानकारी\nAzee ৰ লাভ আৰু ব্যৱহাৰসমূহ- Azee Benefits & Uses in Assamese- Azee ar laabh aaru byavaharsamuh\nAzee ৰ পালি আৰু সেয়া কেনেদৰে ল'ব- Azee Dosage & How to Take in Assamese - Azee ar paali aaru xeya kenedore lobo\nAzee ৰ পাৰ্শ্চক্ৰিয়াসমূহ- Azee Side Effects in Assamese- Azee ar parshwakriyasamuh\nAzee সংক্ৰান্ত সতৰ্কতাবাণীসমূহ- Azee Related Warnings in Assamese- Azee xonkranta xatarkatabanisamuh\nঅইন দৰৱৰ সৈতে Azeeৰ গুৰুতৰ ক্ৰিয়া-প্ৰতিক্ৰিয়া- Severe Interaction of Azee with Other Drugs in Assamese- Oinor xoite Azee ar gurutor kriya-pratikriya\nAzee মতভেদসমূহ- Azee Contraindications in Assamese- Azee nishedhsamuh\nAzee ৰ বিষয়ে সততে সোধা প্ৰশ্নসমূহ- Frequently asked Questions about Azee in Assamese- Azee ar bikhoye satate xodha prashnasamuh\nখাদ্য আৰু মদৰ সৈতে Azee ক্ৰিয়া-প্ৰতিক্ৰিয়া- Azee Interactions with Food and Alcohol in Assamese- khadya aaru modor xoite Azee kriya-pratikriya\nAzee ৰ লাভ আৰু ব্যৱহাৰসমূহ - Azee Benefits & Uses in Assamese - Azee ar laabh aaru byavaharsamuh\nAzee তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAzee ৰ পালি আৰু সেয়া কেনেদৰে ল'ব - Azee Dosage & How to Take in Assamese - Azee ar paali aaru xeya kenedore lobo\nAzee-ৰ উপাদানসমূহ - Azee Active Ingredients in Assamese - Azee-ar upadaansamuh\nAzee ৰ পাৰ্শ্চক্ৰিয়াসমূহ - Azee Side Effects in Assamese - Azee ar parshwakriyasamuh\nগৱেষণাৰ ভিত্তিত, Azee ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAzee সংক্ৰান্ত সতৰ্কতাবাণীসমূহ - Azee Related Warnings in Assamese - Azee xonkranta xatarkatabanisamuh\nAzee-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Azee পাৰ্শ্ব-প্ৰতিক্ৰিয়াৰ কখা চিন্তা নকৰাকৈ গ্ৰহণ কৰিব পাৰে।\nAzee-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAzee ৰ স্তন্যপায়ী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nবৃক্কত Azee কি প্ৰভাৱ দেখা গৈছে?\nAzeeৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Azee কি প্ৰভাৱ দেখা গৈছে?\nকলিজা ৰ বাবে Azee কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Azee ৰ কি প্ৰভাৱ দেখা গৈছে?\nAzeeৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Azeeৰ গুৰুতৰ ক্ৰিয়া-প্ৰতিক্ৰিয়া - Severe Interaction of Azee with Other Drugs in Assamese - Oinor xoite Azee ar gurutor kriya-pratikriya\nAzee তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAzee মতভেদসমূহ - Azee Contraindications in Assamese - Azee nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Azee লোৱা অনুচিত যাতে -\nAzee ৰ বিষয়ে সততে সোধা প্ৰশ্নসমূহ - Frequently asked Questions about Azee in Assamese - Azee ar bikhoye satate xodha prashnasamuh\nএই Azee-এ অভ্য়াস বা নিচাৰ সৃষ্টি কৰে নেকি?\nনহয়, Azeeয়ে অভ্যাসৰ সৃষ্টি নকৰে।\nAzee আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, চিকিত্সা পৰামৰ্শ অনুসাৰেহে Azee লওক।\nনহয়, মানসিক ৰোগৰ চিকিত্সাৰ ক্ষেত্ৰত Azeeৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Azee ক্ৰিয়া-প্ৰতিক্ৰিয়া - Azee Interactions with Food and Alcohol in Assamese - khadya aaru modor xoite Azee kriya-pratikriya\nখাদ্য আৰু Azeeৰ ক্ৰিয়া-প্ৰতিক্ৰিয়া\nখাদ্যৰ সৈতে Azee লোৱাটো স্বাভাৱিক।\nমদ আৰু Azeeৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Azeeৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nAzee ৰ অনুকল্প - Substitutes for Azee in Assamese\nআপুনি বা আপোনাৰ পৰিয়ালৰ কোনোবাই Azee লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Azee ব্যৱহাৰ কৰিছিল নেকি?\nআপুনি কিমান পৰিমাণে Azee সেৱন কৰিছিল?\nআপুনি Azee ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Azee সেৱন কৰে?


জীৱনৰ ৰং : সাঁকো পাৰ হোৱা কাহিনী - ৰূপম ঠাকুৰীয়া - সাহিত্য ডট অৰ্গ\nজীৱনৰ ৰং : সাঁকো পাৰ হোৱা কাহিনী – ৰূপম ঠাকুৰীয়া\nJune 16, 2020 March 10, 20210Comments\nআমাৰ বিয়াৰ আগৰ কথা৷ লখিমী (এতিয়াৰ পত্নী)ৰ ঘৰত এনিশা কটোৱাৰ পিছদিনা৷ ৰাতিপুৱা লখিমীৰ দেউতাক আৰু মই ঘৰৰ সন্মুখৰ ফালে বহি কথা পাতিছো৷ বাটেৰে এখন ট্ৰেক্টৰ পাৰ হৈ গ’ল৷ ট্ৰেক্টৰখনৰ ফালে চাই চাই দেউতাই ক’লে,\n–ট্ৰেক্টৰ এখন ল’ম বুলি ভাবিছো৷ হওঁতে আমাৰ খেতিৰ মাটিখিনি চহাবলৈ আমাৰ পাৱাৰ টিলাৰ খনেৰেই হৈ যায়৷ কিন্তু গাঁৱত সৰহকে মাটি থকাবোৰে ট্ৰেক্টৰ ভাড়াত আনে খেতিৰ বতৰত৷ খেতিৰ বতৰত ট্ৰেক্টৰৰ বৰ ডিমাণ্ড৷ ইয়াৰ বাহিৰেও আন সময়তো শিল, বালি আদি কঢ়িওৱা ভাড়া পোৱা যায় দুই চাৰিটা৷ সেয়ে কথাটো ভাবিছো৷ লওৱেই নেকি এখন৷\n–কথাটো ঠিকেই ভাবিছে আপুনি৷ ল’ব পাৰে এখন- মই ক’লো৷\n–কিমান মান পৰে বাৰু দাম? জানানে?\n–(মই অলপ ভাবি) কিমাননো পৰিব? ডেৰ লাখ মানত হৈ যাব আপোনাৰ৷\n–অ’ হয় নেকি? এহ্ ল’ৰা এজনে আকৌ তিনি লাখ পৰিব বুলি ক’লে৷ সি নাজানে নেকি একো৷\nমোৰ চিন্তা লাগিল৷ মই আচলতে ট্ৰেক্টৰৰ দামৰ বিষয়ে নাজানো৷ তথাপি আনুমানিক এটা কৈছিলো৷ কথাটো কনফাৰ্ম কৰাৰ কাৰণে মোবাইলটো উলিয়াই লগৰ ল’ৰা (তাৰ ডীলাৰ আছে) এজনলৈ মনে মনে এচ এম এচ এটা পঠিয়ালো৷ উত্তৰ আহে মানে মই কৈ গ’লো\n— সবে সব কথা নাজানে দেউতা৷ ওপৰে ওপৰে কিছুমানে কথা কয়৷ ভাল নালাগে৷\n— তাকেই৷ মই জনাত সি দেখোন কোনো ডীলাৰত কাম কৰা বুলি কয়৷ তুমি ভালকৈ খবৰ এটা ল’বাচোন৷\nমেছেজ টোনটো কাণত পৰিল৷ ব্যস্ত ভাবে এছ এম এচটো খুলিলো৷ উত্তৰ আহিল “তিনি লাখৰ পৰা আৰম্ভ৷” কাণ মূৰ গৰম হ’ল৷ এতিয়া কোন সতেনো কওঁ যে সেই ল’ৰাটোৱে কোৱা কথাটোৱে শুদ্ধ! কিবা এটা মনত পৰা যেন দেখুৱাই হাঁহি এটা মাৰি ক’লো, ’অ’ চ’ৰি চ’ৰি, ময়ো যে কি কওঁ৷ আই মিন, মানে মই ৰিচেলত পোৱা ট্ৰেক্টৰৰ কথাহে কৈছিলোঁ আচলতে৷ তেনেবোৰ ট্ৰেক্টৰহে আপুনি ৱান পয়ণ্ট ফাইভ লাখ মানত পাব৷ বাকী নতুন কিনিলে থ্ৰী লাখ মান পৰিব৷ টুৱেণ্টি-থাৰ্টি থাউজেণ্ড প্লাচ-মাইনাচ৷ পাৰিলে ডীলাৰৰ পৰা লোৱাই ভাল৷ মাটচ্ মোৰ ফেচিলিটি পাব৷ টু-থ্ৰি ইয়াৰ্চৰ ওৱাৰেণ্টি উইথ ফ্ৰি চাৰ্ভিচিং ফৰ মোৰ দেন ৱান ইয়াৰ টু….৷”\nঅলপ তাৰাতাৰি কৈ শেষ কৰিলোঁ যাতে দেউতাই কথাখিনি ভালকৈ ধৰিব নোৱাৰে বা বুজি নাপায় আৰু ফলত মোৰ নজনাখিনিও দেউতাৰ আগত ধৰা নপৰে৷\n–তুমি কোৱা কথাখিনি মই বুজি পাইছো বা জানোও গোটেইখিনি৷ এডভাৰটাইজো চাইছো৷ সেয়ে মই ডিচাইড কৰিছো -“আই উইল অনলি বাই এ নিউ ৱান৷”\nহে হৰি৷ বুজি নাপাব বুলি ভবা মানুহজনে দেখোন ইংলিছ ক’বও পাৰে! সাউতকৈ চকীৰ পৰা উঠিগৈ আমলখি গছদালৰ তলত পৰি থকা আমলখি এটা বুটলি মুখত ভৰালো আৰু দেউতাৰ পিনে চাই ক’লো, “এই বস্তুটো দিনত চাৰিটামান খাব পাৰিলে স্বাস্থ্যৰ পক্ষে বৰ উপকাৰী৷”\nদেউতাই ইতিমধ্যেই পেপাৰখনেৰে মুখখন ঢাকি লৈছে৷\nদুপৰীয়া ভাত খাই অলপ বিছনাত পৰিছিলো৷ ৰিতু (মানে এতিয়াৰ খুলশালি) দৌৰি আহি ক’লে যে দেউতাই মোক মাতিছে৷ (মনতে, এই মানুহজনে মোক কিয় মাতি থাকে বাৰু? মোক ভালপাই মাতি থাকে নে কিবা লাজ দিবৰ বাবে? ) লাহে লাহে উঠি গ’লো৷\n–এই গছজোপা আজি বিকিম৷ অলপ পিছতে বেপাৰী আহিব৷ নিজে কাটি লৈ যাব৷ চোৱা গছজোপাত এইবোৰ পোকে ধৰিছে৷ পোকে ধৰিলে গছজোপাত মাল হোৱা বুলি কয়৷ –খেৰৰ পুঁজিৰ কাষত থকা প্ৰায় এটা ফুটবলৰ সমান ব্যাসাৰ্ধৰ কাণ্ডৰ গছ এজোপাৰ কাষলৈ নি মোক দেউতাই কৈ গ’ল৷\n–কিন্তু আপুনিযে একে একে গছবোৰকে ইমানকৈ ৰুইছে? কিছুমান মূল্যৱান গছো ৰোৱক৷ ভবিষ্যতে কামত আহিব৷ কাঠ, তক্তা নিজকো লাগে আৰু দৰকাৰ হ’লে বিকিবও পাৰিব৷ পইছা পাতিৰ কেতিয়া কি দৰকাৰ হয় কোনেও ক’ব নোৱাৰে৷ আপোনাৰ ঠাই আছে৷ গতিকে ৰুই দিয়ক৷\n— তুমি এইবিলাক কি গছ বুলি ভাবিছা? (দেউতাৰ মুখত হাঁহি৷ মই আকৌ কিবা হাঁহি উঠা কথা ক’লো নেকি! ….. নিজকে সুধিলো৷ )\nএনেতে জপনাখন খুলি ডাড়ি গোঁফেৰে ভোবোকাৰ দুজন লোক সোমাই আহিল৷ দেউতাই গছজোপা দেখুৱালে৷ মানুহ দুজনে খুব নিৰীক্ষণ কৰিলে গছজোপা৷ এজনে দা এখনেৰে অত ত’ত সৰুকে ঘপিয়াই কিবা পৰীক্ষা কৰিলে৷\n— আপুনি কিমান বিচাৰে? এজনে সুধিলে৷\n— পঁচাশী হাজাৰ৷\nদেউতাৰ কথাষাৰ ভুলকৈ শুনিলো নেকি মই? ধেমালি কৰিছে নেকি দেউতাই?\n— নাই আমি…..পঞ্চাচ এটা দিম৷\n— আশীৰ এঠকাও নকমাও৷ নিলে নিবা৷ নিনিলে নাই — দেউতা আকোৰগোঁজ৷\n— ঠিক আছে৷ তেসত্তৰ হাজাৰ দিম৷\nদেউতাই সন্মতি জনোৱাত বেপাৰী দুজনে গণি গণি নগদ তেসত্তৰ হাজাৰ টকা মোৰ চকুৰ আগত দেউতাৰ হাতত তুলি দিলে (মই তবধ মানিলো)৷\n–এইজোপা সাঁচি গছ৷ বহুত মাল হৈছে এইদালত৷ বৰ সুন্দৰ আঁতৰ হ’ব ইয়াৰ পৰা …এইবুলি দেউতাই পইচাখিনি থবলৈ ভিতৰলৈ খোজ ল’লে লাহে লাহে……..৷\nমোৰ হাতযোৰ কৰি ক’বলৈ মন গ’ল, “দেউতা মোৰ আগৰ কথাখিনি মই উঠাই ল’ব বিচাৰো৷ আপোনাৰ জ্ঞান আৰু আঁচনি মোৰ চালুকীয়া মগজুই ঢুকি নাপায়)৷”\nআবেলি লখিমীক ক’লো, – “ব’লা তোমালোকৰ পথাৰৰ পিনে ফুৰিব যাওঁ৷”\n–নাযাওঁ৷ গাঁৱৰ মানুহে দেখি কি বা ভাবে!\nএতিয়া সকলোৱে গৰু ছাগলীবোৰ আনিবলৈ যাব পথাৰলৈ৷ ইফালে আকৌ দেউতাই যদি কিবা কয়? মুঠতে মোৰ লাজ লাগে৷ নাযাওঁ৷\n–ধেৎ আঁকৰিজনী গাঁৱৰ মানুহে কি ভাবে তাত আমাৰ কি আহে যায়? আৰু দেউতাৰাই দুদিন পিছত হোমৰ গুৰিত তোমাৰ দায়িত্ব মোকে সঁপিব৷\n–তোমাৰ অকণো লাজ নাই দেই৷\n(মনতে ভাবিলো, সেই চাৰিশ কিলোমিটাৰ দূৰৰ পৰা আহি ইয়াত লাজ দেখুৱাই অতি ভদ্ৰৰ ভাও ধৰি নিজৰ লচ কৰিবলৈ মোৰ ইচ্ছা নাই) অগত্যা ৰিতুকো আমাৰ লগত লৈ যাবলৈ প্ৰস্তাব দিয়াত যেনিবা তাই যাবলৈ মান্তি হ’ল৷\nজপনা খুলি আলিবাটত উঠি পুনৰ উলটি সিহঁতৰ চৌহদৰ কাষে কাষে খোজ ল’লো৷ বহল পথাৰখনৰ দীঘলীয়া আলিবাট৷ পথাৰখনৰ আলিটোৰ শেষচোৱাতেই আৰম্ভ হৈছে এখন হাবি৷ হাবিখন আৰম্ভ হোৱা ঠাইকণ অলপ ওখ৷ ৰিতুৱে দৌৰিগৈ আলিটোৰ পৰা জাপ মাৰি ওখ ঠাইডোখৰত উঠি ল’লে৷ তাৰ পিছে পিছে লখিমী৷ এইবাৰ মই৷ মই প্ৰথমে সোঁভৰিখন আগবঢ়াই মোৰ খামোচটোৰ ব্যবহাৰিক স্থিৰতাৰ পৰীক্ষণ এটি চলালো লাহেকৈ …দুয়ো গম নোপোৱাকৈ! ধনাত্মক ইন্দ্ৰিয়বোধ এটা লাভ কৰি লাহেকৈ বাঁওভৰি খনো তুলি দি নিজকে আলিটোৰ পৰা হাবিখনৰ প্ৰাৰম্ভিক দফাত উপস্থাপন কৰালো৷\nআগবাঢ়ি গ’লো৷ এটা প্ৰায় লুংলুঙীয়া বাট৷ বাটটোৰ দুয়ো কাষে সৰু বৰ গছ বিৰিখ৷ বনৰীয়া লতাবোৰে গছবোৰক সাবট মাৰি ধৰি আছে৷ ঠায়ে ঠায়ে বাঁহগছৰ জেং বোৰে বাটটোৰ মাজলৈ আগবাঢ়ি আহি মৃদূ অন্তৰায়ৰ সৃষ্টি কৰিছে৷ পথাৰ ভালপোৱা, সেউজীয়াৰ প্ৰেমত বন্দী মোৰ মনটো পলকতে কমোৱা তুলা হৈ উৰি গ’ল হাবিখনৰ যেনিয়ে তেনিয়ে৷\nৰিতুৱে মাজে মাজে পিছলৈ ঘূৰি চাইছে৷ বৰষুণত কোমল হৈ থকা বাটটোৰে মই ঠিকেই খোজ দিব পাৰিছোনে নাই৷ মোৰ ন’কিয়া ফোনটোৰ ফ্ল্যাসটো গৈ থকাৰ মাজে মাজে জ্বলি থাকিল লখিমীৰ দুহাতৰ মাজত৷ লুংলুঙীয়া বাটটোৰে প্ৰায় দুশ মিটাৰ মান যোৱাৰ পিছত বিশালতাৰে আগুৰা মুকলি পথাৰ৷ অলপ ৰ’লো তিনিও৷ লখিমীয়ে মোক দেখুৱাই দিলে সিহঁতৰ ভড়াল চহকী কৰা সোণগুটি ফুলোৱা, বুকুৰ ধমনীত প্ৰবহমান হৈ থকা সিহঁতৰ মাতি কেইডৰা৷\nৰিতুৱে পূৱমুৱাকৈ ঘূৰিব ক’লে৷ তিনিও ঘূৰি অলপ আগবাঢ়িলো৷ প্ৰায় পঞ্চাশ মিটাৰ মান আতৰত পাঁচ-ছয় বিঘা মান ঠাই আগুৰি এটা চাপৰি৷\n-সেই চাপৰিটো আমাৰ৷ তালৈ ব’লক৷ ৰিতুৰ লগে লগে আমিও আগবাঢ়িলো৷\nচাপৰিটো চাৰিওফালৰ পৰা জেওৰা দি বেৰি থোৱা আছে৷ বিভিন্ন প্ৰকাৰৰ সৰু বৰ গছৰ লগতে কেইবা প্ৰজাতিৰো বাহ গছ আছে বেৰানিটোত৷ বিভিন্ন চৰাইৰ কলৰবত প্ৰাণ পাই উঠিছে গোটেই এলেকাটো৷\nৰিতু জঁপিয়াই জেওৰা পাৰ হ’ল৷ মই ইফালে সিফালে মূৰটো ঘূৰাই জপনাখন বিচাৰিলো৷ নাই চকুত নপৰে৷ বায়েকো স্কাৰ্ট কোঁচাই জেওৰা বগাই সিটো ফাল পালে৷ মই চেণ্ডেলত কিবা লাগি থকা দেখুৱাই আতৰত গৈ বনত চেণ্ডেলযোৰ খুব ঘঁহিলো আৰু এই চেগতে জপনাৰ আকৌ সন্ধান কৰিলো৷\n–নাহে কিয় ৰৈ আছে যে?\nৰিতুৰ মাতত মই আৰু অলপো পলম নকৰি জেওৰাত উঠিলো৷ তাৰ পিছত সিহঁতে চাই থকা দেখি ওপৰৰ পৰা দিলো এটা জাঁপ৷ …. …জেওৰাখনো মোৰ লগত হালি আহিল৷ মাটিৰ পৰা দুফুট মান ওপৰত মই ওলমি ৰ’লো পাঁচ চেকেণ্ড মানৰ কাৰণে৷ ৰিতুৱে লৰালৰিকৈ আহি ওখ খুটিটোৰ পৰা কষ্টকৰি মোৰ স্পোৰ্টিঙটো এৰুৱাই দিলে৷ …..জেওৰাখন আগৰ ঠাইলৈ উভতি গ’ল৷ দুয়োৰে খিলখিলীয়া হাঁহিত মই ৰঙা চিঙা পৰিলো৷ গোটেই মুহূৰ্ত কেইটা মোৰ নকিয়া ফোনটোত বন্দী কৰিলে লখিমীয়ে৷\nচাপৰিত চাহবাগিছা এখন সম্পূৰ্ণ মোৰ খৰচত খোলাৰ প্ৰস্তাৱ দেউতাৰ আগত আগবঢ়াম বুলি সৰ্বসন্মত সিদ্ধান্ত এটা লৈ তাৰ পৰা উভতিলো৷\nসন্ধিয়া লাগিবৰ হৈছে৷ ৰিতু আৰু লখিমীয়ে সিদ্ধান্ত ল’লে এইবাৰ বেলেগ বাটেৰে যাব৷ মই মানি লোৱা নোলোৱা প্ৰশ্ন উত্থাপনৰ অৱকাশ নাই৷ চাপৰিৰ পৰা উত্তৰ দিশে ঘূৰি পথাৰৰ মাজে মাজে আমি আগবাঢ়িলো৷ কিছুদুৰ অহাৰ পিছত আমি এটা জানৰ পাৰত উঠিলো৷ মনটো বৰ ভাল লাগি গ’ল৷ ইমান মনোমোহা পৰিবেশ৷ দূৰৰ পৰা জানটোৰ অস্তিত্ব ধৰিব নোৱাৰি৷ অকোৱা পকোৱা জানটোত খুব ধীৰ গতিৰে পানীভাগে গতি কৰিছে৷ জানটোৰ পাৰত যেন কোনোবাই ইমান সুন্দৰ ভাবে ওখ চাপৰ গছবোৰ ৰুই দিছে!\n–আমি এইটো পাৰ হৈ যাম এতিয়া৷\n— কিন্তু কেনেকৈ? ৰিতুৰ কথাত ওলোটাই প্ৰশ্ন কৰিলো৷\n— কেলেই এইদাল সাঁকো আছে নহয়, দেখা নাই? এইদালৰ ওপৰেৰে৷\nএইবাৰহে এদলীয়া বাঁহৰ সাঁকো দাল চকুত পৰিল মোৰ৷ এইদালৰ ওপৰেৰে মই ভুলতো পাৰ হ’বলৈ চেষ্টা নকৰো৷ ইহঁতে যিমান কয় কওক৷\n— মই আহো৷ মোৰ পিছে পিছে আহক আপোনালোক৷ এইবুলি এডাল বাঁহৰ ওপৰেৰে নিমিষতে ৰিতু ইপাৰৰ পৰা সিপাৰ পালে৷ তাৰ পিছত চিঞৰিব ধৰিলে, আহক আহক৷\n— ৰিতু, মই বাৰু কিবা এটা কৰিব পাৰিম৷ কিন্তু বায়েৰা ছোৱালী মানুহ৷ তাইৰ কথা এবাৰ ভাবা৷ কিবাকে পিচলিব লাগিলে কি হ’ব৷ আমি অহা বাটেৰে উভতি যাওঁ ব’লা৷\n–মোৰ কথা চিন্তা কৰিব নালাগে৷ তোমাৰটো ভাবা৷ লখিমীৰ ডাংকোপ মাৰা কথা৷\n— তামচা কৰা কথা নহয় লখিমী৷ তোমাৰ কিবা এটা হ’লে মোৰ বেয়া লাগিব৷ দেউতাৰাইও মোকহে…..\nমোৰ কথা শেষ নহওঁতেই লখিমী গৈ বাঁহ দালত উঠিলেগৈ আৰু লাহে লাহে গৈ জানটোৰ সিটো পাৰ পালেগৈ৷ মোৰ ভৰি কঁপিব ধৰিলে৷ এইবাৰ তেন্তে মোৰ পাল?\n–আহক আপুনি৷ ভয় খাইছে নেকি? এনেই আপুনি ‘বা’ক পাব নে? অলপতো সাহস দেখুৱাওক৷\nৰিতুৰ কথাত মোৰ তেজ উতলিল৷ এই বাপেক পুতেক হালে মোক বিপদত পেলাই ৰং চায়৷ কিহৰ বাবে মোক বাৰে বাৰে পৰীক্ষা কৰে৷ ছোৱালীক বিয়া দিম বুলি কৈছেই৷ তাৰ পিছত কিহৰ ইমান পৰীক্ষা? মই অলপ ৰৈ থকা দেখি বায়েকে ৰিতুক বুজালে, “অই চা৷ এডাল লাঠি যোগাৰ কৰি দে৷ কিবাকৈ পানীত পৰিব লাগিলে বিৰাট গণ্ডগোল এটা হ’ব৷ দেতাই আমাকহে দিব মজা৷”\nৰিতুৰ কাণত প্ৰথমতে কথাষাৰ সোমোৱা নাছিল যদিও পাছত নাতি-দূৰৈত পৰি থকা গছৰ শুকান দীঘল ডাল এটা আনি মোৰ পিনে দলিয়াই দিলে৷ মই মৰণত শৰণ দি গছৰ ডালটোৰ ওপৰত ভৰ দি বাঁহদালৰ ওপৰত উঠিলো\nএখোজ…দুখোজ…তিনিখোজ…গছৰ ডালটো ভাঙি মই নিজকে আবিষ্কাৰ কৰিলো জান টোৰ বুকুত৷ কান্ধৰ তলৰ পৰা বাকীখিনি পানীৰ তলত৷ দুয়োৰে হুৱাদুৱা লাগিল৷ মই বোলো পানীত যিহেতু পৰিলোৱেই এতিয়া খৰ খেদা কৰি লাভ কি? লাজ মান বুলিবলৈ এতিয়া আৰু কিবা বাকী আছেনে?\nইতিমধ্যেই সন্ধিয়া নামি আহিছিল৷ বাটত কাৰো মুখত মাত নাই৷ কিবা এটা অপৰাধবোধে বায়েক-ভায়েকক কিছু অস্থিৰ কৰিছে৷\nঘৰৰ জপনা খুলি হাতত সাৰে ভৰিত সাৰে আমি বাহিৰে বাহিৰে ঘৰৰ পিছফাললৈ আগবাঢ়িলো৷ ৰিতু আৰু বায়েকৰ কথা মতে মই চোতালৰ আম জোপাৰ তলত ৰ’লো৷ দেউতা যদি ভিতৰত আছে তেন্তে মোক মাতিব বুলি বুজাই সিহঁত মোৰ পৰা আতঁৰি যোৱাৰ পিচমুহূৰ্ততে দেউতাৰ ভৰাঁল ঘৰটোৰ কাষত আবিৰ্ভাৱ ঘটিল৷ কিবা চিন্তা কৰি ইফাল সিফাল কৰি থাকোঁতেই আমগছ জোপাৰ তলত ছায়ামূৰ্তি এটা ঠিয় দি থকা দেখিলে দেউতাই৷ তাৰ পিছত মোক উদ্দেশি চিঞৰিলে, “কোনঔ সেইটো? কি কৰিছ তাত?” মই উত্তৰ নিদি ভালকৈ গছজোপাৰ আঁৰ হ’বলৈ চেষ্টা কৰিলো৷ গাৰ পৰা টোপ টোপকৈ পানী পৰিয়েই আছিল তেতিয়াও৷ দেউতাৰ আকৌ একেই প্ৰশ্ন৷ মই কিন্তু নিমাত৷ দেউতাৰ চিঞৰত ঘৰৰ গোটেই কেইগৰাকী ভঁৰাল ঘৰটোৰ ওচৰ পালেহি৷ তিনি চাৰিবাৰ চিঞৰাৰ অন্তত একো উত্তৰ নোপোৱাত দেউতাই ভঁৰাল ঘৰৰ মুধচৰ পৰা হালোৱা এচাৰিদাল একেকোবে টানি উলিয়াই লৈ ভোৰভোৰাই মোৰ পিনে খেদি আহিল …….বিপদৰ আগজাননী পাই নিজৰ দেহাটোৰ মংগল কামনা কৰি, মই আৰু অলপো সময় নষ্ট নকৰি মন্থৰ গতিৰে গছজোপাৰ তলৰ পৰা ওলাই আহি হাতদুখন আগফালে বান্ধি লৈ তলমূৰকৈ দেউতাৰ সন্মুখত ঠিয় দিলো৷\n← চেকণীৰ আগত বিদ্যা – হিমাংশু ৰাজখোৱা\nকৰ’নাৰ আতংক, বাদুলিৰ বেদনা – গিৰিমল্লিকা শইকীয়া →\n“লেবেল” ৰ পৰিসমাপ্তি(- ঈশান জ্যোতি বৰা)\nঅভিজ্ঞতাৰ সঁফুৰা (মাখন লাল দাস)\nডায়েৰিত বন্দী হৈ থকা এটা অনুভূতি (মাধুৰিমা ঘৰফলীয়া)


বিশ্ব গাখীৰ দিৱস - অসমীয়া ৱিকিপিডিয়া\nবিশ্ব গাখীৰ দিৱস বা বিশ্ব দুগ্ধ দিৱস (ইংৰাজী: World Milk Day) হৈছে গোলকীয় খাদ্য হিচাপে গাখীৰৰ গুৰুত্ব উপলব্ধি কৰিবলৈ ৰাষ্ট্ৰসংঘৰ খাদ্য আৰু কৃষি সংস্থা (এফ.এ.অ’.)ৰ দ্বাৰা প্ৰতিষ্ঠাপিত এক আন্তৰ্জাতিক দিৱস। ২০০১ চনৰ ১ জুন তাৰিখে খাদ্য আৰু কৃষি সংস্থা (FAO)ৰ দ্বাৰা প্ৰথম বিশ্ব গাখীৰ দিৱস পালন কৰা হৈছিল। তেতিয়াৰ পৰাই, প্ৰতি বছৰে ১ জুন তাৰিখে ইয়াক পালন কৰা হয়। দুগ্ধ খণ্ডৰ সৈতে সংযুক্ত কাম সমূহৰ প্ৰতি মনোযোগ বঢ়াবলৈ এটি সুযোগ দিয়াই হৈছে এই দিনটো উদযাপন কৰাৰ প্ৰকৃত উদ্দেশ্য।\nবিশ্ব দুগ্ধ দিৱস\n১ জুন, ২০১৭ তাৰিখে পশুপালন আৰু মীনপালন বিভাগৰ দ্বাৰা নতুন দিল্লীত উদ্‌যাপিত বিশ্ব দুগ্ধ দিৱসৰ এটি অনুষ্ঠান\nগোলকীয় খাদ্য ৰূপে গাখীৰৰ মহত্ব উপলব্ধি কৰা\nতথ্য মতে, বিশ্বৰ এক বিলিয়নতকৈও অধিক লোকৰ জীৱিকা দুগ্ধ খণ্ডৰ সৈতে জড়িত আৰু ছয় বিলিয়নতকৈও অধিক লোকে দুগ্ধজাত সামগ্ৰী ব্যৱহাৰ কৰে। এই তথ্য এফ.এ.অ’ই সমৰ্থন কৰিছে আৰু প্ৰতিবছৰে ১ জুন তাৰিখটো ‘বিশ্ব দুগ্ধ দিৱস’ ৰূপে পালন কৰিবলৈ মনোনীত কৰিছে, কাৰণ বিশ্বৰ অধিকাংশ দেশেই ইতিমধ্যে বছৰৰ এইখিনি সময়তে দুগ্ধ দিৱস উদযাপন কৰি আহিছে।বিশ্বৰ অধিক সংখ্যক দেশে একেটা দিনতে এই দিৱস উদযাপন কৰিলে, দিৱসটোৰ গুৰত্ব অধিক বাঢ়িব আৰু ই দুগ্ধক্ষেত্ৰক অধিক সম্প্ৰসাৰিত কৰিব বুলি ভবা হৈছিল।\nপ্ৰতি বছৰে এই দিনটো উদযাপন কৰা দেশৰ সংখ্যা বাঢ়িছে। বিশ্ব দুগ্ধ দিৱস সংস্থাৰ প্ৰতিবেদন মতে, ২০১৬ চনত ৪০ খন দেশে ভাগ লোৱা এই অনুষ্ঠানটো ২০২১/২২ চনত বিশ্বৰ প্ৰায় ১০০খন দেশে পালন কৰিছিল। ২০২২ চনত, মে' মাহৰ ২৯ তাৰিখে ‘এনজয় ডেইৰি ৰেলী’ শীৰ্ষক এটি দুগ্ধ যাত্ৰাৰে উদযাপন আৰম্ভণি হৈ ১ জুন তাৰিখে ‘বিশ্ব দুগ্ধ দিৱস’ পালনেৰে দুগ্ধ দিৱস উদযাপনৰ সমাপ্তি ঘটিছিল।\n↑ "Today is World Milk Day". http://www.news.lk/news/sri-lanka/item/7960-today-is-world-milk-day। আহৰণ কৰা হৈছে:2June 2015.\n↑ 2.0 2.1 2.2 "World Milk Day: 1 June 2015". http://www.fao.org/economic/est/est-commodities/dairy/school-milk/15th-world-milk-day/en/। আহৰণ কৰা হৈছে:2June 2015.\n↑ "The Dairy Declaration of Rotterdam". www.fao.org. http://www.fao.org/ag/againfo/home/en/news_archive/2016_The_Dairy_Declaration_of_Rotterdam.html। আহৰণ কৰা হৈছে: 2018-08-21.\n↑ "World Milk Day". Food and Agriculture Organisation. April 13, 2017. http://www.fao.org/economic/est/est-commodities/dairy/school-milk/15th-world-milk-day/en/.\nখাদ্য আৰু কৃষি সংস্থাৰ আধিকাৰিক ৱেবচাইট\n"https://as.wikipedia.org/w/index.php?title=বিশ্ব_গাখীৰ_দিৱস&oldid=325529"ৰ পৰা অনা হৈছে\nশেষ সম্পাদনা কৰা হৈছে 27 June 2022 তাৰিখে 08:49 বজাত\nএই পৃষ্ঠাখন ২৭ জুন, ২০২২ তাৰিখে ১৪:১৯ বজাত অন্তিম সংশোধন কৰা হৈছিল।


প্লাণ্ট মেনেজাৰ আৰু অন্যান্য পদৰ বাবে সোনকালে অনলাইন আবেদন কৰক, মাহে 1.10 লাখ টকালৈকে দৰমহা, ইয়াত কৰক আৱেদন\nHomeঅসম প্লাণ্ট মেনেজাৰ আৰু অন্যান্য পদৰ বাবে সোনকালে অনলাইন আবেদন কৰক, মাহে 1.10 লাখ টকালৈকে দৰমহা, ইয়াত কৰক আৱেদন\nAssam PSC Recruitment 2022: অসম লোক সেৱা আয়োগে ২২ জন প্লাণ্ট মেনেজাৰ সহ অন্যান্য পদৰনিযুক্তিৰ বাবে জাননী প্ৰকাশ কৰিছে। যোগ্য প্ৰাৰ্থীসকলে ১৮ জুলাই ২০২২ তাৰিখে বা তাৰ আগতে এপিএছচি প্ৰকল্প মেনেজাৰ নিযুক্তি ২০২২ ৰ বাবে আবেদন কৰিব পাৰে। অনলাইন আবেদন প্ৰক্ৰিয়া 18 জুন, 2022 তাৰিখে আৰম্ভ হৈছে। উল্লেখ্য যে, দুগ্ধ উন্নয়ন বিভাগৰ বাবে এই নিযুক্তি প্ৰক্ৰিয়া গ্ৰহণ কৰা হৈছে।\nএ.পি.এছ.চি. প্ৰকল্প মেনেজাৰ নিযুক্তি 2022 নিযুক্তিৰ অধীনত প্লাণ্ট মেনেজাৰৰ মুঠ 22 টা পদ পূৰণ কৰা হ'ব, যাৰ ভিতৰত আছে চিলিং প্লাণ্ট চুপাৰভাইজাৰ, দুগ্ধ পৰীক্ষক, সহকাৰী গ্ৰাম্য দুগ্ধ সম্প্ৰসাৰণ বিষয়া আৰু সহকাৰী বিতৰণ বিষয়াৰ পদ।\nগুৰুত্পূৰ্ণ তাৰিখসমূহ:আৱেদন দাখিলকৰাৰ প্ৰাৰম্ভিক তাৰিখ: 18 জুন 2022\nআৱেদন দাখিল কৰাৰ অন্তিম তাৰিখ: 18 জুলাই 2022\nপ্ৰাৰ্থীজনৰ যিকোনো এখন স্বীকৃত বিশ্ববিদ্যালয় বা শিক্ষানুস্থানৰ দুগ্ধ প্ৰযুক্তিবিদ্যাত স্নাতক ডিগ্ৰী থাকিব লাগিব। শিক্ষাগত অৰ্হতা সম্পৰ্কীয় অধিক তথ্যৰ বাবে, প্ৰাৰ্থীসকলে চৰকাৰী অধিসূচনা মন কৰিব পাৰে।\nআপুনি কিমান দৰমহা পাব?\nপ্লাণ্ট মেনেজাৰপদৰ বাবে বাছনি কৰা প্ৰাৰ্থীসকলক প্ৰতি মাহে 30,000 টকাৰ পৰা 1,10,000 টকালৈকে দৰমহা দিয়া হ'ব।


November 2019 – Page7– ফটাঢোল\nৰূপাংকৰৰ বিড়ি (ৰহস্য গল্প) – জ্যোতিৰূপম দত্ত\n-১- : বিড়ি এটা দিয়া! – ৰূপাংকৰে দোকানীজনক উদ্দেশ্য কৰি ফুচফুচাই কথাষাৰ কৈয়েই চকু টিপ এটা মাৰিলে৷ আধা-অন্ধকাৰ গলিটোৰ অলপ ভিতৰলৈ থকা সৰু পাণদোকান এখন৷ টুল এখনত বহি থকা আদহীয়া দোকানীজনৰ সমুখত এটা বিবৰ্ণ বাকচ৷ কোনোবা ইলেকট্ৰনিকছ কোম্পানীৰ বিজ্ঞাপনৰ ফ্লেক্স এখন বাঁহৰ কামীকেইটামানেৰে বান্ধি কোনোমতে চালি এখন কৰি লৈছে৷ দোকানখন প্ৰায় অন্ধকাৰ, চাৰ্জ শেষ হবলৈ ধৰা এটা সস্তীয়া চাৰ্জলাইটে সামান্য পোহৰ বিলাইছে৷ দোকানীজনে ৰূপাংকৰৰ ইংগিতটো বুজি নোপোৱাৰ ভাওঁ ধৰাৰ বৃথা চেষ্টা এটা কৰিলে৷ আচলতে সেই সময়তে ৰূপাংকৰৰ সৈতে একেলগে অহা\nচাহ বাগানত থকা সময়খিনি মই জীৱনত কেতিয়াও পাহৰিব নোৱাৰিম। চাহ বাগানত কিছুমান এনেকুৱা ৰসাল অভিজ্ঞতা বা লটি-ঘটি হৈছিল যিবোৰ কাহিনী মনত পৰিলে মোৰ আজিও হাঁহি উঠে। আমি পাৱৈ চাহ বাগানত থকাৰ সময়ৰে কথা। এইখন বাগানত কিছুমান এনেকুৱা মানুহ লগ পাইছোঁ যে কেতিয়াবা যদি মোৰ কোনো কাৰণত বাকীবোৰ স্মৃতি মগজুৰ পৰা লুপ্ত হৈ যায় তথাপিও এওঁলোক বা সেই লটি-ঘটিবোৰ কেতিয়াও লুপ্ত নহয়। আমি বাগানলৈ অহাৰ ছমাহ মান পিছতে এজন সহ -পৰিচালকে নতুনকৈ জইন কৰে। আমাৰ কাষৰ বাংলোটোত দত্ত উপাধিৰ মেনেজাৰজনে নববিবাহিতা\nNovember 1, 2019 দৈনন্দিন\t4 Comments\nচেকগেট – সঞ্জীৱ কুমাৰ ভট্টচাৰ্য\nআপুনি যদি গাঁও বা চুবুৰী বা ক’লনি আদিৰ দৰে যিকোনো এটা স্থানত পৰিয়ালসহ স্থায়ীভাৱে বসবাস কৰে আৰু যোৱা কিছুবছৰ ধৰি কৰ্মসূত্ৰে ঘৰৰ পৰা বাহিৰত থাকিবলগীয়া হৈছে তেনেহ’লে আপুনি আপোনাৰ গাঁওত সোমাওতে বিভিন্নধৰণৰ চেকগেটৰ মুখামুখি হব।আহকচোন তেনেকুৱা কেইখনমান চেকগেটৰ কথা আলোচনা কৰো। বুদ্ধিজীৱিৰ গেটঃ আপোনাৰ গাঁওখনত থকা অৱসৰপ্ৰাপ্ত চৰকাৰী চাকৰিয়াল সকলে এইটো ফৈদ প্ৰধানত নিয়ন্ত্ৰন কৰে যদিও দুই এজন অৱসৰ হৱলগীয়া মানুহো এইটো ফৈদত সোমাই থাকে।এইটো ফৈদৰ গড় বয়স ষাঠি আৰু সদস্যৰ সংখ্যাও বৰ বেছি নহয়।নিজৰ ফৈদটো মুষ্টিমেয় কেইজনমানৰ ভিতৰতে সীমাবদ্ধ\nNovember 1, 2019 ভিন্নস্বাদ\t2 Comments\nৰিভাইটেল – মণিষা কাকতি\n-ইছ ভাগ দৌড় ভৰী লাইফ মে থকনা মনা হেঁ৷ খানে কে চাথ চাহিয়ে কুচ্ছ্ এক্সট্ৰা৷ ইচিলিয়ে মেৰা ভৰৌছা – ৰিভাইটেল৷ জিয়ৌ জী ভৰকে৷ আগতে য়ুৱৰাজ সিং ওলোৱা এই এডটো টিভিত দেখিলেই কথাটো মনলৈ আহিছিল৷ এনেয়ো য়ুবি ফে’ভাৰেট প্লেয়াৰ৷ ছয়টা বলত ছয়টা ছিক্স মাৰি হৃদয় জিনি থৈছেই৷ সেয়ে এডটো দেখি মনত আশাৰ সঞ্চাৰ হৈছিল৷ ময়ো ৰিভাইটেল ব্যৱহাৰ কৰিবলৈ লওঁ নেকি? ইমান ভাগৰ, ইমান অৱসাদ৷ দিনটো হামিয়াই হেঁকটিয়াই থাকোঁতেই পাৰ হয় দেখোন৷ ৰিভাইটেল ব্যৱহাৰ কৰি একদম স্ফূৰ্ত্তিলা, জৌশ্বিলা হৈ পৰিলে কেনে আনন্দ\n১ সপোনৰ আৱিৰ্ভাৱ—- কাউণ্টাৰৰ খিৰিকীখনেৰে মই হাতখন বাহিৰলৈ মেলি দিলো৷ কাগজখন আৰু খমখমীয়া নোটকেইখন মোৰ হাতত গুজি দিয়া হ’ল৷ মই নোটকেইখন গণি চালো৷ ঠিকেই আছে৷ ডিপজিত ফৰ্মত লিখি থোৱা অঙ্কটোৱেই নোটকেইখনে দেখুৱাইছে৷ ফৰ্মখনৰ নিৰ্দিষ্ট স্থানত চিল-মোহৰ মাৰি মই ফৰ্মৰ অৱশিষ্ট অংশ ঘূৰাই দিবলৈ উদ্যত হওঁতেই মোৰ চকু চাত মাৰি ধৰিলে৷ এগৰাকী অতীৱ সুন্দৰী নাৰী কাউণ্টাৰৰ মুখত থিয় হৈ আছে৷ নাৰীৰ মুখত এটি জান-নেজান হাঁহিয়ে ঢৌ খেলি আছে৷ হয়, এই অপৰূপ দৃশ্যত মই বাকৰুদ্ধ হৈ পৰিছো৷ নাৰীগৰাকীৰ নান্দনিক সৌন্দৰ্যত মই মোৰ\nসেয়া আছিল ২০০৫ কি ৬ চনৰ কথা। ব’হাগ পাৰ হৈ যোৱাৰ পিছত চেগাচোৰোকাকৈ আহি থকা দুই এজাক বৰষুণ পৃথিৱীখন জীপাল কৰি তুলিছে। পথাৰবোৰত অলপ অচৰপ পানী উঠিছে। নতুনকৈ পৰা পানী পাই ঘাঁহ-বনবোৰ সজীৱ হৈ উঠিছে, ঠিক স্কুলীয়া শিশু এজাকৰ দৰে। চৌদিশে এক সুন্দৰ পৰিৱেশ। কিন্তু প্ৰাকৃতিক পৰিৱেশ সুন্দৰ হ’লেও দেশৰ অৱস্থা সিমান এটা ঠিক নহয়। হাতত উদ্যত অস্ত্ৰ লৈ স্বাধীনতাৰ সন্ধানত ওলাই আহিছে এজাক পাহোৱাল অসমীয়া ডেকা। মই তেতিয়া কলেজীয়া ছাত্ৰ। দেহত নতুন তেজৰ পিৰপিৰণি আৰম্ভ হৈছে। এই বিপ্লৱত ইতিমধ্যে


uncontrolled-retail-market-and-loan-waiver-to-corporates-leads-to-price-rise-opined-congress-manju-b– News18 assam\nOpinion : মূল্যবৃদ্ধি; খুচুৰা ব্যৱসায়ীৰ ওপৰত যোগান বিভাগৰ নিয়ন্ত্ৰণ নথকাৰ অভিযোগ, প্ৰায় ৮ লাখ কোটি টকাৰ ঋণ মাফ কৰি দিয়াটোও মূল্যবৃদ্ধিৰ অন্যতম কাৰণ নেকি !\nখুচুৰা ব্যৱসায়ীৰ ওপৰত নিয়ন্ত্ৰণ নাই চৰকাৰৰ সংশ্লিষ্ট বিভাগসমূহৰ । সেয়েহে পাইকাৰী মূল্য একে থাকিলেও খুচুৰা ব্যৱসায়ীসকলে নিজ খেয়াল খুচী মতে লৈ আহিছে বিভিন্ন সামগ্ৰীৰ মূল্য ।\nLast Updated : November 02, 2021, 08:05 IST\nশেহতীয়াকৈ মূল্যবৃদ্ধি (Price Rise)য়ে যেন অভিলেখ গঢ়িছে ! মূল্যবৃদ্ধিয়ে জ্বলা-কলা খুৱাইছে সাধাৰণ লোকক । মূল্যবৃদ্ধিক লৈ বিভিন্ন মহলত চলিছে চৰ্চা । চৰকাৰৰ প্ৰতিনিধিসকলৰ তুলুঙা মন্তব্যৰ বিপৰীতে শেহতীয়াকৈ আন কেতবোৰ বিষয়ক লৈ উত্থাপন হৈছে প্ৰশ্ন। বিমূদ্ৰাকৰণ (Demonetisation) আৰু লাখ লাখ কোটি টকাৰ ঋণ মাফৰ সৈতে সম্পৰ্ক আছে নেকি মূল্যবৃদ্ধিৰ ! আনহাতে নিত্য ব্যৱহাৰ্য সামগ্ৰীৰ মূল্যবৃদ্ধি সন্দৰ্ভত খোদ খুচৰা বিক্ৰেতাই প্ৰকাশ কৰিছে গুৰুত্বপূৰ্ণ তথ্য।\nসমগ্ৰ দেশৰ লগতে অসমতো বিভিন্ন সামগ্ৰীৰ আকাশলঙ্ঘী মূল্যই অভিলেখ গঢ়িছে । দৈনিক বৃদ্ধি পাইছে নিত্য ব্যৱহাৰ্য সামগ্ৰীসমূহৰ মূল্য (Price Rise of Essential Commodities) । এক প্ৰকাৰ যেন অনিয়ন্ত্ৰিত হৈ পৰিছে মূল্যবৃদ্ধি । চৰকাৰী পক্ষৰ তুলুঙা মন্তব্যৰ বিপৰীতে খুচুৰা ব্যৱসায়ীয়ে উদঙাইছে বজাৰত জুই জ্বলাৰ অন্তৰালৰ অন্যতম কাৰণ । খুচুৰা ব্যৱসায়ীৰ ওপৰত নিয়ন্ত্ৰণ নাই চৰকাৰৰ সংশ্লিষ্ট বিভাগসমূহৰ । সেয়েহে পাইকাৰী মূল্য একে থাকিলেও খুচুৰা ব্যৱসায়ীসকলে নিজ খেয়াল খুচী মতে লৈ আহিছে বিভিন্ন সামগ্ৰীৰ মূল্য । অৰ্থাৎ বজাৰত একেবিধ সামগ্ৰীৰে খুচুৰা মূল্য বিভিন্ন দোকানত বেলেগ বেলেগ ।\n"বিভিন্ন নিত্য ব্যৱহাৰ্য সামগ্ৰীৰ মূল্যবৃদ্ধিৰ বাবে জনসাধাৰণৰ অসচেতনতা বহু পৰিমাণে দায়ী। সামগ্ৰীসমূহৰ পাইকাৰী মূল্য একে হলেও একেটা অঞ্চলতে খুচুৰা ব্যৱসায়ীসকলে নিজ খেয়াল খুচীমতে মূল্য আদায় কৰি আহিছে ।" যোৰহাট নগৰৰ গেলামাল ব্যৱসায়ী নকুল তালুকদাৰে এনেদৰে কয় ।\nআনহাতে দেশজুৰি অনিয়ন্ত্ৰিত হৈ পৰা মূল্যবৃদ্ধিৰ জুইকুৰা সন্দৰ্ভত বিশেষ মন্তব্য আগবঢ়াইছে জ্যেষ্ঠ কংগ্ৰেছ নেতা ৰাণা গোস্বামী (Rana Goswami)য়ে । বিমূদ্ৰাকৰণৰ পিছৰে পৰা দেশত মূল্যবৃদ্ধি আৰম্ভ হৈছে আৰু বৰ্তমানলৈকে অনিয়ন্ত্ৰিত হৈ আছে বুলি নিউজ18ত মত ব্যক্ত কৰিছে গোস্বামীয়ে । আনহাতে বিগত কেইবছৰত কেন্দ্ৰীয় চৰকাৰে দেশৰ কেইবাগৰাকী উদ্যোগপতিৰ প্ৰায় ৭ লাখ ৯৪ কোটি টকাৰ বেংক ঋণ মাফ কৰি দিয়াৰ ফলত ইয়াৰ প্ৰভাৱ দেশৰ অৰ্থনীতিত পৰিছে আৰু এই ঘটনাও মূল্যবৃদ্ধিৰ এক অন্যতম কাৰণ ৰূপে অভিহিত কৰিছে ৰাণা গোস্বামীয়ে ।\nমূল্যবৃদ্ধিৰ কাৰণ যিয়েই নহওক , ইয়াৰ ফলত যে জনসাধাৰণ বিতুষ্ট হৈ পৰিছে সেয়া খাটাং । এই সন্দৰ্ভত চৰকাৰৰ ওচৰত নিৰ্দিষ্ট কোনো উত্তৰ নথকা বাবেই একাংশ জনপ্ৰতিনিধিয়ে তুলুঙা মন্তব্য দি অহা বুলি চৰ্চা চলিছে জনসাধাৰণৰ মাজত ।\nFirst published: November 02, 2021, 08:05 IST


চাকৰিৰ সন্ধানত বেংগালুৰুত - সাহিত্য ডট অৰ্গ\nলেখক- দিগন্ত কুমাৰ ভট্টাচাৰ্য\n২০০৩ চনৰ ছেপ্টেম্বৰ মাহৰ এদিন। ইঞ্জিনিয়েৰিং ডিগ্ৰীটো ফাইলত সোমোৱাই লোৱাৰ এবছৰ পাৰ হৈ যোৱাৰ পাছতো অসম নোহোৱাত, চাকৰিৰ সন্ধানত এদিন ‘গুৱাহাটী বাঙ্গালোৰ’ এক্সপ্ৰেছত উঠিলো এটি সৰু বেগ কান্ধত ওলোমাই। নলবাৰী, পাঠশালা -ট্ৰেইন আগুৱাই গৈ থাকিল। ৰঙাচাহ বিক্ৰী কৰিবলৈ অহা হকাৰজনৰ ভাষা ‘দাদা, আজি নেমু নাই দিয়ক’ৰ পৰা ‘নিম্বু নেহি হে, চাহাব’লৈ সলনি হ’ল। অচিনাকি ঠাইবোৰ ইখনৰ পিছত লিখনকৈ আহি আহি দুচকু সিক্ত কৰিলে। কাণ দুখনত ওলোমাই ল’লো শিলিগুড়িত কিনা সস্তীয়া ৱাকমেনটো। কাণত জুবিন গাৰ্গৰ বিহু গান, মনত অসম এৰি অহাৰ দুখ, মগজুত চাকৰিৰ চিন্তা- এই সকলোৱে মিলি ৰাতিপুৱাই বাইদেউৰপৰা অহা ‘ফেয়াৰ এণ্ড লাভলী’ ক্রীমখিনি টিয়াই দুগাল তেলেতীয়া কৰি পেলোৱাত সফল হ’ল।\nবেংগালুৰু পালো। কলেজৰে ছিনিয়’ৰ এজনৰ লগত প্ৰথম থকাৰ ব্যৱস্থা কৰি ল’লোঁ। তেওঁ কেইদিনমান আগতে সৰু কোম্পেনী এটাত চাকৰি পাইছে। ৰাতিপুৱাই ওলাই যায়। সৰু দুটি কোঠাৰ ভাৰাঘৰ। দিনটো অকলে বহি মই হামিয়াই হিকটিয়াই c, c++ চেষ্টা কৰো। প্রথমতে ঠিকেই চলিছিল সকলো। লাহে লাহে অশান্তি, বিৰক্তি, দুখ সকলোবোৰ আহি লগ দিলে।\nতেতিয়া নিজৰ লেপটপ নাছিল। ইন্টাৰনেট ব্যৱহাৰ কৰিবলৈ দুপৰীয়া সদায় ওচৰৰে নেট কাফে এখনলৈ যোৱাটো নিয়ম হ’ল। চাকৰি সম্পৰ্কীয় ৱেবছাইটবোৰ চাওঁ। কাফে’ৰ কান্নাড়া ল’ৰাজন চিনাকি হ’ল। গম পালে অসমৰ পৰা চাকৰি বিচাৰি যোৱা বুলি। অসম ‘কি, ক’ত, কিয় বিখ্যাত’ বুজাওতে দুঘন্টা লাগিছিল তাক। লাহে লাহে সিও সোধা হ’ল, চাকৰি পোৱা নাই কিয় ইমানদিন? ‘আভি তক নেহি মিলা ক্যা জৱ?’। পিচলৈ ‘নাই পোৱা চাকৰি’ বুলি সদায় সদায় ক’বলৈ বেয়া লগা হ’ল। তাৰ সেই প্রশ্নটোৰ পৰা হাত সাৰিবলৈকেই বেলেগ কাফে’ বিচাৰি উলিয়ালোঁ, অলপ দূৰত।\nসদায় ঘৰলৈ ফোন কৰো এবাৰকৈ। প্রতিবাৰ মাৰ এটাই প্রশ্ন: খোৱা-লোৱা ভালকৈ কৰিছোনে নাই? ইফালে চাকৰিৰ টেনছন, আনফালে আকৌ মাৰ খোৱাৰ চিন্তা। টিঙিচকে উঠা খঙটো ৰখাব নোৱাৰি মাক বকি কওঁ কিবাকিনি। পাছত বেয়া লাগি আকৌ ফোন কৰো হাঁহি, লুকুৱাই ৰাখো দুখবোৰ টেলিফোনৰ ইটো মূৰত।\nআমি থকা ৰুমটোৰ কাষতে এখন বেকাৰী আছিল। তাত চাহ-স্নাকচ্’ৰ পৰা আৰম্ভ কৰি চাউল দালিলৈ সকলো পায়। ৰাতিপুৱা তাতেই ব্ৰেকফাষ্ট কৰোঁ, মানে চাহ আৰু ক্ৰীম ৰ’ল এটা। দিন যোৱাৰ লগে লগে ঘৰৰ পৰা নিয়া পইটা শেষ হৈ আহিল। মাই সদাই সোধে, টকা-পইচা লাগিব নেকি। মোৰ মনত অভিমান- চাকৰি নোপোৱালৈ ঘৰত নোখোজো একো এটা। মাহৰ শেষ, ধাৰ কৰিবলৈ ৰুমমেটৰো পকেট খালী।\nপুৱা বেকাৰীখনত খাই মিছাতে পকেটত হাত ভৰাই দোকানীজনক সোধো পাচশ টকাৰ খুচুৰা আছে নেকি। সি আমাক চিনি পায়, পাছত দিবলৈ কয়। মই সকাহ পাওঁ। এনেকৈ চলি থাকিল কেইদিনমান। এদিন দুপৰীয়া চাউল নাই। গৈ আকৌ সুধিলো পকেটত হাত ভৰাই\n‘পাছচ’ কা চুট্টাতো নেহি হোগা না?’ সি কৈ দিলে সিদিনা ‘মিলেগা না, ভায়া।’ উপায় নাপাই ৰুমত দালি আছে নে নাই চাই আহো বুলি কৈ পলালোঁ তাৰ পৰা। ৰুমলৈ আহি দেখিলো তিনি চামুচ মান চাউল আছে, এক মুঠি ভাত হ’ব কিবাকৈ। উপায়হীন হৈ তিনি চামুচকে উঠালোঁ ‘কুকাৰ’ত। সৰু বাটি এটাত লৈ ‘চেৰেল্যাক’ খোৱাদি খালো পনীয়া ভাত। চকুপানীখিনিও ঠাণ্ডা হোৱা চেৰেল্যাকাৰ দৰেই গোট মাৰিলে। জীৱনত প্ৰথমবাৰৰ বাবে অনুভৱ কৰিলো, বুজি পালো এমুঠি ভাতৰ মূল্য!\nসেইদিনা সন্ধিয়া অঞ্জন আহিল আমাৰ ৰুমলৈ। সিও আমাৰ কলেজৰে। সি তিনিমাহমান আগতেই চাকৰি পালে। খুউব ভাল চাকৰি ।চেহেৰা পোছাক দেখিয়েই ধৰিব পাৰিলোঁ যে তাৰ দৰমহা পাতিও যথেষ্ট ভাল। সিদিনা সি মোৰ পৰা আগতে নিয়া টকা পাঁচশ ওভোতাই দিলে। আস, কি যে এক সকাহ। সি লগ ধৰিলে শু’পিং মল এখনলৈ। কিবা কিনিব। বাংগালুৰুত তেতিয়া নৱেম্বৰ মাহ। ঠাণ্ডা পৰিছে অলপ। মই ছুয়েটাৰ-জেকেট অসমৰপৰা আহোতে আনিবলৈ পাহৰি থাকিলোঁ। ভাবিলো শ্বপিংমললৈ যাম মেতিয়া জেকেট এটাকে কিনি লওঁ। হিচাপ এটা মনতে কৰিলোঁ। জেকেটৰ কাৰণে চাৰিশ খৰচ কৰিলে অসুবিধা নহৰ।\n‘উইলছ লাইফ ষ্টাইল’ – জীৱনত প্ৰথম ইমান ডাঙৰ শ্বপিং মল দেখিছিলো সেইদিনা। চকু দুটা ডাঙৰ হৈ গ’ল। অলপ ভয় খলো যদিও বহিৰত লিখা আছিল ‘ফিফটি পার্চেন্ট অফ’। বৰ সকাহ পালো। এটা জেকেট দেখি খুব পছন্দ হ’ল। দাম এহেজাৰ টকা। ডিছকাউন্ট পোৱাৰ পিছত পাঁচশ টকাত পাই যাম। চাৰিশৰ বাজেটৰ ভিতৰত নহ’লেও চলি যাব! খুব ভাল লাগিল। পইচা দিবলৈ যাওঁতে ‘কেছ কাউন্টাৰ’ত বহি থকাজনে ক’লে কিছুমান কাপোৰতহে হেনো ডিছকাউন্ট আছে, সেই জেকেটটোত নাই, দাম-পুৰা এহেজাৰ।। মই ক’লো – নাই, নালাগে জেকেট, মোৰ পছন্দ হোৱা নাই।\n: আকৌ, ভাল লাগিছিল বোলে তোৰ – অঞ্জনে ক’লে।\n: নাই নাই, ফিটিং হোৱা নাই ভালকৈ। টাইট হৈছে কাকালত, নহয় নহয় কান্ধত..না: হাত দুখন টাইট\nসিও কিবাকিবি কৈ থাকিল। মই জেকেটটো তাতে এৰি দৌৰ দিলোঁ বাহিৰলৈ। পিছে পিছে অঞ্জন। লাইনত ৰৈ থকা মানুহবোৰে ঘূৰি ঘূৰি\nচলে আমাক। অঞ্জনে ক’লে- কি মানুহ ৰে তই? তোৰ লগত লাজত পৰিব লাগে দেই কেতিয়াবা।\n: ছ’ৰি ভাই!- মই ক’লোঁ।\nতাক তাতে এৰি মই নিজৰ ৰুম অভিমুখে বাছত উঠিলোঁ। খিৰিকীৰে সোমাই অহা শীতল বতাহছাটিয়ে কঁপাই গ’ল শৰীৰ। মনত পৰিল জেকেটটোলৈ। কোনোবা এজনে কান্ধত হাত এখন থলে। বোধকৰো বাছখনৰ কনডাক্টৰ। ভাড়া বিচাৰিছে। মই স্পষ্টকৈ নেদেখিলোঁ, চকুপানীৰে ভৰি উঠিছিল মোৰ দুচকু।।


LPG Gas Cylinder: বাম্পাৰ অফাৰ! মাত্ৰ ৯ টকাতে এনেদৰে বুক কৰক চিলিণ্ডাৰ, ৩০ জুনলৈকে আপোনাৰ হাতত আছে সময়...now-book-you-lpg-gas-cylinder-only-in-9-rupees-via-paytm-app-check-here-how-can-you-get-this-discount-gh-hb– News18 assam\nHome » photogallery » lifestyle »LPG Gas Cylinder: বাম্পাৰ অফাৰ! মাত্ৰ ৯ টকাতে এনেদৰে বুক কৰক চিলিণ্ডাৰ, ৩০ জুনলৈকে আপোনাৰ হাতত আছে সময়...\nLPG Gas Cylinder: বাম্পাৰ অফাৰ! মাত্ৰ ৯ টকাতে এনেদৰে বুক কৰক চিলিণ্ডাৰ, ৩০ জুনলৈকে আপোনাৰ হাতত আছে সময়...\nএই বিশেষ অফাৰ কেৱল ৩০ জুনলৈকেহে। যিয়ে দিব আপোনাক ৯টকাতে গেছ লাভৰ সুযোগ ।\nযদি আপোনাৰো গেছ চিলিণ্ডাৰ বুক কৰাৰ সময় হৈছে তেন্তে আপোনাৰ বাবে ভাল খবৰ। মাত্ৰ ৯ টকাতে আপুনি বুকিং কৰিব পাৰিব গেছ । অর্থাৎ এতিয়া আপুনি মাত্ৰ ৯ টকাতে বুকিং কৰিব পাৰিব ৮০৯ টকাৰ গেছ চিলিণ্ডাৰ । এই অফাৰৰ সুবিধা লাভ কৰিবলৈ আপোনাৰ ওচৰত মাত্ৰ ৬ দিনৰহে সময় আছে অৰ্থাৎ আপুনি ৩০ জুনৰ ভিতৰতেই এই সুবিধা গ্ৰহণ কৰিব পাৰিব । Paytmএ এই অফাৰটোৰ নাম 'ফাৰ্ষ্ট টাইম'। এই সুবিধাৰ লাভ কিদৰে উঠাব জানি লওক আপুনিও ।\nএই অফাৰটো লাভ কৰিবলৈ আপুনি নূন্যতম ৫০০ টকা পৰিশোধ কৰিব লাগিব। তাৰ পিছত আপুনি এটা স্ক্ৰেচ কাৰ্ড পাব। এই স্ক্ৰেচ কাৰ্ডখনত আপোনাৰ ধনৰ পৰিমাণ থাকিব। ই ১০ টকাৰ পৰা ৮০০ টকালৈকে হ'ব পাৰে। আপুনি এই স্ক্ৰেচ কাৰ্ডখন ৭ দিনৰ ভিতৰত খুলিব লাগিব।\nPaytmএ এই অফাৰটোক 'ফাৰ্ষ্ট টাইম' নাম দিছে। অৰ্থাৎ পেটিএমৰ জৰিয়তে প্ৰথমবাৰৰ বাবে গেছ চিলিণ্ডাৰ বুক কৰা গ্ৰাহকসকলেহে এই অফাৰটো লাভ কৰিব পাৰে। লগতে পুৰণি গ্ৰাহকসকলে এই অফাৰৰ সুবিধা নাপাব।\nPaytmত এনেদৰে লাভ কৰিব কেছবেক অফাৰ - >> প্ৰথমে আপুনি আপোনাৰ ম'বাইল ফোনত Paytm App ডাউনলোড কৰিব লাগিব। >> ইয়াৰ পিছত আপুনি আপোনাৰ গেছ এজেন্সিৰ পৰা এটা চিলিণ্ডাৰ বুক কৰিব লাগিব। >>ইয়াৰ বাবে Paytm App ত থকা Show moreত গৈ ক্লিক কৰক >> এতিয়া Recharge and Pay Billsত ক্লিক কৰক ।\n>>আপুনি তাৰ পিছত bookacylinder ৰ বিকল্প দেখিব। >> ইয়ালৈ যাওক আৰু আপোনাৰ গেছ প্ৰদানকাৰী বাছনি কৰক। >>বুকিং কৰাৰ আগতে আপুনি FIRSTLPG প্ৰমো কোড প্ৰবিষ্ট কৰিব লাগিব। >>বুকিং কৰাৰ ২৪ ঘণ্টাৰ ভিতৰত আপুনি কেছবেকৰ স্ক্ৰেচ কাৰ্ড পাব। >>এই স্ক্ৰেচ কাৰ্ডখন ৭ দিনৰ ভিতৰত ব্যৱহাৰ কৰিব লাগিব।\nPaytm এ প্ৰথমবাৰৰ বাবে ইয়াৰ গ্ৰাহকসকলক এনে ধৰণৰ অফাৰ আগবঢ়োৱা নাই । ইয়াৰ পূৰ্বেও Paytmএ এলপিজি গেছ বুকিঙত অফাৰ আগবঢ়োৱাৰ বাবে কাম কৰিছে । ইয়াৰ আগতে, কোম্পানীটোৱে গ্ৰাহকসকলক বুকিঙত ৭০০ আৰু ৫০০ টকালৈকে কেছবেক আগবঢ়াইছিল। এইবাৰ, গ্ৰাহকসকলক ৮০৯ টকাৰ এলপিজি গেছ চিলিণ্ডাৰৰ ওপৰত ৮০০ টকা কেছবেক দিয়া হৈছে ।


পৃষ্ঠা:সাধনা- দণ্ডিনাথ কলিতা.djvu/৮১ - ৱিকিউৎস\nদীনবন্ধু চিন্তিত হ’ল। এনে মিছা খবৰ দিয়াৰ পৰা কাৰ কি লাভ, তেওঁ স্থিৰ কৰিব নোৱাৰিলে। আকৌ ভাবিলে কিজানি গাওঁবুঢ়াৰেই ভুল হৈছে।\nএনেতে সভাৰ পৰা তেওঁৰ পিচত অহা মানুহ কেইটাও তালৈকে আহিল। সিহঁত লৰি আহিছিল, দীনবন্ধুৰ ওচৰ পাই সিহঁতে একেলগেই সুধিলে, — “দেউতা! কি হ’ল! আপুনি সভা এৰি আমাৰ গাৱঁলৈ অহা দেখি কিবা বিপদ ঘটিল বুলি আমিও লৰি আহিলোঁ। পিচে কি নো হ’ল?”\nদীনবন্ধুৱে সকলো কথা যথাযথ বৰ্ণনা কৰিলে। মানুহকেইটাই কলে, — “ই কোনোবা দুষ্ট মানুহৰ কাম; মিছাকৈযে আপোনাক কষ্ট দিলে। চিঠিত নো কাৰ নাম দিছিল?”\nদীন — নাম কাৰো নাই। অকল তোমালোকৰ গাৱঁৰ ৰাইজ বুলি লিখা আছিল। আগে-পিচেও বহুত গাৱঁৰ মানুহে তেনেকৈয়ে খবৰ দিয়ে; সেই দেখি সন্দেহ কৰিবলৈ নহ’ল। তাতে অলপ সন্দেহ হলেও এনেবোৰ বিষয় অৱহেলা কৰিব নোৱাৰি; কিয়নো সঁচা হলে যে পলম কৰাৰ পৰা বিপদ ঘটিব।\nতেতিয়া সকলোৱে এই অজ্ঞাত দুৰ্জ্জনক শাও-শপনি দি মনৰ খং কিছু মাৰ নিয়ালে। এনেতে সেৱাশ্ৰমৰ পৰা বিলাতী পানীৰ বটল, গন্ধক ধূনাৰ টোপোলা, কৰ্পূৰৰ চিচা ইত্যাদি লৈ চাৰিজন সেৱক উপস্থিত হ’লহি। দীনবন্ধুৱে তেওঁলোকক সকলো কথা কৈ উভতি যাবলৈ ক’লে আৰু ভৱিষ্যতলৈ গাৱঁৰ জনা-শুনা মানুহ এজনৰ চহি নহলে কোনো সংবাদ গ্ৰাহ্য কৰা নহব বুলি গাওঁবিলাকত প্ৰচাৰ কৰি দিবলৈ উপদেশ দিলে। তাৰ পিচত গাওঁবুঢ়া আৰু মানুহ কেইটা লগত লৈ গাৱঁৰ আলি-পদূলি, পুখুৰী, চুৱা-পাতনি আদি চাই য’ত যি সংস্কাৰ কৰিব লাগে সকলোকে বুজাই দিলে।\n— ৭৫ —\n"https://as.wikisource.org/w/index.php?title=পৃষ্ঠা:সাধনা-_দণ্ডিনাথ_কলিতা.djvu/৮১&oldid=52286"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২৮ এপ্ৰিল ২০২০ তাৰিখে ০৭:৫৫ বজাত সলনি কৰা হৈছিল।


পৰ্যটন মহোৎসৱৰ দ্বিতীয় দিনটোত লোকে-লোকাৰণ্য ভৈৰৱকুণ্ড, দেশী-বিদেশী পৰ্যটকে সোৱাদ ল'লে বিভিন্ন জনগোষ্ঠীয় থলুৱা খাদ্য - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nপৰ্যটন মহোৎসৱৰ দ্বিতীয় দিনটোত লোকে-লোকাৰণ্য ভৈৰৱকুণ্ড, দেশী-বিদেশী পৰ্যটকে সোৱাদ ল’লে বিভিন্ন জনগোষ্ঠীয় থলুৱা খাদ্য\nএছ আই কেলংকাৰীৰ কিবা খবৰ আছে নেকি ? যোগাযোগ কৰক আৰক্ষীক... • পি কে দত্তৰ ড্ৰাইভাৰ আনোৱাৰক দৰমহা দিয়ে অসম আৰক্ষীয়ে! • মৃত্যুদুতলৈ পৰিণত মৰিয়নি-মোককচাং পথঃ তিনি হেজাৰ ফুট তলত পৰিল ট্ৰাক... • ধেমাজিৰ ঐতিহাসিক ঘুগুহা দ'লৰ বাকৰিত অসম জাতীয় পৰিষদৰ যোগদান কাৰ্য্যসূচী... • সৰভোগত ২০১৮-১৯ বৰ্ষৰ আছুতীয়া পুঁজিৰ অনুদান বিতৰণ বিধায়ক ৰঞ্জিত দাসৰ... • ভয়ংকৰ পথ দুৰ্ঘটনাঃ ৰৈ থকা ট্ৰাকত বাহনে মাৰিলে খুন্দা, নিহত প্ৰসূতীসহ ৭জন... • একালৰ মুখ্যমন্ত্ৰীৰ সতীৰ্থ, আছুৰ প্ৰাক্তন সাংগঠনিক সম্পাদক গৌতম ৰায়ৰ মৃত্যু... • বৰপেটাৰ ভেল্লাত হস্তনিৰ্মিত ৰিভ'লভাৰ সহ তিনিজনক গ্ৰেপ্তাৰ.. • দ্ৰুতবেগী মালবাহী ৰে'লৰ খুন্দাত দুটাকৈ বন্যহস্তীৰ মৃত্যু... • কয়লাখনিত ভূমিস্খলনঃ ১৬ জনে হেৰুৱালে প্ৰাণ, উদ্ধাৰ অভিযান অব্যাহত\nডিজিটেল সংবাদ, ওদালগুৰিঃ অসম, অৰুণাচল প্ৰদেশ আৰু পৰৰাষ্ট্ৰ ভূটানৰ ত্ৰিবেণী সঙ্গমস্থলীত বৃহস্পতিবাৰৰ পৰা আৰম্ভ হোৱা অষ্টম ভৈৰৱকুণ্ড পৰ্যটন মহোৎসৱস্থলীত শুকুৰবাৰে দেখা যায় লোকে লোকাৰণ্য পৰিৱেশ। উদ্বোধনৰ প্ৰথম দিনটোত উপস্থিতি পূৰ্ৱৰ তুলনাত সেৰেঙা আছিল যদিও আজিৰ দ্বিতীয়টো দিনত দেখা গ’ল এক ব্যতিক্ৰমী পৰিৱেশ। শুকুৰবাৰৰ পুৱা ১০ বজাত মহোৎসৱস্থলীলৈ এক বিশাল চাইকেল সমদল উলিওৱাৰ সমান্তৰালভাৱে মহোৎসৱৰ আন তিনিটাকৈ স্থানত অনুষ্ঠিত হয় বিভিন্ন কাৰ্যসূচী।\nইয়াৰে ভিতৰত প্ৰথম মণ্ডপত আৰ্ট কেম্প আৰু ফটোগ্ৰাফীৰ কাৰ্যসূচীৰ লগতে ১১:১৫ বজাত জেএফএমচিত অনুষ্ঠিত হয় দুটাকৈ বিষয়ৰ আলোচনা চক্ৰ। ইয়াৰে ভিতৰত প্ৰথম অৰ্দ্ধাংশত “এগ্ৰী ট্যুৰিজিম ফিউচাৰ অৱ্ ইণ্ডিয়ান ট্যুৰিজিম” বিষয়ক আৰু দ্বিতীয় অৰ্দ্ধাংশত “ম’টাভেশ্বনেল চিজন অন্ আনলেছ্ ইয়োৰ হিডেন পটেনচিয়েল” বিষয়ক আলোচনা চক্ৰত বিভিন্ন অঞ্চলৰ পৰা আমন্ত্ৰণক্ৰমে অহা সমল ব্যক্তিসকলে নিজৰ ভাষণ প্ৰদান কৰে। এই আলোচনা চক্ৰত ওদালগুৰি জিলাখনৰ বিভিন্ন বিদ্যালয় মহাবিদ্যালয়ৰ কেইৱা শতাধিক শিক্ষাৰ্থীয়ে অংশগ্ৰহণ কৰে।\nইয়াৰ সমান্তৰালভাৱে মহোৎসৱৰ দ্বিতীয় মঞ্চত অনুষ্ঠিত হয় পৰম্পৰাগত দলীয় নৃত্য প্ৰতিযোগিতা। ইফালে ১১-৪৫ বজাত মহোৎসৱস্থলীৰ প্ৰথম মঞ্চত অনুষ্ঠিত হয় বহুভাষিক কবি সন্মিলন। উক্ত কবি সন্মিলনৰ মাজতেই উন্মোচন কৰা হয় ভৈৰৱকুণ্ড পৰ্যটন মহোৎসৱৰ সৈতে সংগতি ৰাখি প্ৰস্তুত কৰি উলিওৱা ‘ভৈৰৱকুণ্ড’ শীৰ্ষক স্মৃতিগ্ৰন্থখনি। সমান্তৰালভাৱে ভলীবল, মল্লযুজ, মহিলা কাবাডী অনুষ্ঠিত হয় বিভিন্ন মণ্ডপত। আবেলি ৬ বজাত বডি বিল্ডিং আৰু মিষ্টাৰ ভৈৰৱকুণ্ড প্ৰতিযোগিতা অনুষ্ঠিত হোৱাৰ লগতে নিশা ৰক বেণ্ড আডামছ্ এপল কাঠমাণ্ডুৰ লগতে কেইৱাগৰাকীও শিল্পীৰ সংগীতানুষ্ঠান অনুষ্ঠিত হ’ব।\nউল্লেখ্য যে, মহোৎসৱ উপলক্ষে অনুষ্ঠিত প্ৰদৰ্শনীস্থলীত দিনৰ ভাগত দেখা যায় ৰাজ্যৰ লগতে দেশ-বিদেশৰ পৰা অহা পৰ্যটক। বিশেষকৈ পৰৰাষ্ট্ৰ ভূটান আৰু সমীপৱৰ্তী অৰুণাচল প্ৰদেশৰ পৰা অহা জনজাতীয় লোকসকলে মহোৎসৱস্থলীৰ পৰিৱেশ উপভোগ কৰাৰ লগতে বিভিন্ন থলুৱা খাদ্যৰ জুতি লোৱা পৰিলক্ষিত হয়। বিশেষকৈ মিচিং লোকসকলৰ দ্বাৰা প্ৰস্তুত কৰা খৰিকাত দিয়া মিচা মাছ, খৰিকাত দিয়া গাহৰি মাংস, কুকুৰা মাংস, পলু পোকৰ লগতে বিভিন্ন জনগোষ্ঠীয় লোকসকলৰ পৰম্পৰাগত পানীয়ৰ সোৱাদ লয় এইসকল পৰ্যটকে।\nইফালে মহোৎসৱস্থলীত থকা হাতী ছাফাৰী, জীপ ছাফাৰীৰ লগতে এটিভি ৰাইডিং তথা পেৰাগ্লাইডিঙৰ অভিজ্ঞতা আহৰণ কৰে মহোৎসৱস্থলীলৈ অহা পৰ্যটকসকলে। ১৮ জানুৱাৰীৰ পুৱা ১০-৩০ বজাত পৰম্পৰাগত ব্যঞ্জন ৰন্ধন প্ৰতিযোগিতা, মহিলাসকলৰ ৰচী টনা খেল প্ৰতিযোগিতা, ১১-৩০ বজাত একক আধুনিক নৃত্য প্ৰতিযোগিতা, ৪ বজাত পৰম্পৰাগত ফেশ্বন শ্ব’ আৰু সৌন্দৰ্য প্ৰতিযোগিতা, সন্ধিয়া ৬ বজাত ৰাজ্য আৰু বহিঃৰাজ্যৰ শিল্পীৰ সাংস্কৃতিক অনুষ্ঠান অনুষ্ঠিত হ’ব। মহোৎসৱৰ আগন্তুক দিনকেইটাত হাজাৰ হাজাৰ লোক সমাগত হোৱাৰ আশা প্ৰকাশ কৰিছে উদ্যোক্তাসকলে।\nওদালগুৰিত নিশা ভয়ংকৰ পথ দুৰ্ঘটনা, নিহত-আহত ১


Video|| ২টা গুলী লৈ হাতী খেদা অভিযান, ঘৰত বন্দী লোকক এৰি অন্তৰ্ধান বন কৰ্মচাৰী!\nVideo|| ২টা গুলী লৈ হাতী খেদা অভিযান, ভাঙি থকা ঘৰত বন্দী লোকক এৰি অন্তৰ্ধান বন কৰ্মচাৰী!\nতিনিচুকীয়া জিলাৰ মাৰ্ঘেৰিটাৰ ৪ নং মাকুমপথাৰ গাঁৱত বুধবাৰে নিশা সংঘটিত হৈছে এই ঘটনা। সন্ধিয়া ৬.৩০ বজাতে এটা বনৰীয়া হাতীয়ে গাওঁখনত প্ৰৱেশ কৰাৰ বিপৰীতে ৰাতি ১০ মান বজাত গাওঁখন আহি পোৱা বন বিভাগৰ লোকে মাত্ৰ গুলী এটা ফুটায়ে গুচি যোৱা বুলি অভিযোগ তুলিছে গাওঁবাসীয়ে।\nমাৰ্ঘেৰিটা , October 4, 2018 11:20 am\nমাকুম পথাৰত হাতীয়ে ভঙা ঘৰত লাম-লাকটু বুটলি থকা মাক আৰু এজনী কণমানি। ছবি- নৰ্থ ইষ্ট নাও।\nমাত্ৰ দুটা গুলী লৈ মানুহৰ ঘৰ ভাঙি থকা বনৰীয়া হাতী খেদিবলৈ যোৱা বুলি গুৰুতৰ অভিযোগ উঠিছে মাৰ্ঘেৰিটা বন বিভাগৰ বিৰুদ্ধে। তিনিচুকীয়া জিলাৰ মাৰ্ঘেৰিটাৰ ৪ নং মাকুমপথাৰ গাঁৱত মঙলবাৰে নিশা সংঘটিত হৈছে এই ঘটনা।\nসন্ধিয়া ৬.৩০ বজাতে এটা বনৰীয়া হাতীয়ে গাওঁখনত প্ৰৱেশ কৰাৰ বিপৰীতে ৰাতি ১০ মান বজাত গাওঁখন আহি পোৱা বন বিভাগৰ লোকে মাত্ৰ গুলী এটা ফুটায়ে গুচি যোৱা বুলি অভিযোগ তুলিছে গাওঁবাসীয়ে।\n“তেওঁলোকৰ বন্দুকত বোলে গুলী নাই। এটা ব্লেংক ফায়াৰ কৰিছে আৰু দুটাই গুলী আছিলে বুলি কৈছে,” অভিযোগ গাওঁখনৰ এগৰাকী লোকৰ।\nতাতোতকৈ গুৰুতৰ কথাটো হ’ল সন্ধিয়াতে গাঁৱত প্ৰৱেশ কৰা হাতীটো খেদি পঠোৱাত বিফল হোৱা বন বিভাগে হাতীটোৱে ভাঙি থকা ঘৰ এটাত থকা লোকসকলক সেই অৱস্থাতে এৰি গুচি যায়।\n‘‘মোৰ খুলশালীৰ ঘৰটো ভাঙিছে ৰাতি ১২.১৫ বজাতে। ঘৰটোত মাইকী, ল’ৰা-ছোৱালী বন্দী হৈ আছে। এনেকুৱা অৱস্থাত থাকোতে বন বিভাগৰ লোক তেতিয়ালে গুচিয়ে গ’ল,” লোকজনৰ অভিযোগ।\nআনহাতে গাওঁখনৰ কেইবাগৰাকী লোকে অভিযোগ কৰে যে সন্ধিয়াতে হাতীটো সোমোৱা বুলি তেওঁলোকে বন বিভাগক কেইবাবাৰো ফ’ন কৰিছিল যদিও বিভাগটোৱে ফ’ন নধৰে। ৰাতিলৈ ফ’নটো ধৰে যদিও এবাৰ ৰে’ঞ্জাৰ নাই ইত্যাদি অজুহাত দেখুৱাই কৰ্তব্যত হেমাহি কৰা বুলিও লোকসকলে অভিযোগ কৰিছে।\n‘‘ফ’নটো ৰিচিভ নকৰে। পিছত ফ’নটো ৰিচিভ কৰি কৈছে বোলে ৰে’ঞ্জাৰ বাহিৰত গৈছে। পিছত ৰাতি ১০ মান বজাত আহি পাইছেহি,” নৰ্থ ইষ্ট নাও-ক জনালে ভুক্তভোগী লোকজনে।\nডিগবৈ বন সংমণ্ডলৰ দায়িত্বৰ অন্তৰ্গত এই গাওঁখনত হাতীটোৱে মুকুল মেচ, গোপাল মন্ডল, মনোজ লোহাৰ আৰু ডালিমী মাল্লা নামৰ ৪ গৰাকী লোকৰ ঘৰ ভঙাৰ লগতে বয়-বস্তু লণ্ডভণ্ড কৰে।\nহাতীয়ে গাওঁখনত ঘৰ ভাঙি অহাটো দীৰ্ঘদিনৰে পৰা চলি অহা বুলি দাবী কৰাৰ লগতে চৰকাৰে ভুক্তভোগীক কোনো ক্ষতিপূৰণ নিদিয়া বুলিও তেওঁলোকে অভিযোগ কৰিছে।


প্ৰকাশিত বাক্য 19 - पवित्र बाइबिल [ইণ্ডিয়ান ৰিভাইচ ভাৰচন] - (প্ৰকবা 19)\nপ্ৰকাশিত বাক্য 19\nএইবোৰ ঘটনা ঘটাৰ পাছত, মই স্বৰ্গত থকা বৃহৎ এদল মানুহৰ মহাধ্বনি শুনিলোঁ, বোলে, “হাল্লিলুয়া৷ পৰিত্রাণ, মহিমা আৰু পৰাক্ৰম আমাৰ ঈশ্বৰৰ৷\nতেওঁৰ সকলো সোধ-বিচাৰ, সত্য আৰু ন্যায়; তেওঁ সেই মহা-বেশ্যাৰ বিচাৰ কৰিলে সেই বেশ্যাই নিজৰ বেশ্যা-কৰ্মৰ দ্বাৰা পৃথিৱী ভ্ৰষ্ট কৰিছিল৷ যি ৰক্তপাত তাইয়ে বোৱাইছিল, তেওঁ নিজৰ সেই দাস সকলৰ ৰক্তপাতৰ প্ৰতিশোধ ল’লে, ৷”\nআৰু তেওঁলোকে পুণৰাই ক’লে, “হাল্লিলুয়া! আৰু তাইৰ ধোঁৱা চিৰকাল তাইৰ পৰা উঠি থাকিব।”\nপাছত সেই চৌবিশ জন পৰিচাৰক আৰু চাৰি জীৱিত প্ৰাণীয়ে সিংহাসনত বহি থকা ঈশ্ৱৰক দণ্ডৱতে আৰাধনা কৰিলে৷ তেওঁলোকে কলে, “আমেন৷ হাল্লিলুয়া!”\nতেতিয়া সিংহাসনৰ পৰা আৰু এটা মাত ওলাল, বোলে, “হে ঈশ্বৰৰ দাস সকল, হে তেওঁৰ ভয়কাৰী সকল, তোমালোক সৰু বৰ সকলোৱে আমাৰ ঈশ্বৰৰ স্তুতি কৰা৷”\nপাছত বৃহৎ এদল মানুহৰ মাতৰ নিচিনা, নিনাদিত কৰা পানীৰ মাতৰ নিচিনা আৰু ঘোৰ মেঘ-গৰ্জ্জনৰ মাতৰ দৰে এই বাণী শুনিলোঁ, “হাল্লিলুয়া! কিয়নো যি জন প্ৰভু আৰু পৰমেশ্বৰ, আমাৰ সকলোৰে শাসনকর্তা জনে, ৰাজত্ব গ্ৰহণ কৰিছে।\nআহা, আমি অতি আনন্দেৰে উল্লাসিত হৈ তেওঁৰ মহিমা স্বীকাৰ কৰোঁহক; কিয়নো সেই মেৰ-পোৱালিৰ বিবাহ উপস্থিত হ’ল; আৰু তেওঁৰ ভাৰ্যাই নিজকে যুগুত কৰিলে।”\nআৰু পিন্ধিবৰ কাৰণে তাইক সন্মতিৰ সৈতে, শণ সুতাৰ উজ্জল আৰু শুদ্ধ মিহি কাপোৰ দিয়া হ’ল; (কিয়নো সেই মিহি বস্ত্ৰ পবিত্ৰ লোকৰ ধাৰ্মিকতা স্বৰূপ।)\nপাছত দূত জনে মোক ক’লে, “তুমি এই কথা লিখা: মেৰ-পোৱালিৰ বিবাহৰ ভোজলৈ যি সকল নিমন্ত্ৰিত হৈছে তেওঁলোক ধন্য।” তেওঁ মোক পুনৰ ক’লে, “এইবোৰ ঈশ্বৰৰ সত্য বাক্য।”\nতেতিয়া তেওঁক প্ৰণিপাত কৰিবলৈ মই তেওঁৰ চৰণত পৰিলো। কিন্তু তেওঁ মোক ক’লে, “সাৱধান, এনে নকৰিবা! মই তোমাৰ সহদাস আৰু যীচুৰ সাক্ষ্য ধাৰণ কৰা তোমাৰ ভাই সকলৰো সহদাস; ঈশ্বৰকহে প্ৰণিপাত কৰা, কিয়নো যীচুৰ সাক্ষ্যই ভাববাণীৰ আত্মা।”\nতেতিয়া মই স্বৰ্গৰ দ্ৱাৰ মুকলি কৰা দেখিলোঁ; আৰু মই চাওতে তাত এটা বগা ঘোঁৰা দেখিলোঁ; তাৰ ওপৰত উঠা জনক বিশ্বাসী আৰু সত্য বোলে; তেওঁ ধাৰ্মিকতাৰে সোধ-বিচাৰ আৰু যুদ্ধ কৰে।\nতেওঁৰ চকু অগ্নিশিখা আৰু তেওঁৰ মুৰত অনেক কিৰীটি আছে৷ তেওঁৰ এটা নাম লিখা আছে কিন্তু সেই নাম তেওঁৰ বাহিৰে আন কোনেও নাজানে।\nতেওঁ পিন্ধা বস্ত্ৰ তেজত দুব মৰা; তেওঁৰ নাম হ’ল- ঈশ্বৰৰ বাক্য৷\nস্বৰ্গীয় সৈন্য সকলে শণ সুতাৰ বগা আৰু শুদ্ধ মিহি কাপোৰ পিন্ধি, বগা ঘোঁৰাবোৰৰ ওপৰত উঠি তেওঁৰ পাছে পাছে গ’ল।\nতেওঁ জাতি সকলক আঘাত কৰিবলৈ তেওঁৰ মুখৰ পৰা এখন চোকা তৰোৱাল ওলায় আৰু তেওঁ লোহাৰ দণ্ডেৰে তেওঁলোকক শাসন কৰিব; আৰু সৰ্বশক্তিমান ঈশ্বৰৰ প্ৰচণ্ড ক্ৰোধৰূপ দ্ৰাক্ষাৰসৰ পেৰাশাল তেৱেঁই গচকে।\nপাছত মই সুৰ্য্যত থিয় হোৱা এজন দূত দেখিলোঁ; তেওঁৰ মুৰৰ ওপৰত আকাশত উড়ি ফুৰা সকলো পক্ষীক বৰ মাতেৰে ৰিঙিয়াই ক’লে, “আহা, তোমালোকে ঈশ্ৱৰৰ ভোজনৰ বাবে একলগ হোৱা৷\nতোমালোকে ৰজা সকলৰ মঙহ, সেনাপতি সকলৰ মঙহ, শক্তিমন্ত সকলৰ মঙহ, ঘোঁৰা আৰু তাত উঠি থকাবোৰৰ মঙহ, দুয়ো স্বাধীন আৰু দাস, সৰু আৰু বৰ সকলোৰে মঙহ আহি খোৱা।”\nপাছত সেই পশু আৰু পৃথিৱীৰ ৰজা সকল আৰু তেওঁলোকৰ সৈন্যবোৰকো গোট খোৱা দেখিলোঁ। তেওঁলোকে সেই ঘোঁৰাত উঠা জনৰ লগত তেওঁৰ সৈন্যৰ সৈতে যুদ্ধ কৰিবলৈ ওলাই আহিছিল৷\nতেতিয়া পশু আৰু তাৰে সৈতে যি ভাঁৰি-কোৱা ভাববাদীয়ে তাৰ আগত আচৰিত চিন দেখুৱাইছিল, যাৰ দ্ৱাৰাই সেই পশুৰ ছাব মাৰি লোৱা সকলক আৰু তাৰ প্ৰতিমূৰ্তিক প্ৰণিপাত কৰাবোৰক ভুলাইছিল, সেই দুয়োকো বন্দী কৰা হ’ল আৰু গন্ধকেৰে জ্বলি থকা জুইৰ সৰোবৰত, জীয়াই জীয়াই দুয়োকো পেলোৱা হ’ল।\nআৰু অৱশিষ্ট সকলক সেই ঘোঁৰাত উঠা জনৰ মুখৰ পৰা ওলোৱা তৰোৱালৰ দ্বাৰাই বধ কৰা হ’ল; আৰু সকলো চৰাইবোৰ সিহঁতৰ মঙহেৰে তৃপ্ত হ’ল।\nপ্ৰকাশিত বাক্য 19:1\nপ্ৰকাশিত বাক্য 19:2\nপ্ৰকাশিত বাক্য 19:3\nপ্ৰকাশিত বাক্য 19:4\nপ্ৰকাশিত বাক্য 19:5\nপ্ৰকাশিত বাক্য 19:6\nপ্ৰকাশিত বাক্য 19:7\nপ্ৰকাশিত বাক্য 19:8\nপ্ৰকাশিত বাক্য 19:9\nপ্ৰকাশিত বাক্য 19:10\nপ্ৰকাশিত বাক্য 19:11\nপ্ৰকাশিত বাক্য 19:12\nপ্ৰকাশিত বাক্য 19:13\nপ্ৰকাশিত বাক্য 19:14\nপ্ৰকাশিত বাক্য 19:15\nপ্ৰকাশিত বাক্য 19:17\nপ্ৰকাশিত বাক্য 19:18\nপ্ৰকাশিত বাক্য 19:19\nপ্ৰকাশিত বাক্য 19:20\nপ্ৰকাশিত বাক্য 19:21


ছ’চিয়েল মিডিয়াত হাঁহিৰ খোৰাক দিয়া পেৰাগ্লাইডিঙ কৰা যুৱকজন কোন জানেনে?\nছ’চিয়েল মিডিয়াত হাঁহিৰ ...\n| 28 Aug 2019 12:40 PM GMT\nবিগত সপ্তাহত পেৰাগ্লাইডিং কৰা এজন বিশেষ যুৱকৰ ভিডিঅ’ ছ’চিয়েল মিডিয়াত ভাইৰেল হৈ পৰিছিল ৷ যুৱকজনে পেৰাগ্লাইডিং কৰি জীৱনটো যেনে তেনে ৰক্ষাৰ কাৰণে ভগৱানৰ ওচৰত প্ৰাৰ্থনা কৰিছিল। যুৱকজনৰ পেৰাগ্লাইডিং কৰা সময়ত মন্তব্যক সকলোকে আমোদ দিয়াৰ লগতে মিমী আৰু জিআইএফলৈ পৰিৱৰ্তন কৰিছিল ৷\nকিন্তু আপোনানোকে জানেনে ভিডিঅ’টিত দেখা এই যুৱকজন নাম কি? যুৱকজনৰ ঘৰ ক’ত ৷ এক বিশেষ সূত্ৰৰ খবৰ অনুসৰি যুৱকজনৰ ঘৰ উত্তৰ প্ৰদেশৰ বান্দ্ৰাত ৷২৪ বছৰীয়া বিপিন সাহু নামৰ যুৱকজনে কৰিছিল পেৰাগ্লাইডিং। বিপিনে বন্ধু বান্ধৱৰ লগত চলিত বৰ্ষত মানালীলৈ গৈছিল। মানালীলৈ গৈ যুৱকজনে প্ৰথমবাৰৰ কাৰণে পেৰাগ্লাইডিঙ কৰাৰ চেষ্টা কৰিলে।বিপিন চাহুৱে প্ৰথমতেই ওপৰলৈ যাবলৈ ভয় কৰিছিল ৷ কিন্তু নিজৰ বন্ধু বান্ধৱৰ বহু অনুৰোধৰ পিছত পেৰাগ্লাইডিং কৰিবলৈ মান্তি হ’ল ৷ আৰু ইয়াৰ পিছৰ পৰিস্থিত আপোনালোকে নিশ্চয় দেখিছেই ৷\nভিডিঅ’টিত বিপিন চাহুৱে তেওঁৰ লগত যোৱা গাইডজনক কয় যে লেণ্ড কৰ দো ভাই ৷ সম্প্ৰতি ছ’চিয়েল মিডিয়াত এই বাক্যশাৰীৰ বহু মীমি আৰু ভিডিঅ’ প্ৰকাশ পাইছে ৷ কিন্তু সম্প্ৰতি বিপিন চাহুৰ মন্তব্য যে তেওঁ পুনৰ স্কাই ডাইভিং কৰিব বিচাৰে। ইতিমধ্যে বিপিনে এক সাক্ষাৎকাৰত কয় যে ছ’চিয়েল মিডিয়া এটা শক্তিশালী মাধ্যম । এখন সৰু চহৰৰ এজন সৰু মানুহে ছ’চিয়েল মিডিয়াৰ জৰিয়তে বহু মৰম লাভ কৰিছে। মই ধন্য যে মই বহু মানুহক হাঁহিবলৈ বাধ্য কৰাইছো ।\nলগতে ঋষভ দীক্ষিত নামৰ এজন লোকে এই ভিডিঅ’টো ছ’চিয়েল মিডিয়াত শ্বেয়াৰ কৰিছে বুলি মন্তব্য কৰিছে । ইফালে বিপিনে তেওঁৰ পৰিয়ালেও এই ভিডিঅ’টি প্ৰত্যক্ষ কৰিছে বুলি কয় ৷ ছ’চিয়েল মিডিয়াত পাৱঁ নিচ্চে ৰখ নামৰ মন্তব্যটোৱেও চৰ্চা লাভ কৰিছে ৷ এই মন্তব্যটোৰ সন্দৰ্ভত কয় যে মই ভালকৈ বহিব পৰা নাছিলো ।যাৰ কাৰণে মই মোৰ ভৰি কেইটা চিধা কৰিব পৰা নাছিলো ৷ গতিকে যেনেকৈ নহওক বিপিন সাহুৰ ক্ষেত্ৰত ডৰ কে আগ জিত হ্যে কথাষাৰি প্ৰযোজ্য হৈ পৰিছে ৷\nঅন্য খবৰৰ বাবে পঢ়ক: মৌ মাখিয়ে থিতাপি লৈছে শৰীৰৰ নিষিদ্ধ স্থানতঃ মন্ত্ৰী কিৰেণ ৰিজিজুৱেও কৰিলে টুইট\nTags: Manali Paragliding social media Uttar Pradesh


ইক’লজিকেল ইঞ্জিনীয়াৰিং -(ৰুদ্ৰ নাৰায়ণ বৰকাকতি) - সাহিত্য ডট অৰ্গ\nইক’লজিকেল ইঞ্জিনীয়াৰিং -(ৰুদ্ৰ নাৰায়ণ বৰকাকতি)\n-ৰুদ্ৰ নাৰায়ণ বৰকাকতি\nহাইদৰাবাদৰ ৰাজেন্দ্ৰনগৰস্থিত “ৰাষ্ট্ৰীয় বনস্পতি স্বাস্থ্য প্ৰবন্ধন সংস্থান”ৰ দ্বাৰা এপ্ৰিলৰ ৪ তাৰিখৰ পৰা ২৪ তাৰিখ’ ২০১৪ লৈ আয়োজিত এক কৃষিবিজ্ঞানীৰ প্ৰশিক্ষণত অংশগ্ৰহন কৰোতে এই সংস্থানৰ মুখ্য নিৰ্দেশক ড০ কে. পি. সত্যগোপালে আমাক “ইক’লজিকেল ইঞ্জিনীয়াৰিঙৰ সহায়ত শস্যৰক্ষা” শীৰ্ষক এক বিষয়ৰ প্ৰশিক্ষণ আগবঢ়ায় ৷ কৃষি ক্ষেত্ৰত পোক-পতংগ নিৰ্মূলৰ বাবে সুসংহত পতংগ নিয়ন্ত্ৰণ ব্যৱস্থাৰ বিষয়ে সকলোৱে জানে ৷ ১৯৬৭ চনৰ পৰা বিশ্ব খাদ্য সংস্থাই গুৰুত্ব প্ৰদান কৰা সু-সংহত পতংগ নিয়ন্ত্ৰণ ব্যৱস্থাপনাত অপকাৰী পতংগ নিয়ন্ত্ৰণৰ বাবে শস্য পৰিচৰ্যা, ভৌতিক, যান্ত্ৰিক, জৈৱিক, থলুৱা প্ৰযুক্তি কৌশল আদি নিয়ন্ত্ৰণ ব্যৱস্থা সমূহ ব্যৱহাৰ কৰাৰ পাছতো যদি অপকাৰী কীট-পতংগই অৰ্থনৈতিক ক্ষতিকাৰী সীমা (Economic Threshold Level) মানে পতংগনাশক ব্যৱহাৰৰ লক্ষ্মণৰেখা পাৰ হ’লেই কৃত্ৰিম ৰাসায়নিক দ্ৰৱ্য ব্যৱহাৰৰ অনুমতি দিয়া হয় ৷ তেন্তে শস্যৰক্ষাৰ বাবে “সু-সংহত পতংগ নিয়ন্ত্ৰণ ব্যৱস্থাপনা”ৰ দৰে এক ফলপ্ৰসূ ব্যৱস্থা থকাৰ পাছতো ইক’লজিকেল ইঞ্জিনীয়াৰিঙৰ ওপৰত নিৰ্ভৰ কৰিবলগা হ’ল ৷\n← উদ্দীপ তালুকদাৰৰ সৰিয়হ ফুল\n“চিলি-জেক্” (কেপচিকাম-কঁঠালৰ মুচি) (বৰ্ণালী বৰুৱা দাস) →


viral-social-urfi-javed-jeans-buttons-were-open-people-trolled-and-asked-which-fashion-is-this-manju-b– News18 assam\nউৰ্ফি যাভেদ (Urfi Javed) এগৰাকী অভিনেত্ৰী হোৱাৰ লগতে ছচিয়েল মিডিয়া জগতৰো এটা বিখ্যাত নাম। যোৱা কিছুদিনৰ পৰা তেওঁ পৰিধান কৰা অদ্ভূত পোছাকৰ বাবে একেৰাহে ট্ৰ'লৰ সন্মূখীন হৈ আছে।\nটিভি জগতৰ আটাইতকৈ জনপ্ৰিয় ৰিয়েলিটি শ্বো' বিগ বছ অ'টিটি (Bigg Boss OTT)' ত ভাগ লোৱা উৰ্ফি জাভেদ (Urfi Javed) টিভিৰ এগৰাকী অভিনেত্ৰী হোৱাৰ লগতে ছচিয়েল মিডিয়া জগতৰো এটা বিখ্যাত নাম। উৰ্ফি এগৰাকী ছচিয়েল মিডিয়াৰ ইনফ্লুৱেঞ্চাৰ। তেওঁ নিজৰ অদ্ভূত ড্ৰেছিং চেঞ্চৰ জৰিয়তে অনুৰাগীৰ মাজত চৰ্চিত হৈ থাকে। পিছে যোৱা কিছুদিনৰ পৰা তেওঁ পৰিধান কৰা অদ্ভূত পোছাকৰ বাবে একেৰাহে ট্ৰ'লৰ সন্মূখীন হৈ আছে।\nউৰ্ফি জাভেদ এইবাৰ ট্ৰ'ল হোৱাৰ কাৰণ হৈছে তেওঁ পৰিধান কৰা জিন্স পেণ্টৰ বাবে। দৰাচলতে, উৰ্ফিয়ে যিটো জিন্স পিন্ধি আছিল তাৰ বুটামটো খোলা আছিল। সেইটোতে অনুৰাগীসকল বিতুস্ত হৈ তেওঁক সমালোচনাৰে থকা-সৰকা কৰি পেলাইছে। এজন ব্যৱহাৰকাৰীয়ে তেওঁৰ ভিডিঅ'ত মন্তব্য কৰি লিখিছে, 'জিন্সৰ বুটাম খোলা থকাটো কি ধৰণৰ ফেশ্বন!'\nআন এজন অনুৰাগীয়ে লিখিছে, 'এওঁ কি সদায় এয়াৰ প'ৰ্টত এটেনছন পাবলৈকে যায় নেকি?' আনহাতে এজনে লিখিছে, 'ইনষ্টাগ্ৰামৰো যদি ডিছলাইক কৰিব পৰা অপচন থাকিলেহেঁতেন।' উৰ্ফি জাভেদ, বিগ বছ অ'টিটিৰ এগৰাকী প্ৰতিযোগী আছিল, যি প্ৰায়ে তেওঁৰ অদ্ভূত পোছাক-পৰিচ্ছদৰ বাবে ছচিয়েল মিডিয়া তোলপাৰ লগাই থাকে। তথাপি, উৰ্ফিৰ ছ'চিয়েল মিডিয়াত যথেষ্ট সংখ্যক অনুৰাগী আছে। উৰ্ফিৰ ইনষ্টাগ্ৰামত ১৫ লাখতকৈও অধিক ফ্ৰেণ্ড-ফলোৱাৰ আছে। উৰ্ফিয়ে প্ৰায়ে তেওঁৰ ব'ল্ড আৰু আকৰ্ষণীয় ফটো ছচিয়েল মিডিয়াত শ্বেয়াৰ কৰি শিৰোনাম দখল কৰি থাকি ভাল পায় ।\nBigg BossLife Stylevideo viral


মালিতা বা বেলাড — বিকাশপেডিয়া\nমূল পৃষ্ঠা / শিক্ষা / শিশুসকলৰ ক্ষেত্ৰ / মালিতা বা বেলাড\nপৃষ্ঠাৰ মান নিৰ্ধাৰণ (101 ভোট দিয়ক)\nশ্ৰী ডিম্পল খাটনিয়াৰ Mar 16, 2020 03:30 PM\nলক্ষ্‌মীনাথ বেজবৰুৱা দেৱে লিখা মালিতাবোৰ পঠাবচোন\nৰক্তিম গগৈ May 24, 2018 11:43 PM\nমালিতাৰ কথা জানিবলৈ আৰু পঢ়িবলৈ বহুতো মন আছে ৷ এই মালিতাবোৰৰ সংগঠিত কৰি উলিওৱা পুথি আছে নেকি? আছে যদি জনাবচোন ৷ মালিতাবোৰ ইন্টাৰনেটত উপলব্ধ কৰিব নোৱাৰি নেকি?\nAnonymous Dec 02, 2016 07:29 PM\nতেজৰে কমলাপতি কবিতাটোত প্ৰকাশ পোৱা কাব্যিক সৌন্দৰ্য সম্পৰ্কে লিখক


Chloroquine + Primaquine - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Chloroquine + Primaquine in Assamese\nChloroquine + Primaquine ৰ লাভ আৰু ব্যৱহাৰসমূহ- Chloroquine + Primaquine Benefits & Uses in Assamese- Chloroquine + Primaquine ar laabh aaru byavaharsamuh\nChloroquine + Primaquine ৰ পালি আৰু সেয়া কেনেদৰে ল'ব- Chloroquine + Primaquine Dosage & How to Take in Assamese - Chloroquine + Primaquine ar paali aaru xeya kenedore lobo\nChloroquine + Primaquine ৰ পাৰ্শ্চক্ৰিয়াসমূহ- Chloroquine + Primaquine Side Effects in Assamese- Chloroquine + Primaquine ar parshwakriyasamuh\nChloroquine + Primaquine সংক্ৰান্ত সতৰ্কতাবাণীসমূহ- Chloroquine + Primaquine Related Warnings in Assamese- Chloroquine + Primaquine xonkranta xatarkatabanisamuh\nঅইন দৰৱৰ সৈতে Chloroquine + Primaquineৰ গুৰুতৰ ক্ৰিয়া-প্ৰতিক্ৰিয়া- Severe Interaction of Chloroquine + Primaquine with Other Drugs in Assamese- Oinor xoite Chloroquine + Primaquine ar gurutor kriya-pratikriya\nChloroquine + Primaquine মতভেদসমূহ- Chloroquine + Primaquine Contraindications in Assamese- Chloroquine + Primaquine nishedhsamuh\nChloroquine + Primaquine ৰ বিষয়ে সততে সোধা প্ৰশ্নসমূহ- Frequently asked Questions about Chloroquine + Primaquine in Assamese- Chloroquine + Primaquine ar bikhoye satate xodha prashnasamuh\nখাদ্য আৰু মদৰ সৈতে Chloroquine + Primaquine ক্ৰিয়া-প্ৰতিক্ৰিয়া- Chloroquine + Primaquine Interactions with Food and Alcohol in Assamese- khadya aaru modor xoite Chloroquine + Primaquine kriya-pratikriya\nChloroquine + Primaquine ৰ লাভ আৰু ব্যৱহাৰসমূহ - Chloroquine + Primaquine Benefits & Uses in Assamese - Chloroquine + Primaquine ar laabh aaru byavaharsamuh\nChloroquine + Primaquine তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nChloroquine + Primaquine ৰ পালি আৰু সেয়া কেনেদৰে ল'ব - Chloroquine + Primaquine Dosage & How to Take in Assamese - Chloroquine + Primaquine ar paali aaru xeya kenedore lobo\nChloroquine + Primaquine-ৰ উপাদানসমূহ - Chloroquine + Primaquine Active Ingredients in Assamese - Chloroquine + Primaquine-ar upadaansamuh\nChloroquine + Primaquine ৰ পাৰ্শ্চক্ৰিয়াসমূহ - Chloroquine + Primaquine Side Effects in Assamese - Chloroquine + Primaquine ar parshwakriyasamuh\nগৱেষণাৰ ভিত্তিত, Chloroquine + Primaquine ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nChloroquine + Primaquine সংক্ৰান্ত সতৰ্কতাবাণীসমূহ - Chloroquine + Primaquine Related Warnings in Assamese - Chloroquine + Primaquine xonkranta xatarkatabanisamuh\nChloroquine + Primaquine-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Chloroquine + Primaquineৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nChloroquine + Primaquine-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Chloroquine + Primaquineৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Chloroquine + Primaquine গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Chloroquine + Primaquine কি প্ৰভাৱ দেখা গৈছে?\nChloroquine + Primaquineৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Chloroquine + Primaquine কি প্ৰভাৱ দেখা গৈছে?\nChloroquine + Primaquineৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Chloroquine + Primaquine ৰ কি প্ৰভাৱ দেখা গৈছে?\nহৃদয় ৰ বাবে Chloroquine + Primaquine কেতিয়াবাহে ক্ষতিকাৰক।\nঅইন দৰৱৰ সৈতে Chloroquine + Primaquineৰ গুৰুতৰ ক্ৰিয়া-প্ৰতিক্ৰিয়া - Severe Interaction of Chloroquine + Primaquine with Other Drugs in Assamese - Oinor xoite Chloroquine + Primaquine ar gurutor kriya-pratikriya\nChloroquine + Primaquine তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nChloroquine + Primaquine মতভেদসমূহ - Chloroquine + Primaquine Contraindications in Assamese - Chloroquine + Primaquine nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Chloroquine + Primaquine লোৱা অনুচিত যাতে -\nChloroquine + Primaquine ৰ বিষয়ে সততে সোধা প্ৰশ্নসমূহ - Frequently asked Questions about Chloroquine + Primaquine in Assamese - Chloroquine + Primaquine ar bikhoye satate xodha prashnasamuh\nএই Chloroquine + Primaquine-এ অভ্য়াস বা নিচাৰ সৃষ্টি কৰে নেকি?\nনহয়, আপনি Chloroquine + Primaquineৰ প্ৰতি আসক্ত নহয়।\nআপুনি Chloroquine + Primaquine লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, চিকিত্সা পৰামৰ্শ অনুসাৰেহে Chloroquine + Primaquine লওক।\nChloroquine + Primaquine য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Chloroquine + Primaquine ক্ৰিয়া-প্ৰতিক্ৰিয়া - Chloroquine + Primaquine Interactions with Food and Alcohol in Assamese - khadya aaru modor xoite Chloroquine + Primaquine kriya-pratikriya\nখাদ্য আৰু Chloroquine + Primaquineৰ ক্ৰিয়া-প্ৰতিক্ৰিয়া\nখাদ্যৰ সৈতে Chloroquine + Primaquine লোৱাটো স্বাভাৱিক।\nমদ আৰু Chloroquine + Primaquineৰ মাজৰ প্ৰতিক্ৰিয়া\nমদ আৰু Chloroquine + Primaquine একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।